ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัทฯ เป็นผู้ผลิตชิ้นส่วนยานยนต์ที่ผลิตจากพลาสติกที่สามารถตอบสนองได้ทั้ง 2 ตลาด ทั้งตลาด
OEM และตลาด REM
รวมทั้งเป็นศูนย์รวมในการจำหน่ายอะไหล่ชิ้นส่วนยานยนต์โดยมีสินค้าที่หลากหลาย
สามารถตอบสนองความต้องการของลูกค้าได้อย่างครบวงจร
ในอุตสาหกรรมชิ้นส่วนอะไหล่รถยนต์ทดแทน (REM) บริษัทฯ ถือได้ว่าเป็นหนึ่งในผู้นำตลาด
เนื่องจาก บริษัทฯ อยู่ในอุตสาหกรรมผลิตชิ้นส่วนยานยนต์มานานกว่า 25 ปี ทำให้มีแม่พิมพ์มากกว่า
2,000 แม่พิมพ์ มีฐานลูกค้าเพิ่มมากขึ้นทุกปี ซึ่งปัจจุบันสามารถส่งสินค้าไปจำหน่ายกว่า 135
ประเทศทั่วโลก รวมทั้งการแข่งขันในตลาด REM มีอยู่ในวงจำกัด
ในขณะที่คู่แข่งขันที่จะเข้ามาใหม่มีจำนวนน้อย เนื่องจากต้องใช้เงินลงทุนสูง ในขณะเดียวกัน
ผู้ผลิตแต่ละรายจะมีกลุ่มตลาดหรือกลุ่มลูกค้าตามแบบเฉพาะของรถยนต์ (NICHE MARKET) เช่น
ผู้ผลิตชิ้นส่วนแถบยุโรปจะผลิตสินค้าที่เป็นรถยนต์ค่ายยุโรป เช่น เปอโยต์, เรโนลด์, ซีตรอง, ซีท
และโฟล์คสวาเกน ส่วนผู้ผลิตในสหรัฐอเมริกา จะผลิตชิ้นส่วน ฟอร์ด, เจนเนอรัล มอเตอร์ส และ
ไครสเลอร์ สำหรับผู้ผลิตชิ้นส่วนที่เป็นรถญี่ปุ่นก็จะมีเพียงผู้ผลิตในประเทศไต้หวัน จีน มาเลเซีย
และไทยเท่านั้น ซึ่งแต่ละโรงงานจะมีจุดแข็งในแต่ละ MODEL ต่างๆ กันไป ขึ้นอยู่กับ ECONOMY OF
SCALE ของแต่ละบริษัท โดยในส่วนของบริษัทฯ
จะได้เปรียบด้านตลาดรถกระบะค่ายญี่ปุ่นทั้งหมดไม่ว่าจะเป็น โตโยต้า, มาสด้า, อีซูซุ, มิตซูบิชิ,
ซูซูกิ และนิสสัน เนื่องจากประเทศไทยเป็นฐานผลิตรถกระบะ 1 ตัน ค่ายรถญี่ปุ่นที่ใหญ่ที่สุดในโลก
บริษัทฯ จึงมีความได้เปรียบในส่วนของชิ้นส่วนรถกระบะ

นอกจากนั้นต้นทุนการผลิตของบริษัทฯ ต่ำกว่าผู้ผลิตจากประเทศไต้หวันซึ่งถือเป็นคู่แข่งหลักของบริษัทฯ
ส่วนสินค้าจากประเทศจีนและประเทศมาเลเซีย
ส่วนใหญ่จะผลิตป้อนให้กับตลาดภายในประเทศเป็นส่วนใหญ่ ด้วยคุณภาพสินค้าของบริษัทฯ
ที่ดีกว่าคู่แข่งในประเทศจีน ถึงแม้ว่าราคาสินค้าจากประเทศจีนจะต่ำกว่า แต่ลูกค้าของบริษัทฯ
ยังคงซื้อสินค้าจากบริษัทฯ ยกเว้นตลาดทวีปแอฟริกา และตลาด MODELรถรุ่นเก่าๆ
ที่มีขายในตลาดมากกว่า 10 ปีขึ้นไปที่ไม่ค่อยให้ความสำคัญกับคุณภาพสินค้า มากนัก

ในปี 2559 ที่ผ่านมา รายได้ของบริษัทยังเติบโตจาก 1,857 ล้านบาท เพิ่มเป็น 2,029 ล้านบาท
หรือเพิ่มขึ้น 9.26% และกำไรสุทธิ เพิ่มขึ้นจาก 193 ล้านบาท เป็น 287 ล้านบาท หรือเพิ่มขึ้น
48.70% เนื่องจากบริษัทฯ ได้รับงานจากลูกค้าแถบประเทศยุโรปและออสเตรเลียเพิ่มขึ้นกว่าร้อยละ
108 และคาดว่าในปี 2560 จะมีการเจริญเติบโตอย่างต่อเนื่อง นอกจากนี้ ในปี 2559 บริษัทฯ
ได้มีการเติบโตในสินค้ากลุ่มงาน OEM มากขึ้น
ด้วยคุณภาพการผลิตที่ได้รับการรับรองมาตรฐานระดับสากล
ทำให้ได้รับการไว้วางใจจากค่ายรถยนต์ต่างๆ เพิ่มมากขึ้นอย่างต่อเนื่อง โดย ปัจจุบัน บริษัทฯ
มีการผลิตสินค้าให้กับ มาสด้า, อีซูซุ, มิตซูบิชิ,ซูซูกิ, นิสสันแลนด์โรเวอร์, เจนเนอรัล มอเตอร์ส,
และ โตโยต้า รวมทั้งผู้ผลิตชิ้นส่วนยานยนต์ที่เป็นผู้ผลิตลำดับที่หนึ่ง (FIRST TIER) และ
ผู้ผลิตลำดับที่สอง (SECOND TIER) อื่นๆ ในขณะเดียวกัน บริษัทฯ
ยังมีการพัฒนาผลิตภัณฑ์อย่างต่อเนื่องเพื่อสร้างมูลค่าเพิ่มให้กับสินค้าของบริษัทฯ
อีกทั้งตระหนักและสำนึกในความรับผิดชอบต่อสังคม ชุมชน และสิ่งแวดล้อม
ตลอดจนให้ความสำคัญต่อการพัฒนาคุณภาพชีวิตของพนักงาน รวมถึงผู้มีส่วนได้เสียอย่างยั่งยืน บริษัทฯ
จึงกำหนด วิสัยทัศน์ (Vision) และ พันธกิจ (Mission) ดังนี้

1.1 วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงาน

บริษัทฯ ได้กำหนดวิสัยทัศน์ ที่มุ่งเน้นการเติบโตอย่างต่อเนื่องและยั่งยืน
เพื่อก้าวไปสู่การเป็นบริษัทผู้นำผลิตชิ้นส่วนยานยนต์ ด้วยกลยุทธ์การเติบโตอย่างยั่งยืน
ควบคู่ไปกับการกำกับดูแลกิจการที่ดี (Corporate Governance: CG)
และความรับผิดชอบต่อสังคม ชุมชน และรักษาสิ่งแวดล้อม (Corporate Social
Responsibility: CSR) กระบวนการวางแผนเชิงกลยุทธ์ของบริษัทฯ
เป็นกระบวนการที่ดำเนินอย่างต่อเนื่องทั้งปี
โดยเริ่มจากการประชุมระดมความคิดเห็นของผู้บริหารระดับสูงและผู้มีส่วนได้เสีย
เพื่อร่วมกันทบทวนและกำหนด ทิศทางกลยุทธ์ของบริษัทฯ
ให้สอดคล้องกับสถานการณ์และสภาพแวดล้อมทางธุรกิจที่เปลี่ยนแปลงไป
เพื่อให้มั่นใจว่าการดำเนินงานของบริษัทฯจะสามารถบรรลุวิสัยทัศน์และเป้าหมาย ทิศทางกลยุทธ์
บริษัทฯได้กำหนดทิศทางและกลยุทธ์การดำเนินธุรกิจ ประกอบด้วย

วิสัยทัศน์

“ เป็นผู้นำในการผลิต รวมถึงเป็นศูนย์รวมในการจัดจำหน่ายชิ้นส่วนยานยนต์
และขยายสายธุรกิจที่เป็นมิตรกับสิ่งแวดล้อมเพื่อการเติบโตอย่างยั่งยืน''

พันธกิจ

บริษัทฯ
มีแผนการดำเนินการและการบริหารจัดการองค์กรให้บรรลุเป้าหมายขององค์กรโดยได้ยึดแนวทางในการดำเนินธุรกิจตั้งแต่ก่อตั้ง
จนถึงปัจจุบันคือ “Giving Sustainable Growth” มอบการเติบโตอย่างยั่งยืน โดยกำหนด 7
นโยบายหลักคือ

F P I C O S A โดยมีรายละเอียดดังนี้

[]

Forever Continuous Improvement

การพัฒนาและสร้างนวัตกรรมใหม่ๆอย่างต่อเนื่องเพื่อสร้างมูลค่าเพิ่มให้กับผลิตภัณฑ์

Producing Quality Products

ผลิตสินค้าที่มีคุณภาพและเป็นมิตรต่อสิ่งแวดล้อม

International Penetration

การขยายตลาดผ่านช่องทางการจำหน่ายไปทั่วโลก

Customer Satisfaction

สร้างความพึงพอใจสูงสุดให้แก่พนักงาน ลูกค้า รวมถึงผู้มีส่วนได้เสีย

On Time Delivery

การส่งมอบสินค้าที่ตรงเวลา

Sustainability Development

สร้างความยั่งยืนทางด้านสังคม กิจการ และผู้มีส่วนได้เสีย โดยใช้หลักธรรมาภิบาล และ
ต่อต้านการทุจริตคอรัปชั่น

Alliance

สร้างพันธมิตรและพัฒนาคู่ค้าให้ครอบคลุม ห่วงโซ่ทางธุรกิจ อย่างต่อเนื่อง

ค่านิยมหลัก

บริษัทได้กำหนด “TALENTS For Sustainable Innovation” เป็นคุณลักษณะหลักของบุคลากร
ทั้งองค์กร ซึ่งจะก่อให้เกิดคุณค่าองค์กร (Corporate Value) และพัฒนาอย่างต่อเนื่องจนเกิดเป็น
DNA ของ FPI
เพื่อเป็นแนวทางบูรณาการในการดำเนินธุรกิจที่ทุกส่วนงานนำไปปฏิบัติเพื่อขับเคลื่อนไปสู่การพัฒนาอย่างยั่งยืน

[]

T A L E N T S for Sustainable Innovation

[][]

วัตถุประสงค์และเป้าหมาย

บริษัท ฟอร์จูน พาร์ท อินดัสตรี้ จำกัด (มหาชน) มีกระบวนการทบทวนวิสัยทัศน์ พันธกิจ
และทิศทางการดำเนินธุรกิจอย่างเป็นระบบเป็นประจำทุกปี
เพื่อให้มีความสอดคล้องกับปัจจัยแวดล้อมและแนวโน้มธุรกิจในระยะยาว บริษัทฯ
มีเป้าหมายที่จะขึ้นเป็นผู้นำใน 3 ด้าน ภายในปี 2563 ดังนี้

ด้านการเติบโต

บริษัทฯ
มุ่งมั่นที่จะสร้างการเติบโตอย่างต่อเนื่องด้วยการเป็นผู้นำในการผลิตและจำหน่ายชิ้นส่วนยานยนต์อย่างครบวงจร
มีขีดความสามารถทางการแข่งขันอยู่ในระดับแนวหน้าของอุตสาหกรรม
และมีฐานลูกค้าและการลงทุนในหลายประเทศ

ด้านผลตอบแทนจากการลงทุน

บริษัทฯ
มุ่งมั่นที่จะสร้างผลตอบแทนจากการดำเนินธุรกิจให้อยู่ในระดับผู้นำอุตสาหกรรมผู้ผลิตชิ้นส่วนยานยนต์ระดับโลก
และส่งมอบผลตอบแทนที่เป็นธรรม ให้แก่ผู้มีส่วนได้เสียทุกกลุ่ม

ด้านความยั่งยืน

บริษัทฯ มุ่งมั่นที่จะดำเนินกิจการที่สร้างสมดุลระหว่างการดำเนินธุรกิจ สังคมและสิ่งแวดล้อม
เพื่อการเติบโตที่ยั่งยืน

กลยุทธ์ในการดำเนินธุรกิจ

ทิศทางและแผนกลยุทธ์การดำเนินธุรกิจของบริษัทฯ
มุ่งเน้นในการสร้างและรักษาความสามารถในการแข่งขัน การเติบโตทางธุรกิจอย่างยั่งยืน
และการเตรียมความพร้อมในด้านต่างๆ ที่จะสนับสนุนแผนการเติบโตในอนาคต โดยบริษัทฯ
ได้นำทิศทางและแผนกลยุทธ์นี้มาเป็นกรอบในการปฎิบัติงานและติดตามผลอย่างสม่ำเสมอ
เพื่อให้บรรลุเป้าหมายองค์กรทั้งระยะสั้นและระยะยาว โดยมีกลยุทธ์หลัก ดังต่อไปนี้

1. ลูกค้า (Customer) มุ่งสร้างความพึงพอใจสูงสุดแก่ลูกค้าโดยมุ่งเน้นในด้านต่างๆ ดังนี้

1.1 การผลิตและจำหน่ายชิ้นส่วนยานยนต์ครบวงจร ( One Stop Service)

1.2 ผลิตภัณฑ์ที่มีคุณภาพระดับO.E.M.ในราคาที่แข่งขันได้

1.3 มีการส่งมอบสินค้าที่รวดเร็วและตรงเวลา (Fast & On time Delivery)

1.4 ตอบสนองความต้องการของลูกค้าเร็วที่สุด (Quick Response)
1.5 สร้างความสัมพันธ์ที่ดีแก่ลูกค้า (Customer Relation Management)

1.6 มุ่งสร้างความพึงพอใจสูงสุดแก่ลูกค้าโดยมุ่งเน้นการผลิตหรือการสร้าง ผลิตภัณฑ์ที่มีคุณภาพระดับ
OEM ในราคาที่

แข่งขันได้ และสร้างความสัมพันธ์ที่ดีแก่ลูกค้า โดยการผลิตและจำหน่ายชิ้นส่วนยานยนต์แบบครบวงจร

2. การขายและการตลาด

2.1
วิจัยและพัฒนาผลิตภัณฑ์ให้เป็นไปตามความต้องการของตลาดและเพิ่มช่องทางการจัดจำหน่ายเพื่อขยายสู่ตลาดโลก

2.2 มีการผลิตสินค้าที่ครบวงจร และผลิตภัณฑ์ที่หลากหลาย

2.3 มีศักยภาพในการแข่งขันด้านราคาเนื่องจากมีพันธมิตรทางธุรกิจหลายราย
2.4 การรับประกันในด้านคุณภาพของสินค้า

3. คู่ค้าและเจ้าหนี้ (Supplier)

3.1 หาพันธมิตรทางการค้าใหม่อย่างต่อเนื่อง

3.2 พัฒนาความสัมพันธ์กับพันธมิตรทางธุรกิจในการนำไปสู่เป้าหมายทางธุรกิจร่วมกัน

3.3 บริหารห่วงโซ่อุปทานแบบบูรณาการ

4. ทรัพยากรมนุษย์

4.1 เพิ่มขีดความสามารถให้แก่บุคลากรทุกระดับอย่างต่อเนื่อง

4.2 พัฒนาทักษะฝีมือให้ก้าวสู่การเป็นผู้ชำนาญการและผู้เชี่ยวชาญในแต่ละสาขา

4.3 พัฒนารูปแบบในการทำงานให้มีลักษณะเชิงบูรณาการ สร้างความร่วมมือกับฝ่ายต่างๆ
รวมทั้งเปิดโอกาสให้

พนักงานมีส่วนร่วมในการบริหารงาน

4.  พัฒนาระบบการบริหารผลการปฏิบัติการงานให้เชื่อมโยงกับเป้าหมายขององค์การสู่เป้าหมายของบุคคลโดยเชื่อมโยง

  ผลงานและสมรรถนะของพนักงานในการประเมินผลการปฏิบัติงานแต่ละช่วงเวลา

  4.5 กำหนดโครงสร้างการสืบทอดตำแหน่งในทุกสายการบังคับบัญชา
  เพื่อกำหนดรูปแบบการพัฒนาทักษะความรู้

  ความสามารถของบุคคลกร ให้สามารถขึ้นไปทดแทนตำแหน่งที่สูงกว่าได้

4.6 พัฒนาบุคลากรให้สร้างนวัตกรรมที่สอดคล้องกับเทคโนโลยี ธุรกิจ และ
บริบทภายนอกที่เปลี่ยนแปลง

5. ต้นทุน

5.1 พัฒนาระบบงานให้เกิดประสิทธิผลสูงสุดโดยให้มีต้นทุนต่ำสุด และสามารถแข่งขันได้

5.2 พัฒนาระบบเทคโนโลยีการผลิตให้ทันสมัย

6. ระบบการบริหาร

6.1 พัฒนาระบบบริหารอย่างมีประสิทธิภาพตามมาตรฐานสากล โดยมีหลักการกำกับดูแลกิจการที่ดี
เพื่อให้สามารถ

แข่งขันได้ในตลาดโลก

6.2 พัฒนาคุณภาพสินค้าและบริการ รวมถึงการบริหารความเสี่ยงในการทำธุรกิจ
โดยการควบคุมและลดปัจจัยความ

เสี่ยงที่ส่งผลกระทบทางลบต่อการดำเนินธุรกิจ

6.3 พัฒนาระบบบริหารจัดการแบบมุ่งผลสำเร็จของงาน การทำงานเป็นทีม
และการพัฒนาอย่างต่อเนื่อง

7. การวิจัยและพัฒนา

7.1 เพิ่มศักยภาพในการวิจัยและพัฒนาผลิตภัณฑ์ ให้เกิดนวัตกรรมใหม่ๆ
เพื่อเป็นการสร้างมูลค่าเพิ่มให้แก่ผลิตภัณฑ์

7.2 พัฒนานวัตกรรมใหม่ และแสวงหาโอกาสทางธุรกิจใหม่ๆ ในการสร้างการเติบโตอย่างยั่งยืน

8. เทคโนโลยี

1.  พัฒนาเทคโนโลยีในการผลิต ออกแบบผลิตภัณฑ์ และระบบบริหารจัดการ ให้ทันสมัย

2.  พัฒนาระบบสาระสนเทศให้ทันสมัย เพื่อบริหารจัดการระบบโลจิสติกส์และคลังสินค้า

9. สังคมและสิ่งแวดล้อม

9.1 สนับสนุนและมีส่วนร่วมในการพัฒนาคุณภาพชีวิต ผู้มีส่วนได้ส่วนเสีย เช่น พนักงาน ชุมชน สังคม

9.2 ส่งเสริมการสร้างงาน สร้างรายได้ในการพัฒนาชุมชน สังคม

9.3 พัฒนาชุมชนสีเขียว รักษาสิ่งแวดล้อม และมลภาวะทั้งภายในและภายนอกองค์กร

2.  การเปลี่ยนแปลงและพัฒนาการที่สำคัญ

บริษัท ฟอร์จูน พาร์ท อินดัสตรี้ จำกัด (มหาชน) (“บริษัทฯ”) จดทะเบียนจัดตั้งเมื่อวันที่ 26
พฤศจิกายน 2534 ในนาม “บริษัท ฟอร์จูน พาร์ท อินดัสตรี้ จำกัด” ด้วยทุนจดทะเบียนเริ่มแรก 2
ล้านบาท โดยครอบครัวธนาดำรงศักดิ์ โดยเริ่มต้นจากการนำเข้าแม่พิมพ์จากไต้หวันจำนวน 2 รุ่น
และจ้างโรงงานอื่นผลิตให้ เพื่อจำหน่ายชิ้นส่วนยานยนต์ให้กับลูกค้าในประเทศ ต่อมาในปี 2536
บริษัทฯ นำเข้าแม่พิมพ์จากประเทศไต้หวันเพิ่มจำนวน 20 รุ่น เพื่อผลิตชิ้นส่วนประเภทหน้ากระจัง
กันชน และชิ้นส่วนยานยนต์อื่นที่ทำด้วยพลาสติกด้วยตัวเอง หลังจากนั้นในปี 2539 บริษัทฯ
จึงได้เริ่มเข้าสู่ธุรกิจผู้ผลิตชิ้นส่วนพลาสติกยานยนต์อย่างเต็มรูปแบบ ทั้งงานฉีดขึ้นรูปพลาสติก
ชุบโครเมียม พ่นสี และประกอบชิ้นส่วนพลาสติก รวมถึงการให้บริการออกแบบและสร้างแม่พิมพ์
และเมื่อวันที่ 18 พฤษภาคม 2547 บริษัทฯ ได้แปรสภาพเป็นบริษัทมหาชนจำกัด
พร้อมทั้งเปลี่ยนชื่อบริษัทเป็น บริษัท ฟอร์จูน พาร์ท อินดัสตรี้ จำกัด (มหาชน)

ตลอดระยะเวลาที่ผ่านมา บริษัทฯ ได้พัฒนาการผลิตสินค้า
โดยนำระบบมาตรฐานสากลซึ่งได้ยอมรับจากทั่วโลกมาใช้ควบคุมคุณภาพการผลิตของสินค้า
ไม่ว่าจะเป็น การรับรองมาตรฐาน ISO 9002, ISO 14001 และ OHSAS 18001
ซึ่งเกี่ยวข้องกับการเพิ่มประสิทธิภาพสำหรับการผลิต ควบคุมดูแลสิ่งแวดล้อม
และความปลอดภัยในการปฏิบัติงานทั่วไป รวมทั้งการรับรองมาตรฐาน QS 9000 และ ISO/TS
16949 ซึ่งเป็นระบบมาตรฐานที่ใช้ควบคุมในเรื่องของการบริหารจัดการทางด้านการผลิต
ที่เกี่ยวข้องกับชิ้นส่วนยานยนต์โดยเฉพาะ และได้รับการรับรอง ISO50001
ในโครงการพัฒนาต่อยอดการดำเนินการจัดการพลังงานตามกฎหมายประเทศไทยไปสู่ระบบการจัดการพลังงานในระดับสากล
(ISO 50001 จากกรมพัฒนาพลังงานทดแทนและการอนุรักษ์พลังงาน กระทรวงพลังงาน

พัฒนาการที่สำคัญของบริษัทฯ ในช่วงระยะเวลาที่ผ่านมา มีรายละเอียดดังต่อไปนี้

[]

[]

+------------+--------------------------------------------------------+
|            | -   จดทะเบียนจัดตั้งเมื่อวันที่ 26 พฤศจิกายน 2534 ในนาม “บริษัท    |
|            |     ฟอร์จูน พาร์ท อินดัสตรี้ จำกัด” ด้วยทุนจดทะเบียนเริ่มแรก 2      |
|            |     ล้านบาท โดยครอบครัวธนาดำรงศักดิ์                        |
|            |     โดยเริ่มต้นจากการนำเข้าแม่พิมพ์จากไต้หวันจำนวน 2 รุ่น         |
|            |     และจ้างโรงงานอื่นผลิตให้                                |
|            |     เพื่อจำหน่ายชิ้นส่วนยานยนต์ให้กับลูกค้าในประเทศ               |
+------------+--------------------------------------------------------+
|            | -   เพิ่มทุนชำระแล้วเป็น 20 ล้านบาท เพื่อนำเข้าแม่พิมพ์เพิ่มจำนวน 20 |
|            |     รุ่น จากบริษัท โปรฟอร์จูน อินดัสตรี้ จำกัด                    |
|            |     ซึ่งเป็นผู้ผลิตชิ้นส่วนยานยนต์ชั้นนำในประเทศไต้หวัน              |
|            |     โดยแม่พิมพ์ที่นำเข้านั้น                                   |
|            |     ใช้สำหรับผลิตชิ้นส่วนยานยนต์ประเภทหน้ากระจัง กันชน           |
|            |     และชิ้นส่วนยานยนต์ประเภทอื่นที่ทำด้วยพลาสติก                 |
+------------+--------------------------------------------------------+
|            | -   เพิ่มทุนชำระแล้วเป็น 40 ล้านบาท โดยบริษัท โปรฟอร์จูน อินดัสตรี้  |
|            |     จำกัด จากไต้หวันได้เข้ามาร่วมลงทุนกับบริษัทฯ                 |
|            |     โดยถือหุ้นในอัตราร้อยละ 25                              |
|            |     ของทุนที่เรียกชำระแล้วทั้งหมดของบริษัทฯ                     |
+------------+--------------------------------------------------------+
|            | -   เพิ่มทุนชำระแล้วเป็น 60 ล้านบาท                          |
|            |     เพื่อเป็นเงินทุนหมุนเวียนในบริษัทฯ                          |
|            |     และเพื่อรองรับการขยายการดำเนินธุรกิจที่เติบโตขึ้นอย่างต่อเนื่อง   |
|            |     พร้อมทั้งได้เริ่มผลิตแม่พิมพ์เองเป็นครั้งแรก                    |
|            |     โดยจ้างผู้เชี่ยวชาญทางด้านแม่พิมพ์จากไต้หวันมาประจำในบริษัทฯ    |
|            |     เข้าสู่ธุรกิจผู้ผลิตชิ้นส่วนพลาสติกยานยนต์อย่างเต็มรูปแบบ          |
|            |     ทั้งงานฉีดขึ้นรูปพลาสติก ชุบโครเมียม พ่นสี                    |
|            |     และประกอบชิ้นส่วนพลาสติก                               |
|            |     รวมถึงการให้บริการออกแบบและสร้างแม่พิมพ์                  |
|            |                                                        |
|            | -   เข้าร่วมงานแสดงสินค้าชิ้นส่วนยานยนต์ที่ประเทศ ไต้หวัน (AMPA    |
|            |     SHOW) เป็นครั้งแรก และเริ่มส่งออกสินค้าไปจำหน่ายในต่างประเทศ |
+------------+--------------------------------------------------------+
|            | -   เพิ่มทุนชำระแล้วเป็น 80 ล้านบาท เพื่อซื้อที่ดิน 11-0-60 ไร่      |
|            |     และก่อสร้างโรงงานที่ลำลูกกาคลอง 7 เพื่อขยายฐานการผลิต      |
|            |     เพื่อรองรับการขยายตัวของลูกค้าต่างประเทศ                  |
+------------+--------------------------------------------------------+
|            | -   ย้ายโรงงานจากลำลูกกาคลอง 4 มายังลำลูกกาคลอง 7          |
|            |     พื้นที่ใช้สอยรวม 16,000 ตารางเมตร                       |
+------------+--------------------------------------------------------+
|            | -   ปรับโครงสร้างผู้ถือหุ้น เนื่องจากผู้บริหารของบริษัท โปรฟอร์จูน     |
|            |     อินดัสตรี้ จำกัด ขายกิจการ จึงได้ขายหุ้นของบริษัทฯ             |
|            |     คืนให้กับครอบครัวธนาดำรงศักดิ์                            |
|            |                                                        |
|            | -   แปรสภาพเป็นบริษัทมหาชนจำกัด และเปลี่ยนชื่อเป็น บริษัท ฟอร์จูน   |
|            |     พาร์ท อินดัสตรี้ จำกัด (มหาชน)                           |
+------------+--------------------------------------------------------+
|            | -   เพิ่มทุนชำระแล้วเป็น 200 ล้านบาท เพื่อใช้ในการขยายกิจการ ดังนี้ |
|            |                                                        |
|            |     -   ก่อสร้างอาคารโรงงานและคลังสินค้าเพิ่มเติมอีกบนเนื้อที่อีก    |
|            |         14-1-28 ไร่รวมเป็นพื้นที่ 25-1-88 ไร่ พื้นที่ใช้สอยทั้งสิ้น    |
|            |         48,000 ตารางเมตร เพื่อขยายการผลิตในทุกกระบวนการ    |
|            |                                                        |
|            |     -   ลงทุนสายการผลิตชุบโครเมียมแบบอัตโนมัติ (Automatic)    |
|            |         เพิ่มเติม จำนวน 1 สายการผลิต                       |
|            |         ทำให้กำลังการผลิตเพิ่มขึ้นจาก 13 ล้านตารางเดซิเมตรต่อปี   |
|            |         เป็น 49 ล้านตารางเดซิเมตรต่อปี                      |
|            |                                                        |
|            |     -   การพัฒนาและวิจัยการผลิตแม่พิมพ์โดยนำเข้าเครื่องขึ้นรูปแม่พิมพ์ |
|            |         CNC (Computer Numerical Control) และเครื่อง EDM  |
|            |         (Electrical Discharged Machine)                |
|            |         จากต่างประเทศสำหรับขึ้นรูปแม่พิมพ์ที่มีขนาดใหญ่ เช่นกันชน    |
|            |         และหน้ากระจังรถยนต์                               |
|            |         ทำให้สามารถลดต้นทุนการนำเข้าแม่พิมพ์จากต่างประเทศ      |
|            |         เพิ่มสายพ่นสี แบบอัตโนมัติ (Automatic) 1 สายการผลิต    |
|            |         รวมเป็น 2 สายการผลิต เพื่อรองรับลูกค้าในกลุ่ม OEM       |
|            |         โดยสามารถเพิ่มกำลังการผลิตในการพ่นสีเป็น 15.72        |
|            |         ล้านตารางเดซิเมตรต่อปี                             |
+------------+--------------------------------------------------------+
|            | -   ปรับปรุงสายการผลิตชุบโครเมียมโดยใช้เทคโนโลยี และน้ำยาจาก   |
|            |     UEMURA (Japan) และ ATOTECH (German)                |
|            |     เพื่อยกระดับคุณภาพจาก REM สู่สายการผลิต OEM               |
|            |     โดยเป็นการชุบโครเมียมแบบ Trivalent Chrome (Cr3+)      |
|            |     ซึ่งใช้สารเคมีที่ย่อยสลายในธรรมชาติได้ง่ายกว่า Hexavalent     |
|            |     Chrome (Cr6+) ทำให้การผลิตเป็นมิตรกับสิ่งแวดล้อมมากขึ้น      |
|            |     และทำให้กำลังการผลิตเพิ่มขึ้นอีก 5 ล้านตารางเดซิเมตร เป็น 54  |
|            |     ล้านตารางเดซิเมตรต่อปี                                 |
+------------+--------------------------------------------------------+
|            | -   สร้างอาคารคลังเก็บวัตถุดิบเพื่อรองรับการขยายตัวของการผลิต     |
|            |     ขนาดพื้นที่ 1,800 ตารางเมตร                            |
|            |                                                        |
|            | -   ลงทุนในเครื่องฉีดอีก 4 เครื่อง รวมมีเครื่องฉีด 20 เครื่อง       |
|            |     กำลังการผลิตรวม 4,103 ตันต่อปี                          |
|            |                                                        |
|            | -   สร้างสายการผลิตพ่นสีเพิ่มอีก 1 สาย รวมเป็น 3               |
|            |     สายการผลิตกำลังการผลิตเพิ่มขึ้นจาก 15.72                  |
|            |     ล้านตารางเดซิเมตรเป็น 22.22 ล้านตารางเดซิเมตร           |
|            |                                                        |
|            | -   ซื้อที่ดินเพิ่มเติมบริเวณพื้นที่ใกล้เคียง ขนาด 28-0-4 ไร่          |
|            |     เพื่อ                                                |
|            | เตรียมขยายกิจการเพื่อรองรับความต้องการของลูกค้าในกลุ่มธุรกิจยานยนต์ |
|            |     และเพื่อแยกกลุ่มลูกค้าที่เป็น OEM และ REM                   |
+------------+--------------------------------------------------------+
|            | -   ลงทุนเพิ่มเครื่องฉีดอีก 1 เครื่อง ติดตั้งพร้อมระบบหุ่นยนต์อัตโนมัติ   |
|            |     ส่งผลทำให้กำลังการผลิตเพิ่มขึ้นเป็น 4,839 ตันต่อปี             |
|            |                                                        |
|            | -   เพิ่มสายการผลิตพ่นสีเพิ่มอีก 1 สาย รวมเป็น 4 สายการผลิต      |
|            |     กำลังการผลิตเพิ่มขึ้นจาก 22.22 ล้านตารางเดซิเมตรเป็น 28.72  |
|            |     ล้านตารางเดซิเมตรต่อปี เพื่อรองรับลูกค้าในกลุ่ม OEM           |
|            |                                                        |
|            | -   เพิ่มทุนจดทะเบียนเป็น 295 ล้านบาท                        |
|            |     โดยการออกหุ้นสามัญใหม่จำนวน 95,000,000 หุ้น              |
|            |     มูลค่าที่ตราไว้หุ้นละ 1.00 บาท ซึ่งรายละเอียดการจัดสรรเป็นดังนี้  |
|            |                                                        |
|            | -   หุ้นสามัญจำนวน 32,000,000 หุ้น จัดสรรให้กับผู้ถือหุ้นเดิม        |
|            |     ซึ่งจัดสรรเรียบร้อยแล้ว ส่งผลทำให้ทุนชำระแล้วของบริษัทฯ เท่ากับ  |
|            |     232,000,000 หุ้น                                     |
|            |                                                        |
|            | -   ออกหุ้นสามัญใหม่จำนวน 63,000,000 หุ้น โดยแบ่งเป็น          |
|            |     เสนอขายให้แก่กรรมการและพนักงานของบริษัทฯ จำนวน          |
|            |     3,000,000 หุ้น และ เสนอขายให้แก่ประชาชนทั่วไป จำนวน      |
|            |     60,000,000 หุ้น                                      |
+------------+--------------------------------------------------------+
|            | -   ซื้อที่ดินเพิ่มเติมบริเวณพื้นที่ใกล้เคียง 1 แปลง ขนาด 4 ไร่        |
|            |     เพื่อรองรับการขยายงานอย่างต่อเนื่อง ทั้งในส่วนการผลิต         |
|            |     และการวิจัยพัฒนาการออกแบบและสร้างแม่พิมพ์                 |
|            |                                                        |
|            | -   ซื้อที่ดินขนาด 1-2-99 ไร่ ซึ่งอยู่ด้านหน้าโรงงาน มูลค่า 5.69     |
|            |     ล้านบาท เพื่อสร้างอาคารสำนักงาน                         |
|            |                                                        |
|            | -   เข้าเป็นหลักทรัพย์จดทะเบียนในตลาดหลักทรัพย์ MAI ในวันที่ 20    |
|            |     กันยายน 2555                                        |
+------------+--------------------------------------------------------+
|            | -   มีการก่อสร้างอาคารฝ่ายวิศวกรรม เสร็จเป็นที่เรียบร้อย          |
|            |     และสามารถเพิ่มกำลังการผลิตแม่พิมพ์ 30%                    |
|            |                                                        |
|            | -   มีการเพิ่มกำลังการผลิต ในส่วนของงานฉีดพลาสติก              |
|            |     โดยการเพิ่มเครื่องจักรสำหรับรองรับงานฉีดกันชน               |
|            |                                                        |
|            | -   เพิ่มกระบวนการผลิตระบบงานชุบ VACCUM                    |
|            |     เพื่อรองรับการขยายตัวในส่วนงานการผลิตไฟในรถยนต์           |
|            |                                                        |
|            | -   การก่อสร้างอาคารสำนักงานมีความคืบหน้ากว่า 80%             |
|            |                                                        |
|            | -   การก่อสร้างอาคารคลังสินค้า มีความคืบหน้าในการก่อสร้างกว่า 20% |
|            |                                                        |
|            | -   เพิ่มทุนจดทะเบียนอีกจำนวน 25 ล้านบาท จากทุนจดทะเบียนเดิม    |
|            |     295 ล้านบาท เป็น 320 ล้านบาท โดยการออกหุ้นสามัญใหม่จำนวน  |
|            |     25 ล้านหุ้น มูลค่าที่ตราไว้หุ้นละ 1.00 บาท                   |
|            |     เพื่อรองรับการใช้สิทธิแปลงสภาพของหุ้นกู้แปลงสภาพ             |
+------------+--------------------------------------------------------+
|            | -   ก่อสร้างอาคารอาคารสำนักงาน และ โชว์รูมแสดงสินค้า          |
|            |     มีความคืบหน้าเกือบ 100%                                |
|            |                                                        |
|            | -   การก่อสร้างอาคารคลังสินค้า มีความคืบหน้าในการก่อสร้างกว่า 80% |
|            |                                                        |
|            | -   เปลี่ยนแปลงทุนออกจำหน่ายและชำระเต็มมูลค่าแล้วจากเดิม 295    |
|            |     ล้านบาท เป็น 301 ล้านบาท มูลค่าที่ตราไว้ 1.00              |
|            |     บาทเนื่องจากกองทุนต่างประเทศ ใช้สิทธิแปลงสภาพหุ้นกู้เป็นหุ้นสามัญ |
|            |                                                        |
|            | -   เปลี่ยนแปลงมูลค่าหุ้นที่ตราไว้ของหุ้นของบริษัทฯ จากเดิมมูลค่าหุ้นละ  |
|            |     1 บาท เป็นมูลค่าหุ้นละ 0.25 บาท โดยมีหุ้นสามัญจดทะเบียนจำนวน |
|            |     320 ล้านหุ้น เปลี่ยนแปลงเป็นจำนวน 1,280 ล้านหุ้น            |
|            |     และหุ้นสามัญที่ออกและเรียกชำระแล้วจำนวน 300.60 ล้านหุ้น      |
|            |     เปลี่ยนแปลงเป็นจำนวน 1,202.38 ล้านหุ้น                   |
|            |                                                        |
|            | -   เข้าลงทุนในบริษัทร่วมค้า Fortune-Parts Industry Ecuador  |
|            |     CIA,LTDA. ในสัดส่วน 45% มีทุนจดทะเบียน 500,000          |
|            |     เหรียญดอลล่าร์สหรัฐ คิดเป็นมูลค่าการลงทุน 225,000           |
|            |     เหรียญดอลล่าร์สหรัฐ ตั้งอยู่ในประเทศเอกวาดอร์               |
|            |     โดยมีวัตถุป                                           |
|            | ระสงค์การลงทุนเพื่อรองรับการขยายธุรกิจในอนาคตที่เกี่ยวข้องกับการผลิต |
|            |     ขายส่งชิ้นส่วนและอุปกรณ์รถยนต์ ไปในกลุ่มประเทศอเมริกาใต้      |
+------------+--------------------------------------------------------+
|            | -   เพิ่มทุนจดทะเบียนจากเดิม 320 ล้านบาท                     |
|            |                                                        |
|            |   (หุ้นสามัญ 1,280 ล้านหุ้น มูลค่าตราไว้หุ้นละ 0.25 บาท) เป็น      |
|            |   395.73 ล้านบาท                                        |
|            |                                                        |
|            |   (หุ้นสามัญ 1,582.92 ล้านหุ้น มูลค่าตราไว้หุ้นละ 0.25 บาท)       |
|            |                                                        |
|            |   โดยการออกหุ้นสามัญเพิ่มทุนจำนวน 302.92 ล้านหุ้น               |
|            |                                                        |
|            |   มูลค่าตราไว้หุ้นละ 0.25 บาท                               |
|            |   เพื่อรองรับการใช้สิทธิแปลงสภาพของใบสำคัญแสดงสิทธิ             |
|            |                                                        |
|            | -   ชำระเงินลงทุนในบริษัทร่วมค้า Fortune-Parts Industry      |
|            |     Ecuador CIA,LTDA.                                  |
|            |                                                        |
|            |   ในสัดส่วน 45% มีทุนจดทะเบียน 500,000 เหรียญดอลล่าร์สหรัฐ      |
|            |                                                        |
|            |   คิดเป็นมูลค่าการลงทุน 225,000 เหรียญดอลล่าร์สหรัฐ             |
|            |   ตั้งอยู่ในประเทศเอกวาดอร์                                 |
|            |                                                        |
|            | -   ออกและเสนอขายใบสำคัญแสดงสิทธิที่จะซื้อหุ้นสามัญของบริษัท ครั้งที่  |
|            |     1 (FPI-W1) จัดสรรให้แก่ผู้ถือหุ้นเดิมในอัตราส่วนใบสำคัญแสดงสิทธิ |
|            |     1 หน่วยต่อ 4 หุ้นเดิม จำนวนไม่เกิน 302.92 ล้านหน่วย         |
|            |     อายุไม่เกิน 3 ปี อัตราการใช้สิทธิ 1 หน่วยต่อ 1 หุ้นสามัญ        |
|            |     ราคาใช้สิทธิ 2 บาท                                    |
|            |                                                        |
|            | -   ก่อสร้างอาคารอาคารสำนักงาน และโชว์รูมแสดงสินค้า           |
|            |     และอาคารคลังสินค้าเสร็จ                                |
|            |                                                        |
|            | -   เพิ่มกำลังการผลิตโดยการเพิ่มเครื่องฉีดพลาสติกขนาด 2500 ตัน    |
|            |     และขนาด 1000 ตัน เพื่อเพิ่มกำลังการผลิตสินค้ากลุ่มกันชน        |
|            |     หน้ากระจัง                                           |
|            |                                                        |
|            | -   ปรับปรุงกระบวนการชุบโครเมี่ยมเพื่อเพิ่มประสิทธิภาพ คุณภาพ      |
|            |     การผลิตให้สูงขึ้นเพื่อขยายตลาดลูกค้ากลุ่ม OEM                 |
|            |                                                        |
|            | -   ลงนามบันทึกความเข้าใจ (MOU)                           |
|            |     เพื่อความร่วมมือทางธุรกิจในโครงการโรงไฟฟ้าชีวมวล           |
|            |     จำนวนไม่เกิน 120 MW                                  |
|            |                                                        |
|            | -   และได้จดทะเบียนจัดตั้งเรียบร้อยแล้ว 4 บริษัท                 |
|            |     โดยแต่ละบริษัทมีทุนจดทะเบียน จำนวน 20 ล้านบาท บริษัทฯ       |
|            |     ได้ชำระค่าหุ้น จำนวน 4.75 ล้านบาท แล้ว                   |
|            |                                                        |
|            | -   ลงนามบันทึกความเข้าใจ (MOU)                           |
|            |     ความร่วมมือทางธุรกิจในประเทศอินเดีย เพื่อจัดตั้งบริษัทร่วมทุน ALP |
|            |     FPI PARTS PRIVATE LIMITED                          |
|            |     เพื่อเป็นการขยายฐานการผลิตสินค้า กลุ่ม OEM                 |
|            |     ซึ่งถือว่าเป็นตลาดที่มีขนาดใหญ่และมีอัตราการเติบโตสูง           |
+------------+--------------------------------------------------------+
|            | -   การลดทุนจดทะเบียนของบริษัทฯ จำนวน 17,072,366.50 บาท    |
|            |                                                        |
|            |   จากทุนจดทะเบียนเดิม จำนวน 395,731,908.25 บาท            |
|            |                                                        |
|            |   เป็นทุนจดทะเบียนใหม่ จำนวน 378,659,541.75 บาท            |
|            |                                                        |
|            |   โดยตัดห                                               |
|            | ุ้นสามัญที่คงเหลือและยังไม่ได้จำหน่ายที่จัดสรรไว้เพื่อรองรับหุ้นกู้แปลงสภาพ |
|            |   จำนวน 68,289,466 หุ้น มูลค่าที่ตราไว้หุ้นละ 0.25 บาท          |
|            |                                                        |
|            | -   จดทะเบียนจัดตั้งบริษัทร่วมทุนจำนวน 4 บริษัท ได้แก่             |
|            |                                                        |
|            | 1)  บริษัท เซฟ เอนเนอร์จี กรุ๊ป (นราธิวาส 1) จำกัด             |
|            |                                                        |
|            | 2)  บริษัท เซฟ เอนเนอร์จี กรุ๊ป (ยะลา 1) จำกัด                |
|            |                                                        |
|            | 3)  บริษัท เซฟ เอนเนอร์จี กรุ๊ป (ปัตตานี) จำกัด                 |
|            |                                                        |
|            | 4)  บริษัท เซฟ เอนเนอร์จี กรุ๊ป (สงขลา) จำกัด                 |
|            |                                                        |
|            |   เรียบร้อยแล้ว ด้วยทุนจดทะเบียนและชำระแล้วบริษัทละ 20 ล้านบาท   |
|            |   โดยบริษัทฯ บริษัทถือหุ้นในสัดส่วนร้อยละ 25, 20, 25, 25 ตามลำดับ |
|            |                                                        |
|            | -   เข้าลงนามในบันทึกความเข้าใจ (“MOU”) โดยความร่วมมือ       |
|            |                                                        |
|            |   บริษัท ศรีวัฒนา กรีน เพาเวอร์ จำกัด (“SGP”)                 |
|            |                                                        |
|            |   บริษัท ศรีเจริญไบโอเพาเวอร์ จำกัด (“SBP”)                  |
|            |                                                        |
|            |   และบริษัท ไพร์ซ ออฟ วู้ด กรีน เอนเนอร์จี จำกัด (“Prize”)      |
|            |                                                        |
|            |   เพื่อร่วม                                               |
|            | ศึกษาความเป็นไปได้ในการเข้าลงทุนในโครงการโรงไฟฟ้าพลังงานชีวมวล |
|            |   โดย SGP และ SBP                                      |
|            |   เป็นบริษัทที่ดำเนินโครงการโรงไฟฟ้าพลังงานชีวมวล ในจังหวัดบุรีรัมย์  |
|            |   ที่มีขนาดกำลังการผลิตโรงละ 9.9 เมกะวัตต์ และ Prize          |
|            |   เป็นบริษัทที่ดำเนินโครงการโรงไฟฟ้าพลังงานชีวมวล               |
|            |   ในจังหวัดนราธิวาส ที่มีขนาดกำลังการผลิตโรงละ 7.5 เมกะวัตต์     |
|            |                                                        |
|            | -   ยกเลิกการเข้าลงทุนในบริษัทร่วมทุนรวม 4 บริษัท ดังนี้           |
|            |                                                        |
|            | 1)  บริษัท เซฟ เอนเนอร์จี กรุ๊ป (นราธิวาส 1) จำกัด โดย FPI     |
|            |     ถือหุ้นในสัดส่วนร้อยละ 25.00                             |
|            |                                                        |
|            | 2)  บริษัท เซฟ เอนเนอร์จี กรุ๊ป (ยะลา 1) จำกัดโดย FPI         |
|            |     ถือหุ้นในสัดส่วนร้อยละ 20.00                             |
|            |                                                        |
|            | 3)  บริษัท เซฟ เอนเนอร์จี กรุ๊ป (ปัตตานี) จำกัดโดย FPI          |
|            |     ถือหุ้นในสัดส่วนร้อยละ 25.00                             |
|            |                                                        |
|            | 4)  บริษัท เซฟ เอนเนอร์จี กรุ๊ป (สงขลา) จำกัดโดย FPI          |
|            |     ถือหุ้นในสัดส่วนร้อยละ 25.00                             |
|            |                                                        |
|            | -   เนื่องจากบริษัทร่วมทุน 4 บริษัท                            |
|            |     ดังกล่าวไม่สามารถชนะก                                 |
|            | ารประมูลเพื่อเสนอเข้ารับคัดเลือกเป็นผู้จำหน่ายไฟฟ้าในสัญญาซื้อขายไฟฟ้า |
|            |     (PPA)                                              |
|            |     ตามประกาศรายละเอียดหลักเกณฑ์การรับซื้อไฟฟ้าจากผู้ผ          |
|            | ลิตไฟฟ้าพลังงานหมุนเวียนด้วยวิธีการคัดเลือกโดยการแข่งขันทางด้านราคา |
|            |     (Competitive Bidding) ระยะที่ 1 สำหรับพื้นที่ 3           |
|            |     จังหวัดชายแดนใต้ และ 4 อำเภอในจังหวัดสงขลา ทั้งนี้บริษัทร่วมทุน |
|            |     4 บริษัทได้จดทะเบียนเลิกกิจการแล้วเมื่อวันที่ 15 ธันวาคม 2559   |
|            |                                                        |
|            | -   เข้าลงทุนในบริษัทร่วมทุนแห่งใหม่ ชื่อ บริษัท เซฟ เอนเนอร์จี      |
|            |     โฮลดิ้งส์ จำกัด                                        |
|            |                                                        |
|            |   ที่จดทะเบียนจัดตั้งขึ้นเพื่อเข้าลงทุนในธุรกิจด้านโรงไฟฟ้าพลังงานชีวมวล |
|            |     แล้วเมื่อวันที่ 7 กุมภาพันธ์ 2560 ด้วยทุนจดทะเบียน 1 ล้านบาท    |
|            |     สัดส่วนการถือหุ้น ร้อยละ 49.98 ตั้งอยู่ในประเทศไทย           |
|            |                                                        |
|            | -   ชำระเงินลงทุนในบริษัทร่วมค้า ALP FPI PARTS PRIVATE       |
|            |     LIMITED ในสัดส่วน 45% มีทุนจดทะเบียน 200,000,000        |
|            |     รูปีอินเดีย ตั้งอยู่ในประเทศอินเดีย                          |
|            |     เพื่อเป็นการขยายฐานการผลิตสินค้า กลุ่ม OEM                 |
|            |     ซึ่งถือว่าเป็นตลาดที่มีขนาดใหญ่และมีอัตราการเติบโตสูง           |
|            |                                                        |
|            | -   ลงทุนกระบวนการพ่นสี แบบ Automatic Painting            |
|            |     โดยใช้ระบบหุ่นยนต์ในการพ่นสี                             |
|            |                                                        |
|            | -   ปรับปรุงการใช้พลังงานความร้อนจาก การใช้เชื้อเพลิง แก๊ส เป็น   |
|            |     การใช้พลังงานชีวมวล                                   |
+------------+--------------------------------------------------------+

เหตุการณ์ที่สำคัญในปี 2559

25 มกราคม 2559 []การจัดตั้งบริษัท ALP FPI PARTS PRIVATE LIMITED ในประเทศอินเดีย

  ที่ประชุมคณะกรรมการ ครั้งที่ 10/2558 มีมติอนุมัติการเข้าลงทุนในบริษัท ALP FPI PARTS
  PRIVATE LIMITED ในประเทศอินเดีย ด้วยสัดส่วนการถือหุ้น ร้อยละ 45

27 มกราคม 2559 [] การจัดตั้งบริษัทร่วมทุนจำนวน 4 บริษัท ได้แก่

บริษัท เซฟ เอนเนอร์จี กรุ๊ป (นราธิวาส 1) จำกัด,

บริษัท เซฟ เอนเนอร์จี กรุ๊ป (ยะลา 1) จำกัด,

บริษัท เซฟ เอนเนอร์จี กรุ๊ป (ปัตตานี) จำกัด,

บริษัท เซฟ เอนเนอร์จี กรุ๊ป (สงขลา) จำกัด

  ที่ประชุมคณะกรรมการบริษัท ครั้งที่ 8/2558 และที่ประชุมคณะกรรมการบริษัท ครั้งที่ 9/2558
  มีมติอนุมัติการเข้าลงทุนในบริษัทร่วมทุนจำนวน 4 บริษัท ด้วยสัดส่วนการถือหุ้น ร้อยละ 25, 20,
  25, 25 ตามลำดับ

22 มิถุนายน 2559 [] การลงนามบันทึกข้อตกลง (MOU)
ว่าด้วยความร่วมมือด้านการสนับสนุนวงเงินสินเชื่อ

แฟคเตอริ่ง แก่ Supply Chain กับ บริษัท ไอร่า แฟคเตอริ่ง จำกัด (มหาชน)

  บริษัทฯ ลงนามบันทึกข้อตกลง (MOU) ว่าด้วยความร่วมมือด้านการสนับสนุนวงเงินสินเชื่อ

  แฟคเตอริ่ง แก่ Supply Chain เพื่อทำให้ Supply Chain ของบริษัทมีสภาพคล่อง และ

  เสริมสร้างความแข็งแกร่งในการดำเนินธุรกิจได้

25 กรกฎาคม 2559 []
ลงนามบันทึกความร่วมมือว่าด้วยโครงการสินเชื่อเงินกู้เพื่อสวัสดิการสำหรับพนักงาน กับบริษัท จี
แคปปิตอล จำกัด (มหาชน)

  บริษัทฯ ลงนามบันทึกความร่วมมือว่าด้วยโครงการสินเชื่อเงินกู้เพื่อสวัสดิการสำหรับ

  พนักงานเพื่อเสริมสภาพคล่องในการชำระหนี้ที่มีต้นทุนทางการเงินสูงให้แก่พนักงาน

30 กันยายน 2559 [] เข้าลงนามในบันทึกความเข้าใจ (“MOU”) โดยความร่วมมือ บริษัท
ศรีวัฒนา กรีน เพาเวอร์ จำกัด (“SGP”), บริษัท ศรีเจริญไบโอเพาเวอร์ จำกัด (“SBP”)
และบริษัท ไพร์ซ ออฟ วู้ด กรีน เอนเนอร์จี จำกัด (“Prize”)

  เพื่อร่วมศึกษาความเป็นไปได้ในการเข้าลงทุนในโครงการโรงไฟฟ้าพลังงานชีวมวล โดย SGP
  และ SBP เป็นบริษัทที่ดำเนินโครงการโรงไฟฟ้าพลังงานชีวมวล ในจังหวัดบุรีรัมย์
  ที่มีขนาดกำลังการผลิตโรงละ 9.9 เมกะวัตต์ และ Prize
  เป็นบริษัทที่ดำเนินโครงการโรงไฟฟ้าพลังงานชีวมวล ในจังหวัดนราธิวาส
  ที่มีขนาดกำลังการผลิตโรงละ 7.5 เมกะวัตต์

7 ตุลาคม 2559[] รับรางวัลองค์กรนวัตกรรมยอดเยี่ยมปี 2559 กับสำนักงานวิศวกรรมแห่งชาติ
(NIA)

15 ธันวาคม 2559 [] ยกเลิกการเข้าลงทุนใน

บริษัทร่วมทุนรวม 4 บริษัท ดังนี้

1.  บริษัท เซฟ เอนเนอร์จี กรุ๊ป (นราธิวาส 1) จำกัด โดย FPI ถือหุ้นในสัดส่วนร้อยละ
    25.00

2.  บริษัท เซฟ เอนเนอร์จี กรุ๊ป (ยะลา 1) จำกัด โดย FPI ถือหุ้นในสัดส่วนร้อยละ 20.00

3.  บริษัท เซฟ เอนเนอร์จี กรุ๊ป (ปัตตานี) จำกัด โดย FPI ถือหุ้นในสัดส่วนร้อยละ 25.00

4.  บริษัท เซฟ เอนเนอร์จี กรุ๊ป (สงขลา) จำกัด โดย FPI ถือหุ้นในสัดส่วนร้อยละ 25.00

เนื่องจากบริษัทร่วมทุน 4 บริษัท
ดังกล่าวไม่สามารถชนะการประมูลเพื่อเสนอเข้ารับคัดเลือกเป็นผู้จำหน่ายไฟฟ้าในสัญญาซื้อขายไฟฟ้า
(PPA) ตามประกาศรายละเอียด
หลักเกณฑ์การรับซื้อไฟฟ้าจากผู้ผลิตไฟฟ้าพลังงานหมุนเวียนด้วยวิธีการคัดเลือกโดยการแข่งขันทางด้านราคา
(Competitive Bidding) ระยะที่ 1 สำหรับพื้นที่ 3 จังหวัดชายแดนใต้ และ 4
อำเภอในจังหวัดสงขลา

26 ธันวาคม 2559 [] ได้รับการรับรอง ISO50001

  ในโครงการพัฒนาต่อยอดการดำเนินการจัดการพลังงานตามกฎหมายประเทศไทยไปสู่ระบบการจัดการพลังงานในระดับสากล
  (ISO 50001 จากกรมพัฒนาพลังงานทดแทนและการอนุรักษ์พลังงาน กระทรวงพลังงาน

2.  สภาวะเศรษฐกิจและอุตสาหกรรม

  []

อุตสาหกรรมรถยนต์ในปี 2559 ปริมาณการผลิตทั่วโลกอยู่ที่ 91.96 ล้านคัน แบ่งเป็น รถส่วนบุคคล
ได้แก่ เก๋ง ปิ๊กอัพ เอสยูวี

เอ็มพีวี 71.46 ล้านคันและ รถเพื่อการพาณิชย์ ได้แก่ รถตู้ บรรทุก บัส และอื่นๆ 20.50 ล้านคัน
ภาพรวมการผลิตที่ลดลงร้อยละ 5.06

[]

การผลิต ปริมาณการผลิตรถยนต์ของประเทศไทยในปี 2559 มีปริมาณการผลิตรถยนต์ 1,944,417
คันเมื่อเทียบกับช่วงเดียวกันของปีก่อน ซึ่งมีปริมาณการผลิต 1,913,002 คัน เพิ่มขึ้นร้อยละ 1.64

[]

อุตสาหกรรมผู้ผลิตชิ้นส่วนยานยนต์สำหรับ OEM มีผู้ประกอบการเป็นจำนวน
เนื่องจากอุตสาหกรรมยานยนต์มีการเจริญเติบโตอย่างต่อเนื่อง
และการเปิดเสรีประชาคมเศรษฐกิจอาเซียน
จะทำให้การเคลื่อนย้ายชิ้นส่วนยานยนต์และแรงงานเป็นไปอย่างเสรีในภูมิภาคอาเซียน
ภาวะการแข่งขันจะมีความรุนแรงมากขึ้น
ผู้ผลิตชิ้นส่วนยานยนต์รายใดที่ไม่สามารถปรับตัวกับการแข่งขันที่รุนแรงนี้ได้
อาจได้ผลกระทบอย่างมาก อย่างไรก็ตาม บริษัทฯ ได้เตรียมความพร้อมในการเปิดเสรีดังกล่าว
ด้วยสายการผลิตผลิตภัณฑ์พลาสติกที่ครบวงจร ตั้งแต่กระบวนการออกแบบ ผลิตแม่พิมพ์ ฉีดพลาสติก
ชุบโครเมี่ยม พ่นสี โดยในปี 2559 บริษัทฯ ได้มีกระบวนการผลิตแบบอัตโนมัติ ซึ่งมีความทันสมัย
และสามารถเพิ่มผลผลิตได้เป็นจำนวนมาก ทำให้บริษัทฯ
มีความมั่นใจว่าสามารถแข่งขันกับผู้ประกอบการรายอื่นได้

สำหรับอุตสาหกรรมชิ้นส่วนอะไหล่รถยนต์ทดแทน (REM) การแข่งขันอยู่ในวงจำกัด
ผู้ประกอบการแต่ละรายจะมีตลาดหรือกลุ่มลูกค้าเฉพาะ (Niche Market)
ผู้ประกอบการยุโรปจะผลิตชิ้นส่วนอะไหล่สำหรับค่ายยุโรป
ผู้ประกอบการในสหรัฐอเมริกาก็จะผลิตชิ้นส่วนรถยนต์สำหรับรถค่ายสหรัฐอเมริกา เช่น เจนเนอรัล
มอเตอร์ส, ฟอร์ด, ไครสเลอร์ส สำหรับผู้ผลิตชิ้นส่วนอะไหล่รถยนต์ทดแทน
โดยเฉพาะกลุ่มตัวถังที่ทำด้วยพลาสติก (Plastic Body Parts) สำหรับค่ายญี่ปุ่น
โดยเฉพาะชิ้นส่วนรถกระบะ 1 ตัน มีประมาณ 10 ราย ซึ่งเป็นคู่แข่งหลักของบริษัทฯ อย่างไรก็ตาม
เนื่องจากบริษัทฯ อยู่ในอุตสาหกรรมนี้มากว่า 20 ปี ทำให้มีแม่พิมพ์มากกว่า 2,000 แบบ
โดยส่วนใหญ่จะเป็นแม่พิมพ์อะไหล่รถกระบะ 1 ตันของค่ายญี่ปุ่น ซึ่งบริษัทฯ
ได้เปรียบเนื่องจากประเทศไทยเป็นฐานการผลิตรถกระบะ 1 ตัน นอกจากนี้
ด้วยคุณภาพการผลิตที่ใกล้เคียงกับผลิตภัณฑ์สำหรับตลาด OEM ส่งผลทำให้บริษัทฯ
มีข้อได้เปรียบในการแข่งขันในอุตสาหกรรมดังกล่าว

1.4 โครงสร้างการถือหุ้นของกลุ่มบริษัท

[]

  --------------------------------------------------- -------------------
  บริษัท                                                สัดส่วนการถือหุ้น
                                                      (ร้อยละ)

  บริษัท เซฟ เอนเนอร์จี กรุ๊ป (นราธิวาส 1) จำกัด              25

  บริษัท เซฟ เอนเนอร์จี กรุ๊ป (ยะลา 1) จำกัด                 20

  บริษัท เซฟ เอนเนอร์จี กรุ๊ป (ปัตตานี) จำกัด                  25

  บริษัท เซฟ เอนเนอร์จี กรุ๊ป (สงขลา) จำกัด                  25

  บริษัท เซฟ เอนเนอร์จี โฮลดิ้งส์ จำกัด                       49.98
  --------------------------------------------------- -------------------

  --------------------------------------------------- -------------------
  บริษัท                                                สัดส่วนการถือหุ้น
                                                      (ร้อยละ)

  FORTUNE-PARTS INDUSTRY ECUADOR CIA,LTDA.            45

  ALP FPI PARTS PRIVATE LIMITED                       45
  --------------------------------------------------- -------------------

1.5 ความสัมพันธ์กับกลุ่มธุรกิจของผู้ถือหุ้นรายใหญ่

ณ วันที่ 31 ธันวาคม 2559 บริษัทฯ ไม่มีการดำเนินธุรกิจผ่านบริษัทย่อย หรือบริษัทร่วม

2. ลักษณะการประกอบธุรกิจ

บริษัท ฟอร์จูน พาร์ท อินดัสตรี้ จำกัด (มหาชน)
ประกอบธุรกิจหลักเป็นผู้ผลิตชิ้นส่วนยานยนต์ที่ผลิตจากพลาสติก และเป็นศูนย์รวมในการจำหน่าย
ทั้งชิ้นส่วนอะไหล่รถยนต์ทดแทน และชิ้นส่วนอะไหล่รถยนต์ภายใต้ตราสินค้าของค่ายรถยนต์ต่างๆ
รวมทั้งให้บริการรับจ้างฉีดขึ้นรูป ชุบโครเมื่ยม และพ่นสีผลิตภัณฑ์พลาสติก
โดยปัจจุบันผลิตภัณฑ์และบริการของบริษัทฯ สามารถแบ่งได้ดังนี้

Product Variety and Services

“FPI” ศักยภาพของเราในอุตสาหกรรม คือ
การออกแบบแม่พิมพ์พลาสติกและการผลิตที่มีชื่อเสียงดีเยี่ยม
ความสำเร็จและการเจริญเติบโตในช่วงปีที่ผ่านมาได้พิสูจน์ให้เห็นอย่างชัดเจนว่า
เราได้บรรลุเป้าหมาย “เป็นผู้ผลิตที่มีประสบการณ์อันยาวนานในอุตสาหกรรม”

[]

1.  ผลิตภัณฑ์ที่บริษัทฯ ผลิตเอง

    1.  ชิ้นส่วนอะไหล่รถยนต์ทดแทน (Replacement Equipment Manufacturing : REM)

- กระจังหน้าและขอบไฟหน้ารถยนต์ (Grille and Head Light Door)

- กันชน และแผงใต้กันชน (Bumper and Valance Panel)

- ไฟหน้า ไฟท้าย ไฟมุม และไฟเลี้ยว (Auto Lamps)

- อุปกรณ์ตกแต่งอีกมากมาย เช่น สปอยเล่อร์ (Spoiler) ชุดสเกิร์ท (Skirt Set) เป็นต้น

[][][]

1.2 ชิ้นส่วนพลาสติกที่ผลิตให้กับผู้ผลิตและประกอบชิ้นส่วนซึ่งเป็นเจ้าของตราสินค้า (Original
Equipment Manufacturing : OEM) โดยเฉพาะชิ้นส่วนตกแต่งรถยนต์ เพื่อเพิ่มมูลค่าของสินค้า
เช่น ครอบกันชนหน้า (Front Bumper Guard) คิ้วล้อ (Over Fender) แผงคาดประตู (Side
Cladding) ที่ครอบไฟหน้า (Head Lamp Cover) ที่ครอบไฟท้าย (Tail Lamp Cover)
ที่ครอบกระจก (Mirror Cover) สปอยเล่อร์ (Spoiler) และ ชุดสเคิร์ท (Skirt Set)
เป็นต้น รวมทั้งชิ้นส่วนอุปกรณ์ไฟฟ้า

[][]

2. ผลิตภัณฑ์ที่บริษัทฯ ซื้อมาเพื่อจำหน่ายต่อ (Trading) เพื่อให้มีสินค้าครบตามที่ลูกค้าต้องการ

2.1 ชิ้นส่วนอะไหล่รถยนต์ทดแทน (REM)

- ชิ้นส่วนอะไหล่ทดแทนที่ผลิตจากพลาสติก เช่น กันชน กระจัง ไฟหน้า ไฟท้ายต่างๆ

  - ชิ้นส่วนอะไหล่ทดแทนที่ผลิตจากโลหะ เช่น ฝากระโปรง ประตู บังโคลนแผงยึดหม้อน้ำ

  - ชิ้นส่วนอะไหล่ทดแทนอื่นๆ เช่น ผลิตภัณฑ์ที่ผลิตจากยาง หม้อน้ำ ส่วนประกอบช่วงล่าง ไส้กรอง
  เป็นต้น

2.2 ชิ้นส่วนอะไหล่รถยนต์ภายใต้ตราสินค้าของค่ายรถยนต์ต่างๆ (OEM) เช่น ฝากระโปรง ประตู
กระจังหน้า ไฟ หน้า ไฟท้าย กันชน เป็นต้น

[][][]

3. ผลิตภัณฑ์อื่นๆ ที่บริษัทฯ จำหน่ายให้กับโรงงานที่บริษัทฯ จ้างผลิต
เพื่อทำการผลิตสินค้าให้กับบริษัทฯ เช่น เม็ดพลาสติก ภาชนะหีบห่อ เป็นต้น
รวมทั้งการจำหน่ายวัตถุดิบที่มีคุณสมบัติไม่ตรงกับการผลิตในปัจจุบันของบริษัทฯ

4. ให้บริการรับจ้างฉีดขึ้นรูปผลิตภัณฑ์พลาสติก รับจ้างชุบ และรับจ้างพ่นสีผลิตภัณฑ์พลาสติก

โครงสร้างรายได้

โครงสร้างรายได้ของบริษัทฯ จำแนกตามส่วนงาน ในปี 2557-2559
แบ่งประเภทตามส่วนงานที่รายงานทั้งสิ้น 4 ส่วนงานดังนี้

1.  ส่วนงานขายในประเทศ
    เป็นส่วนงานที่ทำการผลิตและจำหน่ายอะไหล่และอุปกรณ์รถยนต์ในประเทศ

2.  ส่วนงานขายต่างประเทศ
    เป็นส่วนงานที่ทำการผลิตและจำหน่ายอะไหล่และอุปกรณ์รถยนต์ไปต่างประเทศ

3.  ส่วนงานบริการ เป็นส่วนงานที่ให้บริการในส่วนของงานรับจ้างชุบ และพ่นสีอุปกรณ์

4.  รายได้อื่น ประกอบด้วย เงินชดเชยการส่งออก กำไรจากอัตราแลกเปลี่ยน ดอกเบี้ยรับ
    และรายได้จากการ ขายเศษซากวัตถุดิบ เป็นต้น

  ------------------------- ---------- -------- ---------- -------- ---------- --------
  ประเภทของรายได้            ปี 2557              ปี 2558              ปี 2559     

                            ล้านบาท     %        ล้านบาท     %        ล้านบาท     %

  1. การขายในประเทศ         241.64     13.13    282.23     15.19    279.77     13.79

  2. การขายต่างประเทศ        1,515.16   82.33    1,535.11   82.65    1,703.39   83.96

  3. การบริการ               6.17       0.34     1.60       1.60     3.18       0.16

  4. รายได้อื่น                77.42      4.21     38.53      2.06     42.51      2.09

  รวมรายได้ทั้งหมด             1,840.40   100.00   1,857.47   100.00   2,028.85   100.00
  ------------------------- ---------- -------- ---------- -------- ---------- --------

โครงสร้างรายได้ของบริษัทฯ ในปี 2557-2559
แบ่งประเภทตามลักษณะผลิตภัณฑ์และบริการของบริษัท เป็นสินค้าที่บริษัทฯ

ผลิตเอง, ผลิตภัณฑ์ที่ซื้อมาเพื่อจำหน่ายต่อ, รายได้จากการให้บริการ และอื่นๆ มีรายละเอียดดังนี้

+-------------------------+------+-----+-------+-----+-------+-----+
| ประเภทของรายได้          | ปี    |     | ปี     |     | ปี     |     |
|                         | 2557 |     | 2558  |     | 2559  |     |
+-------------------------+------+-----+-------+-----+-------+-----+
|                         | ล้า   | %   | ล     | %   | ล     | %   |
|                         | นบาท |     | ้านบาท |     | ้านบาท |     |
+-------------------------+------+-----+-------+-----+-------+-----+
| ผลิตภัณฑ์ที่บริษัทฯ ผลิตเอง     |      |     |       |     |       |     |
+-------------------------+------+-----+-------+-----+-------+-----+
| 1.                      |      |     |       |     |       |     |
| ชิ้นส่วนพลาสติกอะไหล่ทดแทน   |      |     |       |     |       |     |
| (REM)                   |      |     |       |     |       |     |
+-------------------------+------+-----+-------+-----+-------+-----+
|   -                     | 29   | 15  | 2     | 15  | 3     | 15  |
|   กร                    | 0.82 | .81 | 81.18 | .14 | 22.05 | .87 |
| ะจังหน้าและกรอบไฟหน้ารถยนต์ |      |     |       |     |       |     |
+-------------------------+------+-----+-------+-----+-------+-----+
|   - กันชน และแผงใต้กันชน   | 44   | 24  | 5     | 27  | 5     | 27  |
|                         | 4.58 | .16 | 17.42 | .86 | 55.99 | .41 |
+-------------------------+------+-----+-------+-----+-------+-----+
|   - ไฟหน้า ไฟท้าย         | 1    | 0   | 12.48 | 0   | 11.44 | 0   |
|   และไฟเลี้ยว             | 7.63 | .96 |       | .66 |       | .56 |
+-------------------------+------+-----+-------+-----+-------+-----+
|   - อะไหล่ทดแทนอื่นๆ       | 6    | 3   | 60.37 | 3   | 69.23 | 3   |
|                         | 9.25 | .76 |       | .25 |       | .41 |
+-------------------------+------+-----+-------+-----+-------+-----+
| 2.                      | 14   | 7   | 2     | 11  | 3     | 15  |
| ชิ้นส                     | 4.79 | .87 | 20.80 | .89 | 09.87 | .28 |
| ่วนพลาสติกที่ผลิตให้กับผู้ผลิตและ |      |     |       |     |       |     |
| ป                       |      |     |       |     |       |     |
| ระกอบซึ่งเป็นเจ้าของตราสินค้า |      |     |       |     |       |     |
| (OEM)                   |      |     |       |     |       |     |
+-------------------------+------+-----+-------+-----+-------+-----+
| ร                       | 96   | 52  | 1,0   | 58  | 1,2   | 62  |
| วมรายได้การขายจากผลิตภัณฑ์ที่ | 7.07 | .55 | 92.25 | .80 | 68.58 | .53 |
| บริษัทฯ ผลิตเอง            |      |     |       |     |       |     |
+-------------------------+------+-----+-------+-----+-------+-----+
| ผลิตภัณฑ์ที่ซื้อมาเพื่อจำหน่ายต่อ  |      |     |       |     |       |     |
+-------------------------+------+-----+-------+-----+-------+-----+
| 1                       |      |     |       |     |       |     |
| .  ชิ้นส่วนอะไหล่รถยนต์ทดแทน |      |     |       |     |       |     |
|     (REM)               |      |     |       |     |       |     |
+-------------------------+------+-----+-------+-----+-------+-----+
|   -                     | 20   | 10  | 1     | 9   | 2     | 9   |
|   ช                     | 0.02 | .87 | 71.23 | .22 | 02.61 | .22 |
| ิ้นส่วนอะไหล่รถยนต์ทดแทนที่ผลิต |      |     |       |     |       |     |
|   จากพลาสติก             |      |     |       |     |       |     |
+-------------------------+------+-----+-------+-----+-------+-----+
|   -                     | 27   | 14  | 2     | 15  | 3     | 15  |
|   ชิ้นส่วนอะไ              | 4.41 | .91 | 87.63 | .49 | 01.61 | .50 |
| หล่รถยนต์ทดแทนที่ผลิตจากโลหะ |      |     |       |     |       |     |
+-------------------------+------+-----+-------+-----+-------+-----+
| - ชิ้นส่วนอะไหล่ทดแทนอื่นๆ    | 8    | 4   | 47.64 | 2   | 29.69 | 2   |
|                         | 5.38 | .64 |       | .56 |       | .56 |
+-------------------------+------+-----+-------+-----+-------+-----+
| 2.  ชิ้นส่วน               | 22   | 12  | 1     | 10  | 1     | 10  |
| อะไหล่ภายใต้ตราสินค้าของค่าย | 2.76 | .10 | 99.83 | .76 | 58.05 | .76 |
|     รถยนต์ต่างๆ (OEM)     |      |     |       |     |       |     |
+-------------------------+------+-----+-------+-----+-------+-----+
| รวมรายได้จากการขา        | 78   | 42  | 7     | 38  | 6     | 34  |
| ยผลิตภัณฑ์ที่ซื้อมาเพื่อจำหน่ายต่อ | 2.57 | .52 | 06.33 | .03 | 91.96 | .11 |
+-------------------------+------+-----+-------+-----+-------+-----+
| รายได้จากการขายผลิตภัณฑ์อื่น  | 7.16 | 0   | 18.76 | 1   | 22.62 | 1   |
|                         |      | .39 |       | .01 |       | .11 |
+-------------------------+------+-----+-------+-----+-------+-----+
| รวมรายได้จากการขาย       | 1,75 | 95  | 1,8   | 97  | 1,9   | 97  |
|                         | 6.80 | .46 | 17.34 | .84 | 83.16 | .75 |
+-------------------------+------+-----+-------+-----+-------+-----+
| รายได้จากการให้บริการ      | 6.17 | 0   | 1.60  | 0   | 3.18  | 0   |
|                         |      | .34 |       | .09 |       | .16 |
+-------------------------+------+-----+-------+-----+-------+-----+
| รายได้อื่น¹⁾               | 7    | 4   | 38.53 | 2   | 42.51 | 2   |
|                         | 7.43 | .20 |       | .07 |       | .09 |
+-------------------------+------+-----+-------+-----+-------+-----+
| รวมรายได้ทั้งหมด           | 1,84 | 100 | 1,8   | 100 | 2,0   | 100 |
|                         | 0.40 | .00 | 57.47 | .00 | 28.85 | .00 |
+-------------------------+------+-----+-------+-----+-------+-----+

  หมายเหตุ : ¹⁾ รายได้อื่น ประกอบด้วย เงินชดเชยการส่งออก กำไรจากอัตราแลกเปลี่ยน
  ดอกเบี้ยรับ และรายได้จากการ

  ขายเศษซากวัตถุดิบ เป็นต้น

รายได้จากการขายต่างประเทศเพิ่มจากโซนเอเชีย โดยเฉพาะลูกค้าในประเทศ ซาอุดิอาระเบีย
เนื่องจากบริษัทได้เปลี่ยนแปลงกลยุทธ์การขาย จากการขายให้กับลูกค้ารายใหญ่รายเดียวเป็นหลัก
มาเป็นขายให้แก่ลูกค้ารายอื่นในประเทศนั้นด้วย
รวมทั้งการขยายตลาดในโซนอเมริกาใต้เพิ่มขึ้นจากลูกค้ากลุ่มที่เป็นตัวแทนจำหน่ายอะไหล่รถยนต์หลายประเทศในโซนอเมริกาใต้
และยอดขายโซนออสเตรเลียและนิวซีแลนด์เพิ่มขึ้นจากการขายงาน OEM ของรถยนต์ยี่ห้อ Suzuki
และ Toyota ให้แก่
EGRยอดขายโซนแอฟริกาลดลงเนื่องจากยอดขายในประเทศลิเบียและแอลจีเรียลดลงเพราะสถานการณ์การเมืองและความผันผวนของค่าเงิน

รายได้ที่เกิดจากการจัดจำหน่ายสินค้าซื้อมา – ขายไป ในปี 2558-2559 มียอดจำหน่ายที่ลดลง
เนื่องจากภาวะเศรษฐกิจที่ชะลอตัว เกิดภาวะสงครามในกลุ่มประเทศตะวันออกกลาง
ทำให้ลูกค้าในกลุ่มประเทศดังกล่าวชะลอการสั่งซื้อ

รายได้อื่น ประกอบด้วย เงินชดเชยการส่งออก กำไรจากอัตราแลกเปลี่ยน ดอกเบี้ยรับ
กำไรจากการขายแม่พิมพ์ และรายได้จากการขายเศษซากวัตถุดิบ เป็นต้น

2.1 ลักษณะของผลิตภัณฑ์หรือบริการ

บริษัทฯ ประกอบธุรกิจหลักเป็นผู้ผลิตชิ้นส่วนยานยนต์ที่ผลิตจากพลาสติกแบบครบวงจร
และเป็นศูนย์รวมในการจำหน่ายชื้นส่วนอะไหล่รถยนต์ โดยบริษัทฯ มีผลิตภัณฑ์หลากหลายประเภท
เพื่อที่จะสามารถตอบสนองลูกค้าให้ได้รับชิ้นส่วนรถยนต์ที่ครบวงจร ปัจจุบัน
ผลิตภัณฑ์สำหรับจำหน่ายของบริษัทฯ มีมากกว่า 75,000 รายการ
โดยเน้นชิ้นส่วนอะไหล่รถยนต์ของค่ายรถยนต์จากประเทศญี่ปุ่น

ผลิตภัณฑ์ของบริษัทฯ มีทั้งผลิตเพื่อจำหน่าย และซื้อมาเพื่อจำหน่ายต่อ
ประกอบด้วยสินค้าประเภทชิ้นส่วนอะไหล่รถยนต์ทดแทนชิ้นส่วนที่เสียหายหรือสึกหรอ (Replacement
Equipment Manufacturer: REM)
และสินค้าประเภทผลิตเพื่อจำหน่ายให้ผู้ผลิตและประกอบชิ้นส่วนซึ่งเป็นเจ้าของตราสินค้า
(Original Equipment Manufacturer: OEM) นอกเหนือจากการจำหน่ายผลิตภัณฑ์ บริษัทฯ
ยังให้บริการที่เกี่ยวข้องกับการผลิตผลิตภัณฑ์พลาสติกทั้ง 3 ด้านได้แก่ รับจ้างฉีดและขึ้นรูป
(Plastic Injection) รับจ้างชุบโครเมียมบนพลาสติก (Chrome Plating on Plastic)
และรับจ้างพ่นสี (Painting) โดยรายละเอียดลักษณะผลิตภัณฑ์และบริการของบริษัทฯ
สามารถอธิบายได้ดังนี้

2.1.1 ผลิตภัณฑ์ที่บริษัทฯ ผลิตเอง

ประกอบด้วยชิ้นส่วนอะไหล่ทดแทนสำหรับรถยนต์ (REM)
และชิ้นส่วนพลาสติกเพื่อผลิตและจำหน่ายให้ผู้ผลิตรถยนต์ หรือเจ้าของตราสินค้า (OEM)
โดยผลิตภัณฑ์ที่บริษัทฯ ผลิตเองส่วนใหญ่เป็นชิ้นส่วนอะไหล่รถยนต์สำหรับประกอบส่วนตัวถังรถยนต์
(Body Parts) โดยชิ้นส่วนพลาสติกที่บริษัทฯ ผลิตเองสามารถแบ่งได้ดังนี้

1.  ชิ้นส่วนพลาสติกอะไหล่ทดแทน (REM)

สินค้าหลักในกลุ่มชิ้นส่วนพลาสติกอะไหล่ทดแทนแบ่งเป็น 2 ประเภท ได้แก่

1.  ประเภทกระจังหน้าและขอบไฟหน้ารถยนต์ (Grille and Head Light Door)

วัตถุดิบหลักในการผลิตชิ้นส่วนประเภทกระจังหน้าและขอบไฟหน้ารถยนต์
คือเม็ดพลาสติกอะคริโลไนไตรล์-บิวทาไดอีน-สไตรีน หรือ เอบีเอส (Acrylonitrile
Butadiene Styrene: ABS) ซึ่งมีความคงทน คงสภาพรูปร่างได้ดี
และสามารถนำไปชุบเพื่อเพิ่มความสวยงาม
ผลิตภัณฑ์ประเภทนี้ผลิตและจำหน่ายภายใต้เครื่องหมายการค้า FPI ของบริษัทฯ
แม่พิมพ์ในการผลิตมีขนาดเล็ก โดยบริษัทฯ มีแม่พิมพ์ในการผลิตกระจังหน้าและกรอบไฟหน้ารถยนต์
มากกว่า 500 แม่พิมพ์

2.  ประเภทกันชนและแผงใต้กันชน (Bumper and Valance Panel)

วัตถุดิบหลักในการผลิตชิ้นส่วนประเภทกันชนและแผงใต้กันชน คือเม็ดพลาสติกชนิดโพลีโพรพีลีน
หรือพีพี (Polypropylene: PP) ซึ่งมีความยืดหยุ่นและขึ้นรูปได้ง่าย
ผลิตภัณฑ์ประเภทนี้ผลิตและจำหน่ายภายใต้เครื่องหมายการค้า FPI ของบริษัทฯ
แม่พิมพ์ในการผลิตจะมีขนาดใหญ่ โดยบริษัทฯ มีแม่พิมพ์ในการผลิตกันชนและแผงใต้กันชน มากกว่า
400 แม่พิมพ์ ทำให้บริษัทฯ เป็นหนึ่งในผู้นำด้านการผลิตและจำหน่ายกันชนและแผงใต้กันชน

1.3 ชิ้นส่วนอะไหล่ทดแทนประเภทไฟหน้า ไฟท้าย ไฟมุม และไฟเลี้ยว (Auto Lamps)

วัตถุดิบหลักในการผลิตชิ้นส่วนอะไหล่ทดแทนประเภทไฟหน้า ไฟท้ายและไฟเลี้ยว
คือพลาสติกชนิดอะคริลิค (Acrylic) ซึ่งมีความใส และสามารถทำเป็นสีต่างๆได้
และพลาสติกชนิดโพลีคาร์บอเนต (Polycarbonate; PC) ซึ่งมีความแข็งและทนต่อความร้อน
เพื่อใช้ทำเลนส์ไฟหน้า ผลิตภัณฑ์ชนิดนี้ผลิตและจำหน่ายภายใต้เครื่องหมายการค้า FPIKOTO
AUTOMOTIVE LAMP ของบริษัทฯ

  1.4 ชิ้นส่วนอะไหล่ทดแทนประเภทอื่นๆ

ชิ้นส่วนอะไหล่ทดแทนในส่วนนี้เป็นผลิตภัณฑ์ที่ไม่ใช่ผลิตภัณฑ์พลาสติกหลักของบริษัทฯ
วัตถุดิบที่ใช้มีทั้งเอบีเอส และพีพี เช่น สปอยเลอร์ (Spoiler) ชุดสเคิร์ท (Skirt Set)
และอะไหล่สำหรับตกแต่ง เป็นต้น โดยจะผลิตและจำหน่ายภายใต้เครื่องหมายการค้า FPI
ของบริษัทฯ

2. ชิ้นส่วนพลาสติกที่ผลิตให้กับผู้ผลิตและประกอบซึ่งเป็นค่ายรถยนต์หรือเจ้าของตราสินค้า (OEM)

ผลิตภัณฑ์กลุ่มนี้เป็นผลิตภัณฑ์ที่ผลิตตามแบบที่ลูกค้ากำหนด (Made to Order) โดยมีทั้งที่บริษัทฯ
ได้ร่วมออกแบบกับลูกค้าและผลิตสินค้าตามแบบที่ลูกค้ากำหนดมา
โดยมีการกำหนดจำนวนสินค้าที่สั่งซื้อขั้นต่ำ โดยบริษัทฯ ผลิตให้กับทั้งผู้ผลิตชิ้นส่วนลำดับหนึ่ง (First
tier) และ ผู้ผลิตชิ้นส่วนลำดับสอง (Second tier)

ที่ผ่านมาบริษัทฯ ผลิตสินค้าให้กับค่ายผู้ประกอบรถยนต์ทั้ง โตโยต้า นิสสัน อีซูซุ มาสด้า มิตซูบิชิ ฮิโน่
ฮอนด้า ซูซุกิ ทาทา แดวู ฮุนได เกีย เชฟโรเล็ต ฟอร์ด วอลโว่ และแลนด์โรเวอร์
ซึ่งผลิตภัณฑ์ส่วนใหญ่คือชิ้นส่วนประเภทอุปกรณ์ตกแต่ง (Accessories Part)
นอกเหนือจากการผลิตชิ้นส่วนรถยนต์ให้กับค่ายรถยนต์แล้ว บริษัทฯ ยังผลิตชิ้นส่วนพลาสติกอื่นๆ
ให้กับเจ้าของตราสินค้าในกลุ่มเครื่องใช้ไฟฟ้าด้วย เช่น ด้ามจับประตูตู้เย็น ฝาเครื่องซักผ้า เป็นต้น

อุปกรณ์ไฟฟ้า

- ด้ามจับเปิดประตูตู้เย็น

- ฝาเครื่องซักผ้า

2.1.2 ผลิตภัณฑ์ที่ซื้อมาเพื่อจำหน่ายต่อ (Trading)

ผลิตภัณฑ์ซื้อมาเพื่อจำหน่ายต่อได้แก่ ชิ้นส่วนอะไหล่รถยนต์ต่างๆ ภายใต้ตราสินค้าของค่ายรถยนต์
และชิ้นส่วนอะไหล่ทดแทนสำหรับรถยนต์ ทั้งชิ้นส่วนสำหรับประกอบตัวถัง ช่วงล่าง
และภายในห้องเครื่องของรถยนต์ โดยผลิตภัณฑ์เหล่านี้บริษัทฯ
มีไว้จำหน่ายเพื่อให้ลูกค้าสามารถซื้อชิ้นส่วนรถยนต์ได้ครบถ้วนตามที่ต้องการ โดยการติดต่อบริษัทฯ
เพียงแห่งเดียว (one-stop service) ผลิตภัณฑ์ในกลุ่มที่ซื้อมาเพื่อจำหน่ายต่อสามารถแบ่งได้
ดังนี้

1. ชิ้นส่วนอะไหล่รถยนต์ทดแทน (REM)

1.1 ชิ้นส่วนอะไหล่รถยนต์ทดแทนที่ผลิตจากพลาสติก เป็นชิ้นส่วนผลิตจากพลาสติกรุ่นที่บริษัทฯ
ไม่ได้ผลิตเองเนื่องจากยอดสั่งซื้อน้อย หรือมูลค่าน้อย เช่น กันโคลน บังลมหม้อน้ำ เป็นต้น

1.2 ชิ้นส่วนอะไหล่รถยนต์ทดแทนที่ผลิตจากโลหะ
ซึ่งเป็นชิ้นส่วนอะไหล่ที่ผลิตจากโลหะสำหรับส่วนตัวถังรถยนต์ซึ่งมีทั้ง ฝากระโปรง ประตู กันชนท้าย
และแผงยึดหม้อน้ำ เป็นต้น

1.3 ชิ้นส่วนอะไหล่รถยนต์ทดแทนอื่นๆ ได้แก่

- ผลิตภัณฑ์ที่ผลิตจากยาง ทั้งยอยเพลากลาง (Center Bearing),
ยางแท่นเครื่องและยางแท่นเกียร์รถยนต์ (Engine Mounting), สลักต่างๆ (Bushing),
ยางเพลาขับ (Drive Support Shaft) และชิ้นส่วนยางกันกระแทก (Suspension Rubber
Parts)

- ระบบทำความเย็น ได้แก่ หม้อน้ำ (Radiator Coolant) รังผึ้งแอร์ (Condenser)
คอยล์เย็น (Evaporator) และแผงระบายความร้อน (Inter Cooler)

- ส่วนประกอบช่วงล่าง (Suspension) เช่น ปีกนกบน ปีกนกล่าง ลูกหมาก กันโคลง
และโช๊คกันกระแทก (Shock Absorber)

- อะไหล่เครื่องยนต์และอะไหล่เบรค (Engine and Brake Parts) ได้แก่ จานคลัทซ์
(Clutch Cover) ไดสตาร์ท (Starter) ไดชาร์ต (Alternator) ปั้มน้ำ (Water Pump)
และผ้าเบรค (Brake Pad) เป็นต้น

- สายเคเบิ้ลและท่อต่างๆ ทั้งสายคันเร่ง (Accelerator Cable), สายเบรกมือ (hand
Brake Cable), สายคลัช (Clutch Cable), สายดึงตะขอล็อค (Hook Lock Control),
สายเบรค (Brake Hose), ท่อน้ำมัน (Fuel Hose) และท่อไฮโดรลิค (Hydraulic Hose)

2. ชิ้นส่วนอะไหล่ภายใต้ตราสินค้าของค่ายรถยนต์ต่างๆ (OEM)

เป็นผลิตภัณฑ์ที่ซื้อจากผู้จำหน่ายชิ้นส่วนของค่ายรถยนต์ต่างๆ เช่น ไฟหน้า ไฟท้าย กันชน
และอุปกรณ์ตกแต่งต่างๆ

3. ผลิตภัณฑ์อื่นๆ

ผลิตภัณฑ์อื่นๆ จะเป็นวัตถุดิบต่างๆ เช่น เม็ดพลาสติก ภาชนะหีบห่อ เป็นต้น ที่บริษัทฯ
จำหน่ายให้กับโรงงานที่บริษัทฯ จ้างผลิต เพื่อนำไปผลิตสินค้าให้กับบริษัทฯ
เพื่อให้ได้คุณภาพตามที่บริษัทฯ ต้องการ
รวมทั้งการจำหน่ายวัตถุดิบที่มีคุณสมบัติไม่ตรงกับการผลิตในปัจจุบันของบริษัทฯ

2.1.3 งานบริการ ที่เกี่ยวข้องการผลิตผลิตภัณฑ์พลาสติก

บริษัทฯ ให้บริการที่เกี่ยวข้องกับการผลิตผลิตภัณฑ์พลาสติกทั้ง 3 ด้านได้แก่ รับจ้างฉีดขึ้นรูป
(Plastic Injection) รับจ้างชุบโครเมียมบนพลาสติก (Chrome Plating on Plastic)
และรับจ้างพ่นสี (Painting) โดยบริษัทฯ
จะพิจารณาจากกำลังการผลิตที่เหลือจากการผลิตผลิตภัณฑ์ของบริษัทฯ ก่อนที่จะรับงานบริการ
โดยส่วนใหญ่ยังคงเป็นงานรับผลิตชิ้นส่วนรถยนต์ ซึ่งบริษัทฯ
มีความเชี่ยวชาญและมีคุณภาพตามมาตรฐานที่เป็นที่ยอมรับของลูกค้า รวมทั้งงานผลิตชิ้นส่วนสุขภัณฑ์
และชิ้นส่วนอุปกรณ์ไฟฟ้า

2.2 การตลาดและสภาวะการแข่งขัน

ปรัชญาของบริษัทฯ ในการดำเนินธุรกิจตั้งแต่ก่อตั้ง จนถึงปัจจุบันคือ “Giving The Most Value
To Steakholder” หรือ “ส่งมอบคุณค่าสูงสุดให้แก่ผู้มีส่วนได้เสีย” โดยกำหนด 7 นโยบายหลักคือ
F P I C O S A ซึ่งบริษัทฯ ใช้เป็นกลยุทธ์ในการแข่งขันมาโดยตลอด โดยมีรายละเอียดดังนี้

F (Forever Continuous Improvement):

การพัฒนาและปรับปรุงแก้ไขอย่างต่อเนื่องเพื่อให้สามารถแข่งขันและอยู่ในกลุ่มผู้นำการผลิตและจำหน่ายชิ้นส่วนอะไหล่รถยนต์ที่ครบวงจร

1. การพัฒนาสินค้าและบริการทางการผลิตที่ครบวงจร (One Stop Service)
โดยการเพิ่มศักยภาพในการวิจัยพัฒนาผลิตภัณฑ์เพื่อให้เกิดนวัตกรรมใหม่ๆ
ซึ่งเป็นการสร้างจุดแข็งสำหรับงานขายและการตลาดของบริษัทฯ

2. ด้านต้นทุนและการผลิตภายใต้คุณภาพระดับสากล โดยบริษัทฯ
มีนโยบายมุ่งเน้นการเพิ่มประสิทธิภาพในการผลิตและลดต้นทุนการผลิตให้มีต้นทุนต่ำสุด (Cost
Leadership) ด้วยวิธีการพัฒนาเทคโนโลยีด้านการผลิตให้ทันสมัย
รวมทั้งเพิ่มประสิทธิภาพการบริหารจัดการด้วยระบบสารสนเทศซึ่งปัจจุบันบริษัทฯ ได้นำระบบ MRP
(Manufacturing Resource Planning) สำหรับระบบควบคุมการบริหารงานและการผลิต และ
ERP (Enterprise Resource Planning) สำหรับระบบควบคุมการบริหารงานภายในองค์กร

3. การมุ่งพัฒนาคู่ค้าและหาพันธมิตรทางการค้าอย่างต่อเนื่องเพื่อการสนับสนุนให้บริษัทฯ
เติบโตได้อย่างยั่งยืนรวมทั้งเป็นการเสริมสร้างการจัดการห่วงโซ่อุปทาน (Supply Chain
Management) ให้มีความแข็งแกร่งมากยิ่งขึ้น

4. ด้านการพัฒนาศักยภาพบุคลากรนั้นบริษัทฯ มีทั้งการจัดฝึกอบรม
การส่งเสริมประสิทธิภาพในการทำงานเป็นทีม (Teamwork)
และการสร้างจิตสำนึกและแรงจูงใจให้กับพนักงาน

5. การพัฒนาระบบการบริหารงานภายในองค์กรสู่มาตรฐานสากล
เพื่อเพิ่มความสามารถในการแข่งขันในตลาดโลก

6. การมุ่งเน้นพัฒนาชุมชนด้วยการสร้างงาน สร้างรายได้
และรักษาสิ่งแวดล้อมบริเวณชุมชนใกล้เคียง

P (Produce Quality Products):

การผลิตสินค้าและการให้บริการที่มีคุณภาพ โดยบริษัทให้ความสำคัญเริ่มตั้งแต่

1. การออกแบบชิ้นส่วนโดยโปรแกรมคอมพิวเตอร์ที่ทันสมัยเพื่อได้แม่พิมพ์และสินค้าที่มีคุณภาพ
เทียบเท่า OEM โดยใช้เครื่องจักร CNC ที่ทันสมัยจากอเมริกา, ญี่ปุ่น และประเทศไต้หวัน

2. สรรหาวัตถุดิบที่เหมาะสมกับผลิตภัณฑ์ เพื่อให้การฉีดขึ้นรูปพลาสติกมีความคงทนทุกสภาวะ
ต่อการใช้งาน หรือสอดคล้องกับความต้องการของลูกค้า

3. มีกระบวนการชุบแบบอัตโนมัติ และควบคุมโดย PLC (Programmable Logic Controller)
โปรแกรมเพื่อควบคุมคุณภาพของผลิตภัณฑ์ โดยชุบ Nickel ถึง 4 ชั้น เพื่อให้ได้ความหนาสูงสุดถึง
48 ไมครอน

4. กระบวนการพ่นสี ที่ออกแบบเป็น Conveyor line และ Hanger Liner ทั้งหมด 4
สายการผลิต เพื่อสามารถพ่นสี ระดับมาตรฐาน OEM ตามความต้องการของลูกค้า

5. มีระบบตรวจสอบคุณภาพทุกขั้นตอน โดยใช้เครื่องมือและอุปกรณ์ดังนี้ Check and Fixture
เพื่อทดสอบจุดประกอบ , Thermal Shock Test
เพื่อทดสอบความคงทนต่อสภาวะการเปลี่ยนแปลงอุณหภูมิ, Salt Spray Test
เพื่อทดสอบความคงทนต่อการกัดกร่อน และ Delta E Test
เพื่อทดสอบความถูกต้องของสีตามมาตรฐานอุตสาหกรรม ยานยนต์

จากการดำเนินการทั้งหมดที่มีประสิทธิภาพทำให้บริษัทฯ ได้รับการรับรองมาตรฐาน ระดับสากล
อาทิเช่น ISO 9001 : 2008 , ISO / TS 16949 : 2009
สำหรับด้านคุณภาพระบบการผลิตและการจัดการ มาตรฐาน OHSAS 18001:2007
สำหรับระบบการจัดการอนามัยและความปลอดภัย และมาตรฐาน ISO 14001:2004
สำหรับระบบการจัดการสิ่งแวดล้อม ซึ่งเป็นสิ่งที่รับประกันได้ว่าผลิตภัณฑ์ของบริษัทฯ
มีคุณภาพที่มีระดับสากลและเป็นที่ยอมรับ และ ได้รับการรับรอง ISO50001
ในโครงการพัฒนาต่อยอดการดำเนินการจัดการพลังงานตามกฎหมายประเทศไทยไปสู่ระบบการจัดการพลังงานในระดับสากล
(ISO 50001 จากกรมพัฒนาพลังงานทดแทนและการอนุรักษ์พลังงาน กระทรวงพลังงาน

นอกจากนี้บริษัทฯ
ยังเป็นศูนย์รวมในการจัดหาสินค้าที่มีคุณภาพสำหรับชิ้นส่วนยานยนต์ทั้งในประเทศและต่างประเทศเพื่อเป็นการให้บริการในการจัดหาสินค้าชิ้นส่วนยานยนต์ครบวงจรทั้ง
OEM และ REM

I (International Penetration)

การก้าวสู่ตลาดสากล เป็นที่รู้จักของผู้ที่อยู่ในอุตสาหกรรมชิ้นส่วนอะไหล่รถยนต์ทดแทน
ในปัจจุบันบริษัทฯ มีฐานการตลาดที่แข็งแกร่งทั้งในและต่างประเทศ มีพันธมิตรธุรกิจกระจายอยู่กว่า
124 ประเทศทั่วโลกทั้งในเอเชีย ตะวันออกกลาง ออสเตรเลีย ยุโรป ลาตินอเมริกา
และแอฟริกาใต้ ซึ่งบริษัทฯ ยังคงมีเป้าหมายที่จะพัฒนาช่องทางการจำหน่ายเพื่อขยายตลาดสินค้า
REM และ OEM อย่างต่อเนื่องเพื่อเพิ่มรายได้และศักยภาพของบริษัทฯ
และด้วยจากฐานลูกค้าที่มีอยู่หลากหลายประเทศทำให้บริษัทฯ
เข้าใจถึงพฤติกรรมและวัฒนธรรมของลูกค้าในแต่ละทวีป ซึ่งถือเป็นหนึ่งในจุดแข็งของบริษัทฯ
รวมไปถึงสามารถต่อยอดธุรกิจได้

นอกจากนี้ การเข้าร่วมงานแสดงสินค้าถือเป็นอีกช่องทางหนึ่งในการผลักดันให้ชื่อเสียงของบริษัทฯ
เป็นที่รู้จักมากขึ้น โดยเป็นการแนะนำบริษัทฯ และสินค้าบริษัทฯ บนเวทีระดับโลก
รวมทั้งช่วยขยายฐานลูกค้าให้มีมากขึ้น
งานแสดงสินค้าด้านอุตสาหกรรมรถยนต์ในต่างประเทศที่สำคัญซึ่งบริษัทฯ
เข้าร่วมงานมาโดยตลอดได้แก่

1. งาน Taipei AMPA ที่เมืองไทเป ประเทศไต้หวัน จัดช่วงเดือนเมษายนของทุกปี บริษัทฯ
เข้าร่วมงานนี้มีวัตถุประสงค์เพื่อขยายฐานลูกค้าทางกลุ่มทวีปเอเชียและตะวันออกกลาง
นอกจากจะมีการแสดงสินค้าของอุตสาหกรรมยานยนต์ต่างๆ
งานนี้ได้รวมบริษัทชั้นนำของโลกด้านชิ้นส่วนอะไหล่รถยนต์ทดแทนเข้ามาแสดงสินค้าภายในงานด้วย

2. งาน AAPEX (Automotive Aftermarket Products Expo) ที่เมืองลาสเวกัส
ประเทศสหรัฐอเมริกา จัดช่วงเดือนพฤศจิกายนของทุกปี บริษัทฯ
เข้าร่วมงานนี้มีวัตถุประสงค์เพื่อขยายฐานลูกค้าทางกลุ่มประเทศในทวีปอเมริกาและอเมริกาใต้

3. งานในทวีปยุโรปมี 2 งานใหญ่ โดยจัดสลับงานละปี บริษัทฯ
เข้าร่วมงานนี้มีวัตถุประสงค์เพื่อขยายฐานลูกค้าทางกลุ่มประเทศยุโรป งาน EQUIP AUTO
ที่เมืองปารีส ประเทศฝรั่งเศส จัดช่วงเดือนกันยายนหรือเดือนตุลาคม ทุกสองปี และงาน
Automechanika ที่เมืองแฟรงก์เฟิร์ต ประเทศเยอรมัน จัดช่วงเดือนกันยายนหรือเดือนตุลาคม
ทุกสองปี (จัดในปีต่อจากงาน EQUIP AUTO ที่ฝรั่งเศส)

4. งาน Automechanika Middle East ที่เมืองดูไบ ประเทศสหรัฐอาหรับเอมิเรตส์
จัดช่วงเดือนพฤศจิกายนของทุกปี บริษัทฯ
เข้าร่วมงานนี้มีวัตถุประสงค์เพื่อขยายฐานลูกค้าทางกลุ่มประเทศตะวันออกกลาง

C (Customer Satisfaction)

การสร้างความพึงพอใจให้กับลูกค้าเป็นสิ่งที่บริษัทฯ ให้ความสำคัญ
ทีมงานฝ่ายขายและการตลาดของบริษัทฯ สามารถพูดได้ 4 ภาษา นอกเหนือจากภาษาไทย
คือภาษาอังกฤษ ภาษาสเปน ภาษาจีน และภาษาอารบิค
ทำให้สามารถสื่อสารกับลูกค้าได้อย่างดีนอกจากนี้บริษัทฯ มีการทำแบบสำรวจความพึงพอใจของลูกค้า
(Customer Satisfaction Survey) เพื่อประเมินความพึงพอใจในด้านต่างๆ
ของลูกค้าต่อสินค้าและบริการของบริษัทฯ ทั้งด้านความหลากหลายและคุณภาพของผลิตภัณฑ์
ราคาที่เหมาะสม การส่งมอบตรงเวลา การเคลมสินค้า และบริการด้านต่างๆ หลังจากนั้นบริษัทฯ
จะทำการวิเคราะห์ข้อมูลจากแบบสำรวจความพึงพอใจของลูกค้าเพื่อนำมาปรับปรุงแก้ไขต่อไป
โดยมีจุดประสงค์เรื่องการตอบสนองความต้องการของลูกค้าที่เร็วที่สุดและสร้างความสัมพันธ์ที่ดีแก่ลูกค้า
(Customer Relationship Management)

O (On Time Delivery)

การส่งมอบสินค้าตรงเวลานั้น บริษัทฯ
มีการบริหารการส่งสินค้าที่มีประสิทธิภาพควบคู่ไปกับการบริหารต้นทุนด้านการขนส่งในเวลาเดียวกัน
โดยบริษัทฯ จะดำเนินการวางแผนในทุกขั้นตอนตั้งแต่การสั่งวัตถุดิบ
ขั้นตอนการผลิตและตรวจสอบคุณภาพสินค้า
เพื่อคำนวณระยะเวลาการส่งมอบสินค้าให้กับลูกค้าได้อย่างแม้นยำ ซึ่งที่ผ่านมาบริษัทฯ
จะมีการสต็อกวัตถุดิบและสินค้าไว้ล่วงหน้าและมีการตั้งเกณฑ์ขั้นต่ำของวัตถุดิบและสินค้าแต่ละชนิดไว้
(Safety Stock) เพื่อให้มีเพียงพอสำหรับการผลิตหรือส่งสินค้าออกได้ทันที
ส่วนการขนส่งสินค้าบริษัทฯ เลือกใช้บริการเฉพาะบริษัทฯ ขนส่งที่มีชื่อเสียงและวางใจได้
จากวิธีปฏิบัติที่กล่าวมาทำให้บริษัทสามารถส่งมอบสินค้าให้กับลูกค้าได้ตรงเวลาตามที่ตกลงกันไว้

S (Sustainability Development) ด้านการบริหารการพัฒนาอย่างยั่งยืน โดยตระหนักถึง
บทบาทขององค์กรต่อการสร้างความยั่งยืนทางด้านสังคม กิจการ และผู้มีส่วนได้เสีย
โดยใช้หลักธรรมาภิบาลและต่อต้านการทุจริตและคอรัปชั่น

A (Alliance) สร้างพันธมิตรและพัฒนาคู่ค้าให้ครอบคลุม ห่วงโซ่ทางธุรกิจ อย่างต่อเนื่อง

ด้วยกลยุทธ์หลักข้างต้นได้ขับเคลื่อนให้ธุรกิจของบริษัทฯ
เดินหน้าและเติบโตอย่างต่อเนื่องมาจนถึงปัจจุบัน รวมทั้งเป็นจุดแข็งของบริษัทฯ
ในการแข่งขันในอุตสาหกรรมมาโดยตลอด

2.3 ลักษณะลูกค้า

บริษัทฯ เน้นการส่งออกสินค้าไปขายต่างประเทศเป็นหลัก สัดส่วนรายได้จากการขายในประเทศ
เฉลี่ยปี 2557 - ปี 2559 ร้อยละ 13.75 ร้อยละ 15.56 และร้อยละ 14.11 โดยต่างประเทศ
สัดส่วนเฉลี่ยปี 2557 - ปี 2559 อยู่ที่ร้อยละ 86.25 ร้อยละ 84.44 และร้อยละ 85.89
ตามลำดับ ลักษณะลูกค้าในประเทศและต่างประเทศของบริษัทฯ สามารถอธิบายได้ดังต่อไปนี้

1. ลูกค้าในประเทศ สามารถแบ่งได้ 2 กลุ่มดังนี้

1.1 ลูกค้าทั่วไป

บริษัทฯ มีนโยบายที่จะไม่จำหน่ายและกระจายสินค้าในประเทศ ดังนั้นบริษัทฯ
ได้แต่งตั้งตัวแทนจำหน่ายในประเทศคือ บริษัท แสงทองออโต้ พาร์ท เวิลด์ จำกัด
ซึ่งเป็นผู้จำหน่ายอะไหล่รถยนต์ทดแทนรายใหญ่ในประเทศและมีฐานลูกค้าที่ครอบคลุมซึ่งโดยส่วนใหญ่เป็นบริษัทประกันภัย
และอู่รถยนต์ในประเทศที่ซื้ออะไหล่รถยนต์เพื่อการซ่อมบำรุง

นอกจากนี้บริษัทฯ มีการจำหน่ายให้กับลูกค้าที่ซื้อสินค้าของบริษัทฯ
เพื่อนำไปจำหน่ายต่อในต่างประเทศ (Indirect export) โดยลูกค้ากลุ่มนี้เป็นกลุ่มที่บริษัทฯ
มั่นใจว่าจะไม่ซื้อสินค้าของบริษัทฯ เพื่อนำมาจำหน่ายภายในประเทศ

1.2 ลูกค้า OEM

บริษัทฯ เป็นทั้งผู้ผลิตลำดับที่หนึ่ง (First tier) และผู้ผลิตลำดับที่สอง (Second tier)
เพื่อจำหน่ายให้กับเจ้าของตราสินค้า ซึ่งตั้งสำนักงานอยู่ในประเทศไทย เช่น โตชิบ้า (Toshiba)
โตโยต้า (Toyota) และ ทาทา (Tata) มิตซูบิชิ (Mitsubishi) ซูซุกิ นิสสัน ฮอนด้า เป็นต้น
ซึ่งด้วยมาตรฐานที่เป็นที่ยอมรับรวมทั้งการผลิตที่ครบวงจรของชิ้นส่วนพลาสติกสำหรับรถยนต์และชิ้นส่วนพลาสติกอื่นๆ
ทำให้ที่ผ่านมาบริษัทฯ มียอดขายของกลุ่มลูกค้างาน OEM เพิ่มมากขึ้นเรื่อยๆ
โดยมีลูกค้าที่เป็นเจ้าของตราสินค้ามากกว่า 10 ตราสินค้า

2. ลูกค้าต่างประเทศ สามารถจำแนกได้ 2 กลุ่มดังนี้

2.1 ลูกค้าทั่วไป

เป็นลูกค้ากลุ่มหลักของบริษัทฯ โดยลูกค้ามีทั้งที่เป็นผู้นำเข้า (Importer) ผู้ค้าปลีก (Retailer)
และผู้ค้าส่ง (Wholesaler) รวมถึงลูกค้าที่เป็นบริษัทประกันภัย (Insurance Firm)

2.2 ลูกค้า OEM

บริษัทฯ เป็นทั้งผู้ผลิตลำดับที่หนึ่ง (First tier) และผู้ผลิตลำดับที่สอง (Second tier)
เพื่อจำหน่ายและส่งต่อให้กับเจ้าของตราสินค้า ซึ่งตั้งสำนักงานในต่างประเทศ เช่น แลนด์โรเวอร์
(Land Rover) ในประเทศอังกฤษ โตโยต้า (Toyota) ในประเทศโอมาน ทาทา (Tata)
ในประเทศอินเดีย วอลโว่ (Volvo) ในประเทศอังกฤษ เป็นต้น

ตารางแสดงสัดส่วนรายได้จากการขายแยกตามประเภทลูกค้า

  ---------------------------- ---------- -------- ---------- -------- ---------- --------
  ประเภทลูกค้า                   ปี 2557              ปี 2558              ปี 2559     

                               ล้านบาท     ร้อยละ    ล้านบาท     ร้อยละ    ล้านบาท     ร้อยละ

  รายได้จากการขายในประเทศ                                                           

  (1) ลูกค้าทั่วไป                 100.68     5.73     118.78     6.54     103.28     5.21

  (2) ลูกค้า OEM                 140.96     8.02     164.08     9.03     176.49     8.90

  รวมรายได้จากการขายในประเทศ    241.64     13.75    282.86     15.56    279.77     14.11

  รายได้จากการขายต่างประเทศ                                                         

  (1) ลูกค้าทั่วไป                 1,442.27   82.10    1,461.23   80.41    1,531.26   77.21

  (2) ลูกค้า OEM                 72.89      4.15     73.25      4.03     172.13     8.68

  รวมรายได้จากการขายต่างประเทศ   1,515.16   86.25    1,534.48   84.44    1,703.39   85.89

  รวมรายได้จากการขาย            1,756.80   100.00   1,817.34   100.00   1,983.16   100.00
  ---------------------------- ---------- -------- ---------- -------- ---------- --------

เนื่องจากบริษัทฯ เน้นการส่งออกสินค้าไปต่างประเทศ บริษัทฯ
จึงมีฝ่ายขายที่สามารถพูดได้หลายภาษา เช่น ภาษาอังกฤษ ภาษาสเปน ภาษาจีน และภาษาอารบิก
โดยฝ่ายขายจะดูแลลูกค้าที่แบ่งเป็น 6 กลุ่มประเทศ ได้แก่
กลุ่มประเทศในเอเชียและตะวันออกกลาง กลุ่มประเทศในแอฟริกา ประเทศสหรัฐอเมริกา
กลุ่มประเทศในอเมริกากลางและอเมริกาใต้ ประเทศออสเตรเลียและนิวซีแลนด์
และกลุ่มประเทศในยุโรป โดยปี 2556-2558 บริษัทฯ
ส่งสินค้าไปจำหน่ายในกลุ่มเอเชียและตะวันออกกลาง มากที่สุด โดยมีสัดส่วนเฉลี่ยปี 2557– ปี
2559 ประมาณร้อยละ 46.84 ของรายได้จากการขายต่างประเทศ เนื่องจากเป็นตลาดรถกระบะ
1 ตันค่ายรถยนต์ญี่ปุ่นที่ใหญ่สุดของโลก

รายได้จากการขายสินค้าแยกตามภูมิภาค

  []

2.4 นโยบายราคา

นโยบายราคาของบริษัทฯ สามารถแบ่งได้ 2 ส่วนดังนี้

1. สำหรับสินค้าที่บริษัทฯ ผลิตเอง ที่เป็น REM
โดยปกติหากเป็นสินค้าใหม่จะตั้งราคาขายต่ำกว่าราคาของสินค้าชิ้นส่วน OEM
ประเภทและรุ่นเดียวกัน ประมาณ 25-50% หรือ Cost Plus Pricing
ขึ้นอยู่กับอุปสงค์และอุปทานของสินค้าในแต่ละตลาด ซึ่งเป็นการตั้งราคาขายเป็น Multi Pricing
Policy โดยราคาขายสินค้าจะขึ้นอยู่กับประเภทของลูกค้า เช่น เป็นผู้นำเข้า ผู้ค้าปลีก ผู้ค้าส่ง
หรือลูกค้าที่เป็นบริษัทประกันภัย รวมทั้งจำนวนในการสั่งซื้อของลูกค้า
และหากสินค้าที่มีคู่แข่งขันมาเปรียบเทียบ หรือมีการแข่งขันที่รุนแรง
บริษัทจะกำหนดราคาขายให้ใกล้เคียงกับคู่แข่งในตลาดนั้นๆ
แต่ราคาดังกล่าวจะต้องไม่ต่ำกว่าต้นทุนผันแปร หรือเรียกว่าต้นทุนผันแปรบวกกำไรขั้นต้น
(Variable Cost Plus Pricing) (ต้นทุนที่ไม่รวมค่าเสื่อมราคาบวกกำไรขั้นต้น) สินค้าที่เป็น
OEM จะตั้งราคาขาย Cost Plus Pricing ขึ้นอยู่กับจำนวนสั่งผลิต ความยากง่ายในการผลิต
รวมทั้งชื่อเสียงของลูกค้า

2. สินค้าประเภทซื้อมาเพื่อจำหน่ายต่อ นโยบายการกำหนดราคาขายคือ
ต้นทุนบวกอัตรากำไรขั้นต้นที่เหมาะสม (Cost-Plus Pricing)

2.5 การจำหน่ายและช่องทางการจัดจำหน่าย

บริษัทฯ จำหน่ายสินค้าของบริษัทฯ ผ่าน 2 ช่องทาง

1. ช่องทางจำหน่ายผ่านลูกค้าโดยตรง ซึ่งมีทั้งที่เป็นผู้นำเข้า ผู้ค้าส่ง ผู้ค้าปลีก
และลูกค้ารายย่อยรวมถึงลูกค้าที่ติดต่อผ่านในงานแสดงสินค้า
หรือลูกค้าใหม่ที่ได้รับการแนะนำจากลูกค้าเดิมของบริษัทฯ
ซึ่งจะเป็นการติดต่อซื้อขายกันโดยตรงระหว่างบริษัทฯ กับผู้ซื้อ โดยเจ้าหน้าที่การตลาด
และ/หรือเจ้าหน้าที่ฝ่ายขายของบริษัทฯ จะทำการติดต่อลูกค้าโดยตรง
ประกอบกับอาศัยความสัมพันธ์ของผู้บริหารในการสร้างช่องทางการจำหน่ายอย่างต่อเนื่อง
เพื่อเข้าไปนำเสนอและให้ข้อมูลเกี่ยวกับผลิตภัณฑ์กับลูกค้า สำหรับลูกค้าประเภทสินค้า OEM บริษัทฯ
จะพาลูกค้าเข้าเยี่ยมชมโรงงานของบริษัทฯ เพื่อให้เห็นถึงคุณภาพในการผลิต

2. ช่องทางผ่านตัวแทนจำหน่าย สำหรับในประเทศจะขายผ่านบริษัทแสงทอง ออโต้พาร์ทเวิล์ด
จำกัด เพียงรายเดียว เนื่องจากบริษัทดังกล่าวก่อตั้งมากว่า 39 ปี มีฐานลูกค้าในประเทศ
และมีช่องทางการจำหน่ายครอบคลุมทั้งรายใหญ่ รายกลาง และรายย่อย รวมถึงลูกค้าที่ซ่อมอู่
และลูกค้าประกันภัย ทั่วประเทศไทย ดังนั้นการเข้าถึงลูกค้าและบริการจะครอบคลุมกว่าที่บริษัทฯ
จะขายโดยตรง สำหรับในต่างประเทศ ส่วนใหญ่บริษัทฯ จะจำหน่ายให้กับลูกค้าโดยตรง
ยกเว้นประเทศอียิปต์ บริษัทฯ
ขายผ่านตัวแทนจำหน่ายเนื่องจากกฎระเบียบที่ยุ่งยากในการนำเข้าของประเทศดังกล่าว
และผู้นำเข้าในประเทศอียิปต์มีค่อนข้างมาก บริษัทฯ
จึงตั้งตัวแทนจำหน่ายเพื่อช่วยจำหน่ายสินค้าให้กับบริษัทฯ

ตารางแสดงสัดส่วนรายได้จากการขายแยกตามประเภทช่องทางการจำหน่าย

  ----------------------- ---------- -------- ---------- -------- ---------- --------
  ประเภทลูกค้า              ปี 2557              ปี 2558              ปี 2559     

                          ล้านบาท     ร้อยละ    ล้านบาท     ร้อยละ    ล้านบาท     ร้อยละ

  การขายให้ลูกค้าโดยตรง      1,606.25   91.43    1,692.33   93.12    1,877.65   94.68

  การขายผ่านตัวแทนจำหน่าย    150.55     8.57     125.01     6.88     105.51     5.32

  รวม                     1,756.80   100.00   1,817.34   100.00   1,983.16   100.00
  ----------------------- ---------- -------- ---------- -------- ---------- --------

2.6 การจัดหาผลิตภัณฑ์

2.6.1 การผลิต

โรงงานของบริษัทฯ ตั้งอยู่ที่เลขที่ 11/22 หมู่ 20 ถนนนิมิตใหม่ ลำลูกกา
จังหวัดปทุมธานีบนเนื้อที่ทั้งหมด 57-1-92 ไร่ โดยเป็นส่วนที่ได้ทำการปลูกสร้างอาคารแล้ว
25-1-88 ไร่ แบ่งพื้นที่ใช้สอยเป็น ฝ่ายโรงงาน 8,200 ตารางเมตร และคลังสินค้า 48,000
ตารางเมตร สินค้าที่บริษัทฯ ผลิตเป็นผลิตภัณฑ์พลาสติกสำหรับเป็นชิ้นส่วนรถยนต์เป็นหลัก
ทั้งชิ้นส่วนอะไหล่รถยนต์สำหรับทดแทนชิ้นส่วนที่เสียหายหรือสึกหรอ (Replacement Equipment
Manufacturer: REM) ซึ่งบริษัทฯ ได้มีการออกแบบผลิตภัณฑ์และสร้างแม่พิมพ์ขึ้นมา
และสินค้าประเภทผลิตเพื่อจำหน่ายให้ผู้ผลิตและประกอบรถยนต์ (Original Equipment
Manufacturer: OEM) โดยการออกแบบผลิตภัณฑ์มีทั้งที่บริษัทฯ ร่วมออกแบบและผลิต
และผลิตตามแบบของลูกค้า ซึ่งนอกเหนือจากการผลิตชิ้นส่วนรถยนต์บริษัทฯ
มีส่วนการผลิตผลิตภัณฑ์พลาสติกอื่นด้วยซึ่งส่วนใหญ่จะเป็นการผลิตตามแบบและคำสั่งซื้อของลูกค้า
เช่นด้ามจับประตูตู้เย็น และฝาบนเครื่องซักผ้า เป็นต้น โดยขั้นตอนการผลิตหลักมี 5 ส่วนคือ

1.  ขั้นตอนการฉีดขึ้นรูปพลาสติกซึ่งใช้เครื่องจักรจากประเทศสหรัฐอเมริกา ประเทศญี่ปุ่น
    และประเทศไต้หวัน โดยมีเครื่องฉีดตั้งแต่ขนาดเล็กถึงขนาดใหญ่ รวมทั้งสิ้นจำนวน 35 เครื่อง

2.  ขั้นตอนการชุบผลิตภัณฑ์พลาสติกซึ่งใช้เครื่องจักรและสารเคมีจากประเทศเยอรมันและประเทศญี่ปุ่น
    โดยมีจำนวน 2 สายการผลิต

3.  การชุบสุญญากาศ
    เป็นกระบวนการชุบพลาสติกด้วยวิธีสุญญากาศซึ่งเป็นเทคโนโลยีที่ใช้ในการผลิตไฟหน้า ไฟท้าย
    ไฟตัดหมอก ไฟเลี้ยว และพลาสติก อื่น ๆ

4.  ขั้นตอนการพ่นสีที่มีคุณภาพเป็นที่ยอมรับโดยค่ายรถยนต์ชั้นนำของโลก
    ซึ่งมีทั้งที่การพ่นสีระบบสายพาน (Belt Conveyor Painting)
    ซึ่งเหมาะกับสินค้าทุกประเภทที่ต้องการความละเอียดเป็นพิเศษ การพ่นสีระบบแขวน (Over
    Head Hanging Conveyor Painting) เหมาะกับงานOEM โดยจะพ่นสี 3 ชั้น
    และการพ่นสีด้วยวิธีการวางชิ้นส่วนไว้บนพื้นหรือแท่น (Floor Conveyer Painting)
    เหมาะกับชิ้นส่วนขนาดใหญ่ จำนวนทั้งสิ้น 5 สายการผลิต

5.  ขั้นตอนการประกอบ ให้เป็นสินค้าสำเร็จรูป ตามมาตรฐานลูกค้าทั้งในและต่างประเทศ

6.  ขั้นตอนการทดสอบและตรวจสอบคุณภาพสินค้า
    การควบคุมกระบวนการผลิตสินค้าเพื่อให้ได้มาตรฐานตามที่ลูกค้ากำหนดบริษัทฯ
    ได้ดำเนินการควบคุมในทุกกระบวนการทำงานให้ เป็นไปตามมาตรฐาน ISO/TS16949 ,
    ISO14001 , OHSAS18001,ISO50001

    2.  กำลังการผลิตและปริมาณการผลิต

  ----------------------- ---------------------- ----------- ------- ----------- ------- ----------- --------
  กระบวนการฉีดขึ้นรูปพลาสติก                          ปี 2557              ปี 2558              ปี 2559      

                                                 ชิ้น          ตัน      ชิ้น          ตัน      ชิ้น          ตัน

  กระจังหน้า                กำลังการผลิต             1,758,250   2,820   1,800,000   2,600   2,292,000   2,810

                          ปริมาณการผลิต            1,272,817   1,216   1,303,421   1,087   1,580,293   1,369

  กันชน                    กำลังการผลิต             1,120,000   4,480   1,250,000   4,800   1,380,000   4,800

                          ปริมาณการผลิต            760,062     2,670   950,388     3,621   973,013     3,562

  ไฟเลี้ยว,ไฟท้ายไฟกันชน      กำลังการผลิต             4,147,200   188     4,243,200   192     4,243,200   192

                          ปริมาณการผลิต            4,317,873   181     3,207,294   229     5,536,346   364

  รวม                     กำลังการผลิต             7,025,450   7488    7,293,200   7,592   7,915,200   7,802

                          ปริมาณการผลิต            6,350,752   4067    5,461,103   4,937   8,089,652   5,296

                          อัตราการใช้กำลังการผลิต*   54.30               65.03               68.00       
                          (ร้อยละ)                                                                    
  ----------------------- ---------------------- ----------- ------- ----------- ------- ----------- --------

  --------------------------- -------------- -------------- --------------
  กระบวนการชุบ                 ปี 2557         ปี 2558         ปี 2559

  กำลังการผลิต (ตารางเดซิเมตร)   54,000,000     54,000,000     54,000,000

  ปริมาณการผลิต (ตารางเดซิเมตร)  40,013,348     33,549,460     50,519,569

  อัตราการใช้กำลังการผลิต (ร้อยละ) 74.10          62.10          93.60
  --------------------------- -------------- -------------- --------------

  --------------------------- -------------- -------------- --------------
  กระบวนการพ่นสี                ปี 2557         ปี 2558         ปี 2559

  กำลังการผลิต (ตารางเดซิเมตร)   39,200,000     39,200,000     39,200,000

  ปริมาณการผลิต (ตารางเดซิเมตร)  26,847,048     21,055,179     27,172,959

  อัตราการใช้กำลังการผลิต (ร้อยละ) 68.50          53.70          69.30
  --------------------------- -------------- -------------- --------------

3.  การผลิตและกระบวนการผลิต

[]

แผนภาพกระบวนการผลิต

2.6.4 การออกแบบผลิตภัณฑ์

กระบวนการทำงานจะเริ่มจากการออกแบบผลิตภัณฑ์ หลังจากนั้นจะเป็นการออกแบบแม่พิมพ์
ทดสอบแม่พิมพ์และอนุมัติชิ้นส่วน เมื่อมีการอนุมัติชิ้นส่วนเสร็จแล้ว จึงจะเริ่มเข้าสู่กระบวนการผลิต
กรณีที่ผลิตภัณฑ์นั้นมีแม่พิมพ์อยู่แล้ว เมื่อมีคำสั่งซื้อเข้ามาและไม่มีสินค้าในคลังที่เพียงพอ
หรือเมื่อจำนวนสินค้าในคลังสินค้าต่ำกว่าเกณฑ์ที่บริษัทกำหนด (Safety Stock)
ซึ่งจะมีการทบทวนโดยแผนกคลังสินค้า ฝ่ายผลิตจะได้รับคำสั่งผลิตผ่านระบบ MRP
(Manufacturing Resource Planning)
และเข้าสู่กระบวนการผลิตโดยกระบวนการผลิตชิ้นส่วนพลาสติกอะไหล่ มีรายละเอียดดังนี้

1.  วางแผนการผลิต

หลังจากได้รับคำสั่งซื้อจากลูกค้า ฝ่ายวางแผนการผลิตจะทำการทบทวนรายการสินค้าต่างๆ
โดยจะมีการวางแผนทุกๆ สัปดาห์ และมีการสั่งการผลิตทุกวัน โดยการสั่งผลิตจะถูกควบคุมโดยระบบ
MRP โดยเริ่มตั้งแต่ระบบการเปิดใบสั่งผลิต แผนการผลิต รายการวัตถุดิบ ระบบการเบิกวัตถุดิบ
การรายงานการผลิต รวมถึงระบบการปิดใบสั่งผลิตต่างๆ

2. จัดเตรียมแม่พิมพ์

เมื่อมีการออกใบสั่งผลิต ฝ่ายวางแผนเป็นผู้รับผิดชอบในการแจ้งการจัดเตรียมแม่พิมพ์ตามใบสั่งผลิต
ขั้นตอนในการจัดเตรียมแม่พิมพ์จะมีการตรวจสอบสภาพและคุณภาพของแม่พิมพ์ก่อนนำขึ้นทำการผลิต
โดยแม่พิมพ์มีทั้งที่ผลิตเองและจ้างผลิต สำหรับส่วนที่ผลิตเอง บริษัทฯ มีเครื่องจักร CNC
(Computer Numerical Control) 8
เครื่องสำหรับการผลิตแม่พิมพ์ในปัจจุบันซึ่งเป็นเครื่องจักรที่นำเข้ามาจากประเทศสหรัฐอเมริกา ญี่ปุ่น
และไต้หวัน

3. จัดเตรียมวัตถุดิบ

ประเภทและจำนวนวัตถุดิบตามใบสั่งผลิตจะถูกเบิกออกจากคลังสินค้าโดยในขั้นตอนนี้จะมีการตรวจสอบคุณภาพวัตถุดิบก่อนนำไปเข้าสู่ขั้นตอนผสมเม็ดพลาสติกและวัตถุดิบอื่นที่เกี่ยวข้อง

4. ผสมเม็ดพลาสติกและวัตถุดิบอื่นที่เกี่ยวข้อง

หลังจากการจัดเตรียมวัตถุดิบ เม็ดพลาสติกจะถูกนำมาผสมกับวัตถุดิบอื่น เช่น สีผสมพลาสติก (Dry
Colorant) สารเติมแต่ง (Additive) ตามขั้นตอนที่ถูกกำหนดสำหรับสินค้าแต่ละรุ่น

5. อบไล่ความชื้น

เมื่อเสร็จขั้นตอนการผสมเม็ดพลาสติก จะเข้าสู่ขั้นตอนการอบแห้งประมาณ 3
ชั่วโมงเพื่อเตรียมพร้อมสำหรับการฉีดขึ้นรูป
โดยพลาสติกที่อบแห้งเสร็จจะถูกส่งผ่านท่อเข้าสู่เครื่องฉีดขึ้นรูป

6. ฉีดขึ้นรูป

ในขั้นตอนนี้แม่พิมพ์จะถูกติดตั้งอย่างเหมาะสมและมีการตั้งค่าสำหรับการฉีดพลาสติกตามคู่มือที่กำหนดไว้สำหรับสินค้าแต่ละรุ่น
ต่อมาจึงเริ่มนำพลาสติกที่อบแห้งแล้วเข้ามาในเครื่องจักรเพื่อฉีดขึ้นรูป
เมื่อเสร็จขั้นตอนนี้สินค้าจะถูกเช็คคุณภาพก่อนนำส่งสู่ขั้นตอนต่อไป

เมื่อจบขั้นตอนการฉีดขึ้นรูปสินค้าระหว่างทางจะถูกส่งไปเข้า กระบวนการชุบโครเมียม และ/หรือ
กระบวนการพ่นสี โดยสินค้าแต่ชนิดจะมีความจำเป็นในการเข้ากระบวนการดังกล่าวต่างกัน
สินค้าบางชนิดต้องเข้าทั้ง 2 กระบวนการ สินค้าบางชนิดต้องเข้ากระบวนการใดกระบวนการหนึ่ง
และสินค้าบางชนิดสามารถข้ามไปเข้ากระบวนการประกอบและขัดผิว

7. ชุบโครเมียม

สินค้าบางรายการจากกระบวนการฉีดจะถูกนำมาสู่กระบวนการชุบโครเมียม
โดยเริ่มจากการชุบด้วยวิธีทางเคมี และทางไฟฟ้า ซึ่งการชุบโครเมียมจะถูกแบ่งเป็น 2 ประเภทคือ
การชุบด้วย Cr3+ และ Cr6+ โดยการชุบด้วย Cr3+
จะเป็นการชุบที่ส่งผลกระทบต่อสิ่งแวดล้อมน้อยกว่า Cr6+
ความหนาของผิวชุบในแต่ละชั้นจะขึ้นอยู่กับข้อกำหนดของลูกค้าในแต่ละราย ซึ่งแตกต่างกัน
โดยกระบวนการสามารถทำได้ตั้งแต่ 15-45 µm (ไมคร่อน)
หลังจากชุบเสร็จจะนำสู่การอบผิวให้แห้งและส่งต่อไป

8. ชุบสูญญากาศ

การชุบพลาสติกด้วยวิธีสุญญากาศโดยเริ่มจากนำชิ้นงานพลาสติก พ่นด้วยวิธีทางเคมี
เพื่อเตรียมผิวบริเวณที่ชุบสูญญากาศ หลังจากนั้นนำชิ้นงานพลาสติกเข้าเครื่องชุบสูญญากาศ
ตัวโลหะจะถูกให้ความร้อนกลายเป็นไอเข้าไปเคลือบที่ผิวของชิ้นงานพลาสติก
อนุภาคของไอจะกระจายอย่างสม่ำเสมอทั่วทั้งตู้ ในส่วนของตัวชิ้นงานจะต้องมีการหมุนไปด้วย
เพื่อให้เคลือบสม่ำเสมอทั่วชิ้นงานในแต่ละพื้นที่ของผิว เช่นกรอบไฟหน้า ไฟเลี้ยว ไฟตัดหมอก
และอื่น ๆ จากนั้นจะนำสู่กระบวนการอบผิวให้แห้งและส่งต่อกระบวนการถัดไป

9. พ่นสีและอบสี

สินค้าบางรายการจากกระบวนการฉีดหรือจากกระบวนการชุบจะถูกนำมาสู่กระบวนการพ่นสี
แล้วแต่ลักษณะงานที่ลูกค้าต้องการ สีทีใช้พ่นจะขึ้นอยู่กับข้อกำหนดของลูกค้า ในกระบวนการพ่นสี
เริ่มต้นจากการทำความสะอาดผิวชิ้นงาน ก่อนแล้วจึงนำเข้าสูการพ่น
การพ่นสีแต่ละชนิดจะขึ้นอยู่กับประเภทของสี่ที่ใช้พ่น และหลังจากพ่น
ชิ้นงานจะถูกส่งไปสู่ขั้นตอนการอบสีให้แห้งโดยใช้อุณหภูมิและเวลาตามข้อกำหนดของผู้ผลิตสี
เมืออบแห้งแล้วชิ้นงานจะเข้าสู่ขั้นตอนการขัดแต่งสี และส่งประกอบหรือส่งเข้าคลังสินค้าต่อไป

10. ขัดสี แต่งเงา และประกอบ

สินค้าระหว่างทางจะถูกนำมาประกอบกับชิ้นส่วนย่อยและขัดผิวถ้าจำเป็น แล้วจึงทำความสะอาด

11. ตรวจสอบคุณภาพ

สินค้าสำเร็จรูปจะผ่านการตรวจสอบคุณภาพ
ตามที่ลูกค้ากำหนดซึ่งขึ้นอยู่กับลักษณะของสินค้าสำเร็จรูปนั้นๆ เช่น สินค้าจากกระบวนการชุบ
จะมีการสุ่มทดสอบ ความหนา ความคงทนต่อสภาวะทางเคมี และอุณหภูมิ
สินค้าจากกระบวนการฉีดขึ้นรูป จะทำการทดสอบ เรื่องการประกอบ และเทียบสี
และสินค้าจากกระบวนการพ่น จะทำการทดสอบคุณภาพของการยึดเกาะ
และค่าความแตกต่างของเฉดสี

12. บรรจุหีบห่อ

นำผลิตภัณฑ์สำเร็จรูปที่ผ่านการตรวจสอบมาบรรจุหีบห่อตามมาตรฐานที่กำหนด

13. การจัดเก็บ และส่งมอบ

นำผลิตภัณฑ์สำเร็จรูปจะถูกจัดเก็บตามระบบการบริหารสินค้าคงคลังก่อนส่งมอบให้แก่ลูกค้า

2.6.5 การจัดหาวัตถุดิบและผลิตภัณฑ์เพื่อจำหน่ายต่อ

บริษัทฯ ซื้อวัตถุดิบและผลิตภัณฑ์เพื่อจำหน่ายต่อจากผู้จัดจำหน่าย (Supplier)
ทั้งในประเทศและต่างประเทศ โดยมีมาตรการและระเบียบปฏิบัติดังต่อไปนี้

จัดทำรายงานการประเมินคุณภาพคู่ค้า

ขั้นตอนการพิจารณาและจัดทำการประเมินคู่ค้ารายใหม่โดยคำนึงถึง ราคา คุณภาพวัตถุดิบหรือสินค้า
เงื่อนไขการชำระเงิน การรับประกันสินค้า และสถานที่ตั้งของผู้ขาย ซึ่งเมื่อมีการประเมินเสร็จ
เจ้าหน้าที่ฝ่ายจัดซื้อมีหน้าที่แจ้งให้ผู้จัดจำหน่ายทราบถึงความพึงพอใจของบริษัทฯ
เพื่อนำไปปรับปรุงแก้ไขส่วนที่บกพร่องและหากเมื่อผู้จัดจำหน่ายได้ผ่านการประเมิน
ผู้จัดจำหน่ายรายดังกล่าวจะถูกบันทึกอยู่ในบัญชีรายชื่อผู้ขายและเปลี่ยนสถานะเป็นผู้จัดจำหน่ายปัจจุบัน
ซึ่งฝ่ายจัดซื้อจะสอบถามเพื่อนำมาเทียบราคาและเงื่อนไขกับผู้ขายรายอื่นในการจัดซื้อวัตถุดิบและ/หรือสินค้าในครั้งต่อไป

สำหรับผู้จัดจำหน่ายปัจจุบัน บริษัทฯ
มีการจัดทำการประเมินเช่นกันโดยมีหลักเกณฑ์ในการประเมินหลัก 3 ด้าน คือ

1. ด้านคุณภาพ พิจารณาจากประวัติการเคลมวัตถุดิบหรือสินค้า
และประวัติปริมาณของเสียตามที่บริษัทฯ ได้ซื้อมา

2. ด้านการส่งมอบพิจารณาจาก ความตรงต่อเวลาในการส่งมอบวัตถุดิบหรือสินค้า (On Time
Delivery) บรรจุภัณฑ์

และความถูกต้องชัดเจนของเอกสารเมื่อส่งมอบ

3. ด้านความร่วมมือและการประสานงานทุกครั้งที่มีการติดต่อ ทั้งการติดต่อ
การเจรจาเรื่องขอราคา การต่อรองราคา

ตลอดจนการส่งสินค้าตามเงื่อนไข

บริษัทฯ ทำการสรุปผลการประเมินทุกเดือน โดยระบบ ERP
(ระบบจะรวบรวมข้อมูลของผู้จำหน่ายทั้งในเรื่องการตรงเวลาในการจัดส่งสินค้า คุณภาพของสินค้า
มีสินค้าที่ต้องเคลมหรือไม่ บรรจุภัณฑ์ รวมทั้งความร่วมมือในการจัดหาสินค้า
เพื่อประเมินคู่ค้าแต่ละราย) รวมทั้งมีการส่งผลประเมินให้ผู้ขายทราบ
ซึ่งเมื่อประเมินแล้วเดือนใดผู้ขายมีคะแนนต่ำกว่าเกณฑ์ เจ้าหน้าที่จัดซื้อของบริษัทฯ
จะแจ้งให้ผู้ขายดำเนินการปรับปรุงและพัฒนาต่อไป

การไม่พึ่งพิงผู้จัดจำหน่าย (Supplier) รายใดรายหนึ่งหรือน้อยราย

เพื่อป้องกันความเสี่ยงการพึงพิงผู้จัดจำหน่าย บริษัทฯ
มีนโยบายการจัดหาวัตถุดิบและผลิตภัณฑ์เพื่อจำหน่ายต่อจากผู้จัดจำหน่าย (Supplier) หลายราย
โดยปกติในแต่ละประเภทของวัตถุดิบและสินค้า บริษัทฯ มี Supplier หลักอย่างน้อย 2 ราย
ยกเว้นสินค้าซื้อมาเพื่อจำหน่ายต่อบางประเภทเป็นรุ่นที่มีเฉพาะ Supplier รายนั้น
โดยการจัดซื้อวัตถุดิบหรือสินค้า ฝ่ายจัดซื้อจะทำการสอบถามราคาจาก Supplier รายต่างๆ
แล้วจึงนำราคาและเงื่อนไขมาเปรียบเทียบและเลือกซื้อจากผู้จัดจำหน่ายที่ให้ข้อเสนอที่ดีที่สุด

ราคาวัตถุดิบและแนวโน้มของราคาวัตถุดิบ

วัตถุดิบหลักของบริษัทฯ เป็นเม็ดพลาสติก คิดเป็นสัดส่วนเฉลี่ยประมาณร้อยละ 54.38
ของมูลค่าการซื้อวัตถุดิบในปี 2557-2559 ซึ่งถือเป็นสินค้า Commodity
ที่ราคาจะเปลี่ยนแปลงตามราคาในตลาดโลก
ดังนั้นการเปลี่ยนแปลงของราคาเม็ดพลาสติกจึงอาจส่งผลกระทบต่อต้นทุนการผลิตของบริษัทฯได้
ด้วยเหตุนี้บริษัทฯ
จึงมีการติดตามราคาเม็ดพลาสติกอย่างใกล้ชิดรวมทั้งมีการทำคำสั่งซื้อล่วงหน้าเพื่อลดความเสี่ยงด้านความผันผวนของราคาเม็ดพลาสติก

อัตราแลกเปลี่ยน

บริษัทฯ มีนโยบายซื้อวัตถุดิบและสินค้าเพื่อจำหน่ายต่อจาก Supplier
ในประเทศเป็นหลักทำให้ยอดซื้อจากต่างประเทศคิดเป็นสัดส่วนเพียงร้อยละ 14.75 ร้อยละ 9.89
และร้อยละ 14.15 ของยอดซื้อวัตถุดิบและผลิตภัณฑ์เพื่อจำหน่ายต่อในปี 2557-2559ตามลำดับ
ซึ่งจากยอดซื้อดังกล่าว ซึ่งถือว่าไม่มากนัก เมื่อเทียบกับยอดส่งออกของบริษัทฯ
เนื่องจากยอดขายส่งออกและยอดซื้อวัตถุดิบและผลิตภัณฑ์เพื่อจำหน่ายต่อจากต่างประเทศเป็นเงินสกุลดอลล่าร์สหรัฐอเมริกา
(US Dollar) ดังนั้นบริษัทฯ
จึงสามารถป้องกันความเสี่ยงจากอัตราแลกเปลี่ยนด้วยวิธีการบริหารรายรับรายจ่ายเป็นสกุลเดียวกัน
(Natural Hedge)
รวมถึงอาจจะทำสัญญาล่วงหน้าเพื่อซื้ออัตราแลกเปลี่ยนสำหรับป้องกันความเสี่ยงที่อาจเกิดขึ้น

คุณภาพอาชีวอนามัยและความปลอดภัยของวัตถุดิบ

นอกจากคุณภาพของวัตถุดิบหรือสินค้าสำหรับการผลิตแล้ว บริษัทฯ
ยังให้ความสำคัญด้านคุณภาพอาชีวอนามัยและความปลอดภัยของวัตถุดิบ เนื่องจากวัตถุดิบของบริษัทฯ
โดยส่วนใหญ่คือพลาสติกและสารเคมี
ซึ่งอาจส่งผลกระทบต่อสุขภาพของพนักงานและสิ่งแวดล้อมโดยรอบได้
ดังนั้นสำหรับการจัดซื้อวัตถุดิบหรือสินค้า บริษัทฯ
พิจารณาเบื้องต้นเรื่องผลิตภัณฑ์ที่สั่งซื้อนั้นต้องมีอาชีวอนามัยและความปลอดภัยและไม่ส่งผลกระทบต่อสิ่งแวดล้อม
ซึ่งเป็นไปตามมาตรฐาน OHSAS 18001:2007 สำหรับระบบการจัดการอนามัยและความปลอดภัย
บริษัทฯ
ได้กำหนดรายการสินค้าอันตรายโดยวัตถุดิบหรือสินค้าที่ซื้อต้องมีข้อมูลเอกสารที่รายละเอียดระบุไว้อย่างชัดเจน
วัตถุดิบ/สารเคมี ต้องมีใบรับประกันสินค้าจากผู้ขายหรือผู้ทดสอบ (Certificate)
รวมถึงการพิจารณาถึงอันตรายที่อาจเกิดขึ้นและวิธีการป้องกัน

สำหรับวัตถุดิบ/สารเคมี บริษัทฯ มีการกำหนดค่ามาตรฐานวัตถุดิบ/สารเคมีของกระบวนการฉีด
การกำหนดค่ามาตรฐานวัตถุดิบ/สารเคมีของกระบวนการพ่นสี
และการกำหนดค่ามาตรฐานวัตถุดิบ/สารเคมีของกระบวนการชุบ
รวมถึงจัดทำคู่มือและระเบียบปฏิบัติเรื่องการควบคุมเครื่องตรวจ เครื่องวัด
และเครื่องทดสอบคุณภาพ

ตารางแสดงสัดส่วนการซื้อวัตถุดิบและผลิตภัณฑ์เพื่อจำหน่ายต่อในประเทศและต่างประเทศ

  --------------------------------------------------------------------------
                      ปี 2556             ปี 2557           ปี 2559    
  ------------------- --------- -------- -------- ------- --------- --------
                      ล้านบาท    ร้อยละ    ล้านบาท   ร้อยละ   ล้านบาท    ร้อยละ

  ในประเทศ                                                          

  - วัตถุดิบ             295.91    31.09    331.95   36.38   402.00    43.09

  - ผลิตภัณฑ์เพื่อจำหน่ายต่อ 515.45    54.16    490.27   53.73   453.99    48.66

  รวมซื้อในประเทศ       811.36    85.25    822.22   90.11   855.99    91.75

  ต่างประทศ                                                          

  - วัตถุดิบ             0.53      0.06     0.37     0.04    2.50      0.27

  - ผลิตภัณฑ์เพื่อจำหน่ายต่อ 139.86    14.69    89.89    9.85    74.44     7.98

  รวมซื้อจากต่างประเทศ   140.36    14.75    90.26    9.89    76.94     8.25

  รวม                 951.72    100      912.48   100     932.93    100
  --------------------------------------------------------------------------

รายละเอียดวัตถุดิบ

วัตถุดิบ

วัตถุดิบหลักที่ใช้ในการผลิตชิ้นส่วนพลาสติกสำหรับรถยนต์และอื่นๆ ของบริษัทฯ สามารถแบ่งได้ 6
กลุ่ม ประกอบด้วย

- เม็ดพลาสติกชนิดอะคริโลไนไตรล์-บิวทาไดอีน-สไตรีนหรือ เอบีเอส (Acrylonitrile
Butadiene Styrene: ABS)

เม็ดพลาสติก ABS มีคุณสมบัติด้านความแข็งแรงและทนต่อแรงกระแทกได้ดี โดยมีส่วนผสม
Butadiene
ซึ่งเป็นส่วนประกอบของยางจึงมีคุณสมบัติพิเศษที่เหมาะกับผลิตภัณฑ์ที่จำเป็นต้องผ่านกระบวนการชุบโลหะ
เพราะเมื่อผ่านกระบวนการชุบในลำดับแรกๆ
ยางจะถูกกัดกร่อนทำให้ผิวของสินค้าขรุขระทำให้โลหะสามารถเกาะติดบนชิ้นงานได้ดี
เม็ดพลาสติกประเภทนี้จึงถูกนำมาผลิตกระจังหน้าและกรอบไฟหน้ารถยนต์
โดยวัตถุดิบประเภทนี้บริษัทฯ ซื้อจากผู้จัดจำหน่ายในประเทศทั้งหมด

- เม็ดพลาสติกชนิดโพลีโพรพีลีน หรือพีพี (Polypropylene: PP) และเม็ดพลาสติกอื่นๆ

เม็ดพลาสติก PP มีคุณสมบัติด้านความยืดหยุ่นและสามารถบิดงอได้
จึงเหมาะกับการผลิตกันชนและแผงใต้กันชน นอกจากเม็ดพลาสติก PP ยังมีพลาสติกชนิดอะคริลิค
(Acrylic) ซึ่งมีความใสเหมาะสำหรับการผลิตไฟหน้า ไฟท้ายและไฟเลี้ยวรถยนต์
และส่วนผสมพลาสติกอื่นอย่างสีผสมพลาสติก (Dry Colorant) สารเติมแต่ง (Additive) PP
และอื่น ในวัตถุดิบส่วนนี้บริษัทฯ ซื้อจากผู้จำหน่ายในประเทศเป็นหลัก
มีเพียงบางส่วนจำเป็นต้องนำเข้าจากต่างประเทศเนื่องจากเป็นสินค้าที่ลูกค้าระบุให้นำเข้าวัตถุดิบเฉพาะจากต่างประเทศซึ่งเป็นไปตามข้อตกลงที่ทำกันไว้

- สารเคมี

สารเคมีที่เกี่ยวข้องกับกระบวนการชุบเป็นหลัก ซึ่งที่ใช้ในการชุบมีอยู่หลายชนิดโดยหลักคือ
สารเคมีชุบนิกเกิล (Nickel) สารชุบทองแดง (Copper) สารชุบโลหะ/โครเมียม (Chromic
Acid) และสารเคมีชุบ Addictive ต่างๆ สารเคมีต่างๆ
ที่ใช้ในกระบวนการผลิตได้ถูกกำหนดมาตรฐานและคุณสมบัติไว้สำหรับแต่ละเครื่องจักรของบริษัทฯ
สารเคมีที่ใช้ในกระบวนการผลิตทั้งหมดซื้อจากผู้จัดจำหน่ายในประเทศ

- สีพ่นอะคริลิค

วัตถุดิบในส่วนนี้ใช้สำหรับในกระบวนการพ่นสีซึ่งมีทั้งสีสำหรับพ่น ทินเนอร์
และน้ำยาที่ใช้ประกอบในการพ่นสี โดยบริษัทฯ
ซื้อวัตถุดิบประเภทนี้จากผู้จัดจำหน่ายในประเทศทั้งหมด

- อุปกรณ์ประกอบและชิ้นส่วนประกอบสินค้า

วัตถุดิบในส่วนนี้รวมถึงอุปกรณ์ ชิ้นส่วน
วัสดุซึ่งเป็นวัตถุดิบที่ซื้อมาเพื่อนำมาประกอบสินค้าซึ่งเป็นวัตถุดิบที่ใช้ในขั้นตอนสุดท้ายก่อนนำไปบรรจุ
เช่น กาวสองหน้า ตัวยึดเหล็ก (Metal Clip) สายไฟฟ้า ยางหุ้ม เป็นต้น
โดยวัตถุดิบเหล่านี้บริษัทฯ
ซื้อจากผู้ประกอบการในประเทศเกือบทั้งหมดมีชิ้นส่วนบางส่วนจำเป็นต้องนำเข้าจากต่างประเทศ

- สินค้าระหว่างผลิต

สินค้าระหว่างผลิตเป็นสินค้ากึ่งสำเร็จรูปที่ซื้อมาแล้ว ต้องนำมาผ่านกระบวนการผลิตต่อ

ผลิตภัณฑ์ที่ซื้อเพื่อจำหน่ายต่อ

สำหรับชิ้นส่วนที่ซื้อเพื่อจำหน่ายต่อ บริษัทฯ มีการสั่งซื้อจากคู่ค้าทั้งจากภายในประเทศ
และต่างประเทศ ซึ่งจะเป็นสินค้าสำเร็จรูป อาทิเช่น บังโคลน ฝากระโปรง กันชนท้าย
และแผงยึดหม้อน้ำ เป็นต้น

มูลค่าการสั่งซื้อวัตถุดิบและผลิตภัณฑ์ที่ซื้อมาเพื่อจำหน่ายต่อ

  ------------------------------- -------- -------- -------- -------- -------- --------
                                  ปี 2557            ปี 2558            ปี 2559   

                                  ล้านบาท   ร้อยละ    ล้านบาท   ร้อยละ    ล้านบาท   ร้อยละ

  เม็ดพลาสติก ABS                   61.37    6.45     48.56    5.32     55.00    5.90

  เม็ดพลาสติก PPและเม็ดพลาสติกอื่นๆ     101.78   10.69    148.46   16.27    164.95   17.68

  สารเคมี                          69.72    7.33     66.49    7.29     89.65    9.61

  สีพ่นอะครีลิค                       39.75    4.18     30.67    3.36     38.70    4.15

  อุปกรณ์ประกอบและชิ้นส่วนประกอบสินค้า   23.81    2.50     38.14    4.18     56.20    6.02

  สินค้าระหว่างผลิต                   0.47     0.05     0.01     0.00     0.34     0.03

  รวมวัตถุดิบ                        296.90   31.20    332.33   36.42    404.84   43.39

  สินค้าซื้อมาขายไป                   654.82   68.80    580.15   63.58    528.09   56.61

  รวม                             951.72   100.00   912.48   100.00   932.93   100.00
  ------------------------------- -------- -------- -------- -------- -------- --------

2.6.5 ผลกระทบต่อสิ่งแวดล้อม

กระบวนการผลิตชิ้นส่วนพลาสติกของบริษัทฯ ไม่มีมลภาวะที่ส่งผลกระทบต่อสิ่งแวดล้อม โดยบริษัทฯ
มีการจัดตั้งระบบบำบัดน้ำเสียที่ทำขึ้นมาเพื่อไม่ให้สารเคมีและน้ำเสียจากการผลิตถูกระบายออกสู่ภายนอกโดยไม่มีการบำบัด
ทั้งนี้บริษัทฯ ได้รับมาตรฐาน ISO 14001: 2004
ซึ่งเป็นมาตรฐานเกี่ยวกับการจัดการและการปฏิบัติการด้านสิ่งแวดล้อม
จึงเป็นเครื่องรับประกันระบบการดูแลป้องกันสิ่งแวดล้อมที่เกิดขึ้นจากการผลิตของบริษัทฯ
รวมทั้งบริษัทฯ ยังได้รับการรับรองด้านความอนามัยและความปลอดภัยมาตรฐาน OHSAS 18001:
2007

อย่างไรก็ตามในการผลิตผลิตภัณฑ์ของบริษัทฯ
จะมีเศษพลาสติกส่วนเกินที่ตัดออกจากชิ้นงานที่ผลิตสำเร็จซึ่งโดยส่วนใหญ่ก็จะสามารถนำไปรีไซเคิลเพื่อใช้ประกอบเป็นส่วนหนึ่งของวัตถุดิบในการกระบวนการผลิตใหม่ได้ตามสัดส่วนของสูตรการผลิต
ที่บริษัทฯ ได้กำหนด สำหรับถุงพลาสติกและกล่องกระดาษสำหรับใช้บรรจุสินค้า
ซึ่งสามารถนำมาใช้หมุนเวียนได้หลายครั้งจนกว่าจะชำรุดและไม่สามารถนำมาใช้ได้อีกนั้น บริษัทฯ
ก็จะจำหน่ายถุงพลาสติกและกล่องกระดาษดังกล่าวที่ชำรุดให้แก่บุคคลภายนอกต่อไป

2.7 งานที่ยังไม่ได้ส่งมอบ

- ไม่มี -

3. ปัจจัยความเสี่ยงและปัจจัยที่มีผลกระทบต่อการลงทุน

การประกอบธุรกิจของบริษัทฯ มีปัจจัยเสี่ยงที่อาจส่งผลกระทบต่อการดำเนินธุรกิจของบริษัทฯ
ที่มีนัยสำคัญดังนี้

1. ความเสี่ยงด้านราคาและการจัดหาวัตถุดิบ

วัตถุดิบหลักที่สำคัญที่ใช้ในการผลิตของบริษัทฯ คือ เม็ดพลาสติก ABS (Acrylonitrile
Butadiene Styrene) และเม็ด PP (Polypropylene)
ซึ่งราคาของวัตถุดิบดังกล่าวโดยส่วนใหญ่จะแปรผันตามราคาน้ำมันในตลาดโลกรวมทั้งขึ้นอยู่กับอุปสงค์และอุปทาน
ของวัตถุดิบนั้นๆ ในตลาดโลกในแต่ละช่วงเวลาซึ่งอยู่นอกเหนือการควบคุมของบริษัทฯ

มาตรการจัดการความเสี่ยง

บริษัทฯ
ได้จัดให้มีการติดตามการเปลี่ยนแปลงของราคาวัตถุดิบในตลาดโลกอย่างใกล้ชิดโดยจัดให้มีทีมงานเฉพาะ
คอยติดตามราคาวัตถุดิบ
การวิเคราะห์แนวโน้มของราคาวัตถุดิบในแต่ละช่วงเวลารวมถึงการประเมินความต้องการใช้วัตถุดิบของบริษัทฯ
ในแต่ละช่วงเวลา ทำให้บริษัทฯ สามารถบริหารการจัดซื้อวัตถุดิบให้มีประสิทธิภาพ
ส่งผลทำให้บริษัทฯ ได้รับผลกระทบดังกล่าวไม่มากนักบริษัทฯ
มีนโยบายในการไม่พึ่งพิงผู้จัดจำหน่ายรายใดรายหนึ่ง ทำให้ที่ผ่านมา บริษัทฯ
ไม่ได้รับผลกระทบจากการจัดหาวัตถุดิบ เพื่อลดระดับผลกระทบปัจจัยที่อยู่เหนือการควบคุมชองบริษัทฯ
จึงได้ปรับปรุงสูตรการผลิตเพื่อให้รองรับวัตถุดิบให้หลากหลายมากขึ้น

2. ความเสี่ยงจากด้านอัตราแลกเปลี่ยน

เพื่อให้การดำเนินงานของบริษัทฯ
บรรลุวัตถุประสงค์ตามเป้าหมายที่ได้กำหนดไว้บริษัทได้กำหนดแนวทางในการบริหารจัดการปัจจัยเสี่ยงด้านอัตราแลกเปลี่ยน
โดยมีสาเหตุจากความผันผวนของอัตราแลกเปลี่ยน ซึ่งบริษัทฯ
มีรายได้ส่วนใหญ่มาจากการส่งออกเป็นเงินตราต่างประเทศ โดยเป็นเงินสกุลเหรียญสหรัฐ
ในขณะเดียวกันบริษัทฯ ก็มีการสั่งซื้อเครื่องจักร วัตถุดิบ
รวมทั้งสินค้าที่ซื้อมาเพื่อจำหน่ายต่อบางส่วนจากต่างประเทศ
ซึ่งโดยส่วนใหญ่เป็นเงินสกุลเหรียญสหรัฐบริษัทฯ

มาตรการจัดการความเสี่ยง

บริษัทฯ สามารถลดความเสี่ยงที่จะเกิดจากอัตราแลกเปลี่ยน
โดยถือเป็นการป้องกันความเสี่ยงตามธรรมชาติ (Natural Hedge) ได้ส่วนหนึ่ง อย่างไรก็ตาม
บริษัทฯ ได้เล็งเห็นถึงความสำคัญในการป้องกันความเสี่ยงดังกล่าว บริษัทฯ
จึงมีการติดตามข่าวสารและความเคลื่อนไหวของอัตราแลกเปลี่ยนเงินตราต่างประเทศอย่างใกล้ชิดโดยบริษัทจะพิจารณาป้องกันความเสี่ยงด้วยการซื้ออัตราแลกเปลี่ยนล่วงหน้า
(Forward Contract) ตามสถานการณ์และความจำเป็น
โดยมีนโยบายการซื้ออัตราแลกเปลี่ยนล่วงหน้าให้ครอบคลุมยอดลูกหนี้การค้าต่างประเทศประมาณ 6
เดือน เพื่อป้องกันความผันผวน ทำให้บริษัทฯ
สามารถบริหารจัดการความผันผวนของอัตราแลกเปลี่ยนได้เป็นอย่างดี

3. ความเสี่ยงจากการไม่มีสัญญาระยะยาว

ในการประกอบธุรกิจของบริษัทฯ
โดยส่วนใหญ่ซึ่งเป็นหลักปฏิบัติทั่วไปในอุตสาหกรรมผลิตชิ้นส่วนยานยนต์พลาสติกจะไม่มีการทำสัญญาระยะยาวในการซื้อขายกับลูกค้า
สำหรับลูกค้าซึ่งเป็นผู้ผลิตและประกอบชิ้นส่วนซึ่งเป็นเจ้าของตราสินค้า (Original Equipment
Manufacturing : OEM) จะมีสัญญาจ้างผลิตแม่พิมพ์ และกำหนดจำนวนสั่งผลิตขั้นต่ำ
สำหรับลูกค้าชิ้นส่วนอะไหล่รถยนต์ทดแทน (Replacement Equipment Manufacturing :
REM) จะไม่มีการทำสัญญา โดยจะมีเพียงใบสั่งซื้อเท่านั้น
ในกรณีที่เป็นอะไหล่ชิ้นส่วนรถยนต์ที่ไม่มีการผลิตและจำหน่ายในประเทศไทย
จะต้องมีใบสั่งซื้อที่มีประมาณการยอดซื้อทั้งปีของลูกค้ารายดังกล่าว

มาตรการจัดการความเสี่ยง

เนื่องจากการผลิตสินค้าที่มีคุณภาพได้มาตรฐานของบริษัทฯ
โดยเฉพาะสินค้าชิ้นส่วนอะไหล่รถยนต์ทดแทน การส่งมอบสินค้าได้ตรงต่อเวลา
จึงส่งผลให้ลูกค้ามีความเชื่อมั่นต่อบริษัทฯ ทำให้ลูกค้าส่วนใหญ่ซื้อสินค้าบริษัทฯ มาโดยตลอด
แม้จะไม่มีสัญญาระยะยาว โดยลูกค้าประมาณร้อยละ 75 ของลูกค้าทั้งหมด เป็นลูกค้าบริษัทฯ
มากกว่า 10 ปี

4. ความเสี่ยงจากการเปิดเสรีประชาคมเศรษฐกิจอาเซียน (AEC)

การลงทุนจากต่างประเทศ ทั้งจากญี่ปุ่น เกาหลี จีน สหรัฐ และยุโรป ย้ายฐานการผลิต
รวมทั้งการลงทุนใหม่ในอุตสาหกรรมหลัก เช่น รถยนต์ ชิ้นส่วนรถยนต์ ชิ้นส่วนอิเล็กทรอนิคส์
ไปประเทศอินโดนีเซีย ฟิลิปปินส์ เวียดนาม และพม่า
ส่งผลกระทบต่ออุตสาหกรรมในประเทศได้รับผลกระทบจากการส่งออกไปยังประเทศเหล่านี้
และมีคู่แข่งขันในประเทศเหล่านี้ และมีคู่แข่งขันในประเทศเหล่านี้มาแย่งตลาดของไทยอีกด้วย
ส่งผลทำให้เวียดนามแซงหน้าไทยขึ้นเป็นผู้ส่งออกอันดับหนึ่งของอาเซียนในปีนี้ ดังนั้น เมื่อเปิดเสรี
การแข่งขันด้านราคาจะมีความรุนแรงมากขึ้นเพราะผู้ผลิตรถยนต์จะพยายามหาชิ้นส่วนที่ต้นทุนต่ำที่สุด
อย่างไรก็ตาม ประเทศไทยยังคงมีจุดแข็งในด้านการผลิตเครื่องยนต์ดีเซล
เป็นฐานการผลิตรถกระบะ 1 ตัน รวมถึงอีโค่คาร์

มาตรการจัดการความเสี่ยง

บริษัทฯ ได้เตรียมความพร้อมในการเปิดเสรีดังกล่าว ในส่วนของตลาด OEM
ด้วยสายการผลิตที่ครบวงจร ทั้งฉีดขึ้นรูป ชุบ และพ่นสี รวมทั้งมีกระบวนการออกแบบ
และสามารถผลิตแม่พิมพ์เอง รวมทั้งการได้รับการรับรองมาตรฐานการผลิต ISO/TS16949
ซึ่งเป็นมาตรฐานสำหรับอุตสาหกรรมยานยนต์โดยเฉพาะ รวมทั้งระบบการจัดการด้านสิ่งแวดล้อม
ISO14001 ระบบการจัดการอาชีวอนามัยและความปลอดภัย OHSAS18001 และ
ระบบการจัดการพลังงาน ISO50001 ทำให้บริษัทฯ
มีความมั่นใจว่าจะยังได้รับการไว้วางใจจากลูกค้าที่เป็นผู้ผลิตซึ่งเป็นค่ายรถยนต์
หรือเจ้าของตราสินค้าอย่างต่อเนื่อง สำหรับตลาด REM จากการที่บริษัทฯ
อยู่ในอุตสาหกรรมนี้มานาน มีแม่พิมพ์จำนวนมาก โดยเฉพาะแม่พิมพ์รถกระบะ ค่ายรถญี่ปุ่น
เนื่องจากประเทศไทยเป็นฐานการผลิตรถกระบะดังกล่าว
รวมทั้งมีความเข้าใจในลักษณะของลูกค้าในแต่ละภูมิภาค และมีความสัมพันธ์อันดี บริษัทฯ
จึงยังคงมีข้อได้เปรียบค่อนข้างมาก

5. ความเสี่ยงจากการแข่งขันในอุตสาหกรรมชิ้นส่วนรถยนต์

อุตสาหกรรมผู้ผลิตชิ้นส่วนยานยนต์สำหรับ OEM มีผู้ประกอบการเป็นจำนวน
เนื่องจากอุตสาหกรรมยานยนต์มีการเจริญเติบโตอย่างต่อเนื่อง
และการเปิดเสรีประชาคมเศรษฐกิจอาเซียน
จะทำให้การเคลื่อนย้ายชิ้นส่วนยานยนต์และแรงงานเป็นไปอย่างเสรีในภูมิภาคอาเซียน
ภาวะการแข่งขันจะมีความรุนแรงมากขึ้น
ผู้ผลิตชิ้นส่วนยานยนต์รายใดที่ไม่สามารถปรับตัวกับการแข่งขันที่รุนแรงนี้ได้
อาจได้ผลกระทบอย่างมาก อย่างไรก็ตาม บริษัทฯ ได้เตรียมความพร้อมในการเปิดเสรีดังกล่าว
ด้วยสายการผลิตผลิตภัณฑ์พลาสติกที่ครบวงจร ตั้งแต่กระบวนการออกแบบ ผลิตแม่พิมพ์ ฉีดพลาสติก
ชุบโครเมี่ยม พ่นสี โดยในปี 2559 บริษัทฯ ได้มีกระบวนการผลิตแบบอัตโนมัติ ซึ่งมีความทันสมัย
และสามารถเพิ่มผลผลิตได้เป็นจำนวนมาก ทำให้บริษัทฯ
มีความมั่นใจว่าสามารถแข่งขันกับผู้ประกอบการรายอื่นได้

มาตรการจัดการความเสี่ยง

สำหรับอุตสาหกรรมชิ้นส่วนอะไหล่รถยนต์ทดแทน (REM) การแข่งขันอยู่ในวงจำกัด
ผู้ประกอบการแต่ละรายจะมีตลาดหรือกลุ่มลูกค้าเฉพาะ (Niche Market)
ผู้ประกอบการยุโรปจะผลิตชิ้นส่วนอะไหล่สำหรับค่ายยุโรป
ผู้ประกอบการในสหรัฐอเมริกาก็จะผลิตชิ้นส่วนรถยนต์สำหรับรถค่ายสหรัฐอเมริกา เช่น เจนเนอรัล
มอเตอร์ส, ฟอร์ด, ไครสเลอร์ส สำหรับผู้ผลิตชิ้นส่วนอะไหล่รถยนต์ทดแทน
โดยเฉพาะกลุ่มตัวถังที่ทำด้วยพลาสติก (Plastic Body Parts) สำหรับค่ายญี่ปุ่น
โดยเฉพาะชิ้นส่วนรถกระบะ 1 ตัน มีประมาณ 10 ราย ซึ่งเป็นคู่แข่งหลักของบริษัทฯ อย่างไรก็ตาม
เนื่องจากบริษัทฯ อยู่ในอุตสาหกรรมนี้มากว่า 20 ปี ทำให้มีแม่พิมพ์มากกว่า 2,000 แบบ
โดยส่วนใหญ่จะเป็นแม่พิมพ์อะไหล่รถกระบะ 1 ตันของค่ายญี่ปุ่น ซึ่งบริษัทฯ
ได้เปรียบเนื่องจากประเทศไทยเป็นฐานการผลิตรถกระบะ 1 ตัน นอกจากนี้
ด้วยคุณภาพการผลิตที่ใกล้เคียงกับผลิตภัณฑ์สำหรับตลาด OEM ส่งผลทำให้บริษัทฯ
มีข้อได้เปรียบในการแข่งขันในอุตสาหกรรมดังกล่าว

6. ความเสี่ยงจากการที่มีลูกค้าอยู่ใน Sanctioned Countries List

เนื่องจากบริษัทฯ มีการส่งสินค้าไปจำหน่ายในประเทศที่อยู่ใน Sanctioned Countries List
ซึ่งเป็นประเทศที่มีความเสี่ยงในด้านการปกครอง (Sovereignty concern) ที่กำหนดโดย U.S.
Department of the Treasury เช่น ประเทศอิหร่าน ประเทศอิรัก ประเทศลิเบีย
ประเทศซูดาน ประเทศซีเรีย ประเทศอัฟกานิสถาน ประเทศพม่า เป็นต้น บริษัทฯ
จึงอาจมีความเสี่ยงในการที่จะไม่ได้รับเงินจากการขายสินค้าให้กับลูกค้าในประเทศดังกล่าว

มาตรการจัดการความเสี่ยง

ลูกค้าของบริษัทฯ ส่วนใหญ่ที่อยู่ในกลุ่มประเทศดังกล่าว ไม่มีปัญหาในการชำระเงินค่าสินค้า
แต่จะมีข้อจำกัดในการส่งเงินออกนอกประเทศ โดยลูกค้ากลุ่มประเทศเหล่านี้
จะต้องทำการชำระเงินผ่านตัวแทนของธนาคารต่างประเทศหลายทอด
ทำให้ระยะเวลาในการชำระเงินจะใช้เวลานานกว่าลูกค้ารายอื่น
โดยรายได้จากการขายของลูกค้าในกลุ่มประเทศดังกล่าว คิดเป็นร้อยละ 5-9 โดยเฉลี่ย
อย่างไรก็ตาม บริษัทฯ ระมัดระวังในการจำหน่ายสินค้าให้กับกลุ่มลูกค้าในประเทศดังกล่าว
โดยจะจำหน่ายเฉพาะลูกค้าเดิมที่มีความมั่นคง มีประวัติการชำระเงินที่ดี
สำหรับลูกค้าใหม่จะต้องโอนเงินให้ก่อนที่บริษัทฯ จะส่งสินค้าให้ (T/T before Shipment)

7. ความเสี่ยงด้านการบริหารจัดการน้ำ

ในปี 2559 ที่ผ่านมา
ปัญหาภัยแล้งจัดเป็นปัญหาสำคัญของประเทศซึ่งเป็นผลมาจากการเปลี่ยนแปลงสภาพภูมิอากาศ
(Climate Change) ในหลายพื้นที่ขาดแคลนน้ำ ดังนั้น
การจัดสรรน้ำอย่างมีประสิทธิภาพให้เพียงพอใช้กับทุกภาคส่วน จึงมีความสำคัญเป็นอย่างมาก
แม้ว่าในปีที่ผ่านมาบริษัทฯ ไม่ได้รับผลกระทบ แต่บริษัทฯ
ได้จัดเตรียมมาตรการรองรับปัญหาขาดแคลนน้ำ เพื่อเตรียมความพร้อมด้วยความไม่ประมาท

มาตรการจัดการความเสี่ยง

บริษัทฯ ได้กำหนดเป็นนโยบายที่จะใช้น้ำอย่างมีประสิทธิภาพโดยพึ่งพาตนเองด้วยการลดการใช้น้ำ
นำน้ำทิ้งกลับมาใช้ใหม่ หาแหล่งน้ำสำรองมาเสริม
ควบคู่กับการติดตามการจัดสรรน้ำของทางราชการ โดยดำเนินการโครงการ 3R (Reduce,
Reuse and Recycle) โดยเน้นที่การปรับปรุงกระบวนการผลิต
เพื่อลดปริมาณการใช้น้ำให้อยู่ในระดับที่เหมาะสม (Reduce) การนำน้ำกลับมาใช้ใหม่
เพื่อลดความต้องการใช้น้ำจากภายนอก (Reuse)
รวมถึงการบำบัดน้ำที่ใช้แล้วกลับมาเข้าสู่กระบวนการผลิตอีกครั้ง (Recycle)
โครงการนี้จะทำให้บริษัทฯ ลดความต้องการใช้น้ำจากแหล่งน้ำภายนอกได้ ดังนั้นบริษัทฯ
จึงมีความพร้อมที่จะรับมือกับสถานการณ์การขาดแคลนน้ำถ้าเกิดขึ้น และจะรับมือได้มากขึ้น
เมื่อดำเนินการมาตรการต่างๆ ได้ครบถ้วน

8. ความเสี่ยงด้านนวัตกรรม

บริษัทฯ
มุ่งมั่นให้ความสำคัญต่องานวิจัยพัฒนาและนวัตกรรมซึ่งถือเป็นกลไกที่สำคัญต่อการสร้างความแข็งแกร่งและความได้เปรียบในการแข่งขันทางธุรกิจ
ให้สามารถเติบโตได้อย่างมั่นคงและยั่งยืน
โดยมุ่งเน้นทั้งด้านการพัฒนาผลิตภัณฑ์ใหม่ที่ตอบสนองต่อความต้องการของลูกค้า (Product
Innovation) และการพัฒนากระบวนการผลิต เพื่อเพิ่มประสิทธิภาพและประสิทธิผล(Process
Innovation) ในปีที่ผ่านมา บริษัทฯ ได้วิจัยและพัฒนาผลิตภัณฑ์ เพื่อสร้างมูลค่าเพิ่ม
และเข้าร่วมลงทุน เพื่อการเข้าถึงเทคโนโลยี
สำหรับยกระดับความสามารถทางด้านเทคโนโลยีและนวัตกรรม

มาตรการจัดการความเสี่ยง

เพื่อให้บริษัทฯ สามารถเติบโตได้อย่างมั่นคงและยั่งยืน ด้วยผลงานวิจัยพัฒนาและนวัตกรรมนั้น
ทางบริษัทฯ จึงได้ดำเนินมาตรการต่างๆ
โดยการเสริมสร้างศักยภาพและเตรียมความพร้อมด้านบุคลากรวิจัย
เป็นปัจจัยที่สำคัญต่อความสำเร็จของโครงการวิจัยพัฒนาและนวัตกรรม
จึงได้จัดทำแนวทางการพัฒนาขีดความสามารถให้กับพนักงานสายอาชีพวิจัยพัฒนาและนวัตกรรม
รักษาพนักงานที่มีความรู้ความสามารถ
โดยสร้างแรงจูงใจหรือการให้ผลตอบแทนให้เป็นไปตามมาตรฐานสากล
มีโครงการแลกเปลี่ยนบุคลากรระหว่างบริษัทฯ กับบริษัทร่วมทุนในต่างประเทศ
เพื่อให้เกิดการส่งผ่านองค์ความรู้ที่สามารถนำมาประยุกต์ใช้ในงานวิจัยฯ ให้เกิดประโยชน์ต่อบริษัทฯ
นำกระบวนการบริหารจัดการนวัตกรรมมาใช้ในการพิจารณากลั่นกรองโครงการวิจัยพัฒนาและนวัตกรรมที่เป็นมาตรฐานสากล
ซึ่งครอบคลุมตั้งแต่การศึกษาความเป็นไปได้ในการลงทุนในโครงการด้านนวัตกรรม
การพัฒนาสู่ระดับห้องปฏิบัติการและระดับโรงงานต้นแบบจนสามารถพัฒนาต่อยอดสู่การใช้ประโยชน์เชิงพาณิชย์ได้อย่างมีประสิทธิภาพและก่อให้เกิดประโยชน์ทางธุรกิจตามแผนงานที่กำหนดไว้
ผลักดันให้เกิดนวัตกรรมแบบก้าวกระโดด
โดยแสวงหาให้ได้มาซึ่งเทคโนโลยีใหม่ที่เป็นประโยชน์ต่อการเติบโตทางธุรกิจของบริษัทฯ บริษัทฯ
เชื่อว่าการดำเนินการดังกล่าวจะเสริมสร้างให้บริษัทฯมีศักยภาพที่เข้มแข็ง
สามารถดำเนินงานวิจัยพัฒนาได้อย่างมีประสิทธิภาพ และเกิดการพัฒนาเติบโตอย่างยั่งยืน

9. ความเสี่ยงด้านการลงทุน

บริษัทฯ มีเป้าหมายยุทธศาสตร์
ที่จะขับเคลื่อนไปสู่การเติบโตจึงจำเป็นที่ต้องทำการลงทุนเพื่อขยายธุรกิจ
และเป็นการรักษาความสามารถในการแข่งขันของบริษัทฯ
ทั้งการปรับปรุงกระบวนผลิตใหม่ในประเทศที่มีเทคโนโลยีและนวัตกรรมใหม่
และการขยายเข้าสู่ธุรกิจใหม่ เช่น การเข้าสู่ธุรกิจผลิตไฟฟ้าพลังงานชีวมวลเป็นต้น บริษัทฯ
ได้แสวงหาโอกาสที่จะลงทุนอย่างต่อเนื่องหากบริษัทฯ
สามารถดำเนินการลงทุนขยายธุรกิจได้ตามแผนงานที่วางไว้
จะเป็นส่วนสำคัญทำให้บรรลุเป้าหมายเชิงยุทธศาสตร์ในระยะยาว
แต่ในช่วงระหว่างการดำเนินโครงการต่างๆ อาจมีความไม่แน่นอนเกิดขึ้นได้
มีทั้งที่เป็นความเสี่ยงและโอกาส บริษัทฯ จึงต้องวางแผนดำเนินงานดังกล่าวอย่างรอบคอบและรัดกุม
เพื่อควบคุมการลงทุนให้เป็นได้ตามเป้าหมาย

มาตรการจัดการความเสี่ยง

การลงทุนเป็นโอกาสทางธุรกิจที่บริษัทฯ จะต้องดำเนินการ
เพื่อให้ทันเวลาและได้รับเงื่อนไขทางธุรกิจที่เป็นประโยชน์กับบริษัทฯอันนำไปสู่การบรรลุเป้าหมายการเติบโตในระยะยาว
ทั้งนี้บริษัทฯมีแนวทางในการบริหารจัดการความไม่แน่นอนในการลงทุนที่อาจเกิดขึ้นได้โดยกำหนดกระบวนการพิจารณาการลงทุนของบริษัทฯ
ตามขั้นตอนซึ่งครอบคลุมตั้งแต่ช่วงแสวงหาโอกาสลงทุนช่วงศึกษาความเป็นไปได้ของโครงการการลงทุนจนถึงการขออนุมัติการลงทุนจากคณะกรรมการบริษัทโดยในแต่ละขั้นตอนจะมีผู้บริหารและผู้เชี่ยวชาญที่เกี่ยวข้องในแต่ละด้านดำเนินการพิจารณาและให้ความเห็นต่อการลงทุนอย่างรอบด้าน
ตัวอย่างเช่น การพิจารณาความสอดคล้องกับกลยุทธ์การเติบโตของบริษัทฯ
การพิจารณาผลตอบแทนการลงทุนให้เป็นไปตามเกณฑ์ของบริษัทฯ
และการประเมินการบริหารความเสี่ยงโครงการ เป็นต้น

เนื่องจากการลงทุนในต่างประเทศมีความเสี่ยงสูงกว่าการลงทุนในประเทศ บริษัทฯ จึงได้
โดยส่งบุคลากรที่มีความรู้
ความสามารถเข้าใจในบริบทของตลาดและสภาพการแข่งขันในประเทศที่ไปลงทุนสานสัมพันธ์ที่ดีกับหน่วยงานที่เกี่ยวข้องในแต่ละด้าน
ในประเทศที่บริษัทฯ ลงทุน

การลงทุนโครงการสำคัญขนาดใหญ่ที่มีมูลค่าลงทุนสูง จะมีขั้นตอนการพิจารณาเพิ่มเติม
โดยคณะกรรมการบริหารความเสี่ยงเพื่อพิจารณาและกลั่นกรอง
ความเพียงพอของการประเมินความเสี่ยง และมาตรการจัดการความเสี่ยง
ก่อนนำเสนอต่อคณะกรรมการบริษัทฯ
และมีการติดตามความก้าวหน้าของการจัดการความเสี่ยงอย่างสม่ำเสมอตามแนวทางที่กำหนดไว้

ติดตามผลของโครงการที่ได้ดำเนินการแล้วเสร็จ เพื่อสรุปเป็นสิ่งที่ได้เรียนรู้และข้อควรระวัง
เพื่อใช้เป็นข้อมูลการบริหารจัดการความเสี่ยงและเพิ่มโอกาสในความสำเร็จสำหรับการพัฒนาโครงการอื่นๆ
ต่อไปในอนาคต การดำเนินการตามมาตรการที่กล่าวข้างต้น เชื่อมั่นว่าจะทำให้บริษัทฯ
สามารถบริหารจัดการลงทุนได้อย่างมีประสิทธิภาพ
และบรรลุต่อเป้าหมายการเติบโตในระยะยาวที่วางแผนไว้

10. ความเสี่ยงจากการมีกลุ่มผู้ถือหุ้นรายใหญ่ถือหุ้นรวมกันเกินกว่าร้อยละ 50

ณ วันที่ 31 ธันวาคม 2559 กลุ่มธนาดำรงศักดิ์ ถือหุ้นในบริษัทฯ รวมกันจำนวน 939,365,300
หุ้นคิดเป็นร้อยละ 77.13 ของจำนวนหุ้นที่จำหน่ายได้แล้วทั้งหมดของบริษัทฯ
ซึ่งจะทำให้ผู้ถือหุ้นกลุ่มดังกล่าวมีอำนาจในการควบคุมบริษัทฯ และมีอิทธิพลต่อการตัดสินใจของบริษัทฯ
ได้เกือบทุกเรื่องไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายกำหนดหรือข้อบังคับของบริษัทฯ กำหนดให้ต้องได้รับคะแนนเสียงไม่น้อยกว่า 3
ใน 4 ของที่ประชุมผู้ถือหุ้น ดังนั้น ผู้ถือหุ้นรายอื่นของบริษัทฯ
จึงมีความเสี่ยงจากการไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอให้ที่ประชุมผู้ถือหุ้นพิจารณา

มาตรการจัดการความเสี่ยง

บริษัทฯ ได้มีการแต่งตั้งคณะกรรมการตรวจสอบเข้ามาเพื่อทำหน้าที่ตรวจสอบ
พิจารณาและกลั่นกรองเพื่อมิให้เกิดรายการที่อาจก่อให้เกิดความขัดแย้งทางผลประโยชน์ในอนาคต
และเพื่อให้เกิดความโปร่งใสในการดำเนินงานของบริษัทฯ ยิ่งไปกว่านั้น
โครงสร้างคณะกรรมการบริษัทฯประกอบด้วย กรรมการที่เป็นผู้บริหารจำนวน 1 ท่าน
และกรรมการที่ไม่เป็นผู้บริหารจำนวน 5 ท่าน ซึ่งรวมประธานกรรมการ บริษัทฯ
และกรรมการตรวจสอบจำนวน 3 ท่าน
โครงสร้างกรรมการดังกล่าวจะทำให้เกิดการถ่วงดุลในการออกเสียงเพื่อพิจารณาในเรื่องต่างๆ
และช่วยให้การกำกับดูแลการบริหารงานเป็นไปอย่างเหมาะสมและเกิดประสิทธิภาพสูงสุด

4.  ทรัพย์สินที่ใช้ในการประกอบธุรกิจ

4.1 รายละเอียดของทรัพย์สินที่ใช้ในการประกอบธุรกิจ

ณ วันที่ 31 ธันวาคม 2559 บริษัทฯ มีทรัพย์สินที่ใช้ในการประกอบธุรกิจดังต่อไปนี้

+----------------------+----------+-------------------+---------------+
| ประเภท/ลักษณะทรัพย์สิน   | ลักษณ     | ภาระผูกพัน          | มูลค่าตามบัญชีสุทธิ |
|                      | ะกรรมสิทธิ์ |                   |               |
|                      |          |                   | ณ วันที่ 31      |
|                      |          |                   | ธ.ค.2559      |
|                      |          |                   |               |
|                      |          |                   | (ล้านบาท)      |
+======================+==========+===================+===============+
| ที่ดิน                  | เ        | จดจ               | 22.30         |
|                      | ป็นเจ้าของ | ำนองที่ดินและสิ่งปลูกสร |               |
| โฉนดเลขที่ 97282-91    |          | ้างไว้กับธนาคารพาณิชย์ |               |
| และ 86900            |          | โดยมีวงเงินจำนอง    |               |
|                      |          | 22.30 ล้านบาท      |               |
| รวม 11 โฉนด อ.ลำลูกกา |          |                   |               |
| จ.ปทุมธานี             |          |                   |               |
|                      |          |                   |               |
| พื้นที่รวม 28 ไร่ 4       |          |                   |               |
| ตารางวา              |          |                   |               |
+----------------------+----------+-------------------+---------------+
| ที่ดิน                  | เ        | จดจ               | 29.69         |
|                      | ป็นเจ้าของ | ำนองที่ดินและสิ่งปลูกสร |               |
| โฉนดเลขที่ 115821 และ  |          | ้างไว้กับธนาคารพาณิชย์ |               |
| 116445               |          | โดยมีวงเงินจำนอง    |               |
|                      |          | 29.69 ล้านบาท      |               |
| รวม 2 โฉนด อ.ลำลูกกา  |          |                   |               |
| จ.ปทุมธานี             |          |                   |               |
|                      |          |                   |               |
| พื้นที่รวม 14 ไร่ 1 งาน   |          |                   |               |
| 28 ตารางวา           |          |                   |               |
+----------------------+----------+-------------------+---------------+
| ที่ดิน                  | เ        | ไม่ติดภาระผูกพัน      | 21.75         |
|                      | ป็นเจ้าของ |                   |               |
| โฉนดเลขที่ 102754 และ  |          |                   |               |
| 102755               |          |                   |               |
|                      |          |                   |               |
| รวม 2 โฉนด อ.ลำลูกกา  |          |                   |               |
| จ.ปทุมธานี             |          |                   |               |
|                      |          |                   |               |
| พื้นที่รวม 11 ไร่ 60      |          |                   |               |
| ตารางวา              |          |                   |               |
+----------------------+----------+-------------------+---------------+
| ที่ดิน                  | เ        | ไม่ติดภาระผูกพัน      | 10.04         |
|                      | ป็นเจ้าของ |                   |               |
| โฉนดเลขที่ 4837 และ    |          |                   |               |
| 4838                 |          |                   |               |
|                      |          |                   |               |
| รวม 2 โฉนด อ.ลำลูกกา  |          |                   |               |
| จ.ปทุมธานี             |          |                   |               |
|                      |          |                   |               |
| พื้นที่รวม 4 ไร่          |          |                   |               |
+----------------------+----------+-------------------+---------------+
| ที่ดิน                  | เ        | จดจ               | 5.70          |
|                      | ป็นเจ้าของ | ำนองที่ดินและสิ่งปลูกสร |               |
| โฉนดเลขที่ 138800      |          | ้างไว้กับธนาคารพาณิชย์ |               |
| และ115820            |          | โดยมีวงเงินจำนอง    |               |
|                      |          | 5.70 ล้านบาท       |               |
| รวม 2 โฉนด อ.ลำลูกกา  |          |                   |               |
| จ.ปทุมธานี             |          |                   |               |
|                      |          |                   |               |
| พื้นที่รวม 1 ไร่ 2 งาน 99 |          |                   |               |
| ตารางวา              |          |                   |               |
+----------------------+----------+-------------------+---------------+
| ส่วนปรับปรุงที่ดิน         | เ        | จดจ               | 5.81          |
|                      | ป็นเจ้าของ | ำนองที่ดินและสิ่งปลูกสร |               |
|                      |          | ้างไว้กับธนาคารพาณิชย์ |               |
|                      |          | โดยมีวงเงินจำนอง    |               |
|                      |          | 4.78 ล้านบาท       |               |
+----------------------+----------+-------------------+---------------+
| อุปกรณ์เครื่องใช้         | เ        | ไม่ติดภาระผูกพัน      | 16.45         |
| และเครื่องตกแต่งสำนักงาน | ป็นเจ้าของ |                   |               |
+----------------------+----------+-------------------+---------------+
| ยานพาหนะ             | เ        | ไม่ติดภาระผูกพัน      | 6.58          |
|                      | ป็นเจ้าของ |                   |               |
+----------------------+----------+-------------------+---------------+
| อุป                   | เ        | จดจำนอง           | 563.51        |
| กรณ์และเครื่องจักรโรงงาน | ป็นเจ้าของ | อุปกรณ์และเครื่องจักรโ |               |
|                      |          | รงงานไว้กับธนาคารพา |               |
|                      |          | ณิชย์โดยมีวงเงินจำนอง |               |
|                      |          | 12.99 ล้านบาท      |               |
+----------------------+----------+-------------------+---------------+
| อุป                   | เ        | ไม่ติดภาระผูกพัน      | 63.54         |
| กรณ์และเครื่องจักรโรงงาน | ป็นเจ้าของ |                   |               |
| ระหว่างสร้าง           |          |                   |               |
+----------------------+----------+-------------------+---------------+
| อาคารโรงงาน          | เ        | จดจำนองอาคารโรงง  | 308.34        |
|                      | ป็นเจ้าของ | านไว้กับธนาคารพาณิชย์ |               |
|                      |          | โดยมีวงเงินจำนอง    |               |
|                      |          | 48.31 ล้านบาท      |               |
+----------------------+----------+-------------------+---------------+
| อาค                  | เ        | ไม่ติดภาระผูกพัน      | 14.45         |
| ารโรงงานระหว่างก่อสร้าง | ป็นเจ้าของ |                   |               |
+----------------------+----------+-------------------+---------------+
| รวม                  |          |                   | 1,068.16      |
+----------------------+----------+-------------------+---------------+

  4.2 นโยบายการลงทุนในบริษัทร่วมค้าและบริษัทร่วม

บริษัทมีนโยบายลงทุนในกิจการที่ดำเนินธุรกิจที่เกี่ยวข้อง เกื้อหนุน และเอื้อประโยชน์ (Synergy)
ต่อการดำเนินธุรกิจของบริษัททั้งในประเทศและต่างประเทศ
หรือเป็นธุรกิจซึ่งอยู่ในอุตสาหกรรมที่มีแนวโน้มการเจริญเติบโต
โดยจะคำนึงถึงอัตราผลตอบแทนที่ได้รับจากการลงทุนเป็นสำคัญ นอกจากนี้
บริษัทมีนโยบายที่จะขยายสายธุรกิจไปในธุรกิจอื่น เช่น
โครงการธุรกิจผลิตพลังงานไฟฟ้าจากเชื้อเพลิงชีวมวล อันจะทำให้บริษัทและบริษัทร่วมทุน
มีผลประกอบการหรือผลกำไรเพิ่มมากขึ้น
โดยสามารถสนับสนุนการดำเนินธุรกิจหลักของบริษัทและบริษัทย่อยให้มีความครบวงจรมากยิ่งขึ้น

ในปัจจุบันบริษัทลงทุนในบริษัทร่วมค้า จำนวน 2 แห่ง ได้แก่ FORTUNE-PARTS INDUSTRY
ECUADOR CIA.LTDA. ตั้งอยู่ในประเทศเอกวาดอร์ ถือหุ้นในสัดส่วนร้อยละ 45 และ ALP FPI
PARTS PRIVATE LIMITED ตั้งอยู่ในประเทศอินเดีย ถือหุ้นในสัดส่วนร้อยละ 45
และลงทุนในบริษัทร่วมค้า จำนวน 5 แห่ง ได้แก่ บริษัท เซฟ เอนเนอร์จี กรุ๊ป (นราธิวาส 2)
จำกัด, บริษัท เซฟ เอนเนอร์จี กรุ๊ป (นราธิวาส 1) จำกัด ถือหุ้นในสัดส่วนร้อยละ 25.00,
บริษัท เซฟ เอนเนอร์จี กรุ๊ป (ยะลา 1) จำกัด ถือหุ้นในสัดส่วนร้อยละ 20.00, บริษัท เซฟ
เอนเนอร์จี กรุ๊ป (ปัตตานี) จำกัด ถือหุ้นในสัดส่วนร้อยละ 25.00, บริษัท เซฟ เอนเนอร์จี กรุ๊ป
(สงขลา) จำกัด ถือหุ้นในสัดส่วนร้อยละ 25.00 และบริษัท เซฟ เอนเนอร์จี โฮลดิ้งส์ จำกัด
ถือหุ้นในสัดส่วนร้อยละ 49.98

ทั้งนี้ ที่ประชุมคณะกรรมการบริษัท ครั้งที่ 6/2559 ของบริษัท ฟอร์จูน พาร์ท อินดัสตรี้ จำกัด
(มหาชน) (“บริษัทฯ”) เมื่อวันที่ 9 ธันวาคม 2559 ได้มีมติพิจารณาอนุมัติให้บริษัท ฟอร์จูน พาร์ท
อินดัสตรี้ จำกัด (มหาชน) (“FPI”) ยกเลิกการเข้าลงทุนในบริษัทร่วมทุนรวม 4 บริษัท ดังนี้

- บริษัท เซฟ เอนเนอร์จี กรุ๊ป (นราธิวาส 1) จำกัด โดย FPI ถือหุ้นในสัดส่วนร้อยละ 25.00

- บริษัท เซฟ เอนเนอร์จี กรุ๊ป (ยะลา 1) จำกัด โดย FPI ถือหุ้นในสัดส่วนร้อยละ 20.00

- บริษัท เซฟ เอนเนอร์จี กรุ๊ป (ปัตตานี) จำกัด โดย FPI ถือหุ้นในสัดส่วนร้อยละ 25.00

- บริษัท เซฟ เอนเนอร์จี กรุ๊ป (สงขลา) จำกัด โดย FPI ถือหุ้นในสัดส่วนร้อยละ 25.00

เนื่องจากบริษัทร่วมทุน 4 บริษัท
ดังกล่าวไม่สามารถชนะการประมูลเพื่อเสนอเข้ารับคัดเลือกเป็นผู้จำหน่ายไฟฟ้าในสัญญาซื้อขายไฟฟ้า
(PPA)
ตามประกาศรายละเอียดหลักเกณฑ์การรับซื้อไฟฟ้าจากผู้ผลิตไฟฟ้าพลังงานหมุนเวียนด้วยวิธีการคัดเลือกโดยการแข่งขันทางด้านราคา
(Competitive Bidding) ระยะที่ 1 สำหรับพื้นที่ 3 จังหวัดชายแดนใต้ และ 4
อำเภอในจังหวัดสงขลา

และพิจารณาอนุมัติยกเลิกมติอนุมัติการจดทะเบียนจัดตั้งบริษัท เซฟ เอนเนอร์จี กรุ๊ป (นราธิวาส 2)
จำกัด ตามมติที่ประชุมคณะกรรมการบริษัท ครั้งที่ 8/2558 เมื่อวันที่ 20 พฤศจิกายน 2558
ที่ผ่านมา เนื่องจากมติดังกล่าวไม่ได้ถูกนำไปใช้ในการจดทะเบียนจัดตั้งบริษัทแต่อย่างใด

อย่างไรก็ตาม เมื่อวันที่ 13 ธันวาคม
2559 ที่ประชุมวิสามัญผู้ถือหุ้นของบริษัทร่วมทั้ง 4 บริษัทได้อนุมัติให้มีการเลิกกิจการของบริษัทร่วม
และบริษัทร่วมได้จดทะเบียนเลิกกิจการแล้วเมื่อวันที่ 15 ธันวาคม 2559 

เมื่อวันที่ 20 ธันวาคม 2559 ที่ประชุมผู้ชำระบัญชีของบริษัท เซฟ เอนเนอร์จี กรุ๊ป (ปัตตานี)
จำกัด บริษัท เซฟ เอนเนอร์จี กรุ๊ป (สงขลา) จำกัด และบริษัท เซฟ เอนเนอร์จี กรุ๊ป
(ยะลา 1)
จำกัดได้มีมติอนุมัติให้คืนเงินลงทุนบางส่วนคิดเป็นจำนวนร้อยละ 75 ของเงินลงทุนให้แก่ผู้ถือหุ้นหรือคิดเป็นจำนวนเงิน 3.75 ล้านบาท 3.75 ล้านบาท
และ 3 ล้านบาท ตามลำดับ

ทั้งนี้ บริษัทฯ จะดำเนินการต่างๆ
ให้เป็นไปตามข้อกำหนดและประกาศของคณะกรรมการกำกับตลาดทุน
และตลาดหลักทรัพย์แห่งประเทศไทย รวมทั้งกฎหมายที่เกี่ยวข้อง โดยบริษัทฯ
จะพิจารณาส่งกรรมการเข้าไปเป็นตัวแทนเพื่อร่วมกำหนดนโยบาย
และ/หรือส่งตัวแทนไปเป็นผู้บริหารเข้าร่วมการบริหารงาน
ซึ่งในการพิจารณาดังกล่าวจะขึ้นอยู่กับความเหมาะสมและจำเป็นในแต่ละกรณี
และเข้าร่วมประชุมในฐานะผู้ถือหุ้น
โดยผู้แทนของบริษัทมีหน้าที่ออกเสียงในที่ประชุมตามแนวทางหรือทิศทางที่คณะกรรมการบริษัทได้พิจารณาไว้

5. ข้อพิพาททางกฎหมาย

ณ วันที่ 31 ธันวาคม 2559 บริษัทฯ ไม่เป็นคู่ความหรือคู่กรณี ในคดีดังต่อไปนี้

1.  คดีที่อาจมีผลกระทบด้านลบต่อสินทรัพย์ของบริษัทฯ ที่มีจำนวนสูงกว่าร้อยละ 5
    ของส่วนของผู้ถือหุ้น ณ วันที่ 31 ธันวาคม 2559

  2. คดีที่ส่งผลกระทบต่อการดำเนินธุรกิจของบริษัทฯ อย่างมีนัยสำคัญ
  แต่ไม่สามารถประเมินผลกระทบเป็นตัวเลข

  ได้

  3. คดีที่ไม่ได้เกิดจากการประกอบธุรกิจโดยปกติของบริษัทฯ

6. ข้อมูลทั่วไปและข้อมูลสำคัญอื่น

+---------------------+---+----------------------------------------------+
|                     |   |                                              |
+---------------------+---+----------------------------------------------+
| ชื่อบริษัท              | : | บริษัท ฟอร์จูน พาร์ท อินดัสตรี้ จำกัด (มหาชน)          |
+---------------------+---+----------------------------------------------+
| ชื่อย่อ                | : | FPI                                          |
+---------------------+---+----------------------------------------------+
| เลขทะเบียนบริษัทฯ      | : | บมจ. 0107547000508 สำนักงานใหญ่                |
+---------------------+---+----------------------------------------------+
| ประเภทธุรกิจ          | : | ออกแบบและผลิตชิ้นส่วนยานยนต์,                     |
|                     |   | บริการรับออกแบบผลิตภัณฑ์และผลิตแม่พิมพ์พลาสติก,        |
|                     |   | รับจ้างฉีด, ชุบโครเมียม, พ่นสี, ประกอบ              |
|                     |   | ชิ้นงานทุกประเภท                                |
+---------------------+---+----------------------------------------------+
| ที่ตั้ง                 | : | 11/22 หมู่ 20 ถนนนิมิตใหม่ ตำบลลำลูกกา อำเภอลำลูกกา |
| สำนักงานใหญ่และโรงงาน |   | จังหวัดปทุมธานี                                  |
+---------------------+---+----------------------------------------------+
| สำนักงานสาขา         | : | 99/10 หมู่ 20 ถนนนิมิตใหม่ ตำบลลำลูกกา อำเภอลำลูกกา |
|                     |   | จังหวัดปทุมธานี                                  |
+---------------------+---+----------------------------------------------+
| โทรศัพท์              | : | 0-2993-4970-77                               |
+---------------------+---+----------------------------------------------+
| โทรสาร              | : | 0-2993-0602                                  |
+---------------------+---+----------------------------------------------+
| Web Site            | : | http://www.fpiautoparts.com                  |
+---------------------+---+----------------------------------------------+
| ทุนจดทะเบียน          | : | 378,695,541.75 บาท มูลค่าที่ตราไว้หุ้นละ 0.25 บาท   |
+---------------------+---+----------------------------------------------+
| ทุนชำระแล้ว           | : | 304,879,589.75 บาท มูลค่าที่ตราไว้หุ้นละ 0.25 บาท   |
+---------------------+---+----------------------------------------------+
| เลขานุการบริษัท        | : | คุณจารุวรรณ ฉัตรวิเชียร                           |
|                     |   |                                              |
|                     |   | โทรศัพท์ 0-2993-4970-77 ต่อ 112                 |
|                     |   |                                              |
|                     |   | อีเมล์ sect@fpi.co.th;                         |
|                     |   | jaruwan@fpiautoparts.com                     |
+---------------------+---+----------------------------------------------+
| นักลงทุนสัมพันธ์         | : | 1. คุณสมพล ธนาดำรงศักดิ์                         |
|                     |   |                                              |
| []                  |   | โทรศัพท์ 0-2993-4970-77 ต่อ 200 อีเมลล์           |
|                     |   | ir@fpi.co.th                                 |
|                     |   |                                              |
|                     |   | 2. คุณนุศรา ธนาดำรงศักดิ์                         |
|                     |   |                                              |
|                     |   | โทรศัพท์ 0-2993-4970-77 ต่อ 100 อีเมลล์           |
|                     |   | ir@fpi.co.th                                 |
|                     |   |                                              |
|                     |   | 3. คุณจารุวรรณ ฉัตรวิเชียร                        |
|                     |   |                                              |
|                     |   | โทรศัพท์ 0-2993-4970-77 ต่อ 112 อีเมลล์           |
|                     |   | ir@fpi.co.th                                 |
+---------------------+---+----------------------------------------------+

ข้อมูลทั่วไปของบริษัทร่วมค้า, บริษัทร่วม

+---------------------+---+----------------------------------------------+
| บริษัทร่วมค้า           |   |                                              |
+---------------------+---+----------------------------------------------+
| ชื่อบริษัท              | : | FORTUNR-PARTS INDUSTRY ECUADOR CIA.LTDA.     |
+---------------------+---+----------------------------------------------+
| ประเภทธุรกิจ          | : | ออกแบบ ผลิต ขายส่งชิ้นส่วนและอุปกรณ์รถยนต์           |
|                     |   | ไปในกลุ่มประเทศอเมริกาใต้                        |
+---------------------+---+----------------------------------------------+
| ที่ตั้ง                 | : | S/N KM 7 1/2 PANAMERICANA, SECTOR SAMANGA,   |
| สำนักงานใหญ่และโรงงาน |   | UNAMUNCHO,                                   |
|                     |   |                                              |
|                     |   | AMBATO, TUNGURAHUA, ECUADOR                  |
+---------------------+---+----------------------------------------------+
| ทุนจดทะเบียน          | : | 500,000 ดอลล่าร์สหรัฐ                           |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ชื่อบริษัท              | : | ALP FPI PARTS PRIVATE LIMITED                |
+---------------------+---+----------------------------------------------+
| ประเภทธุรกิจ          | : | ออกแบบ ผลิต ขายส่งชิ้นส่วนและอุปกรณ์รถยนต์ ในอินเดีย   |
+---------------------+---+----------------------------------------------+
| ที่ตั้ง                 | : | 25/31, East Patel Nagar, New Delhi 110008 in |
| สำนักงานใหญ่และโรงงาน |   | the State of NCT of Delhi                    |
+---------------------+---+----------------------------------------------+
| ทุนจดทะเบียน          | : | 200,000,000 อินเดียรูปี                          |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| บริษัทร่วม             |   |                                              |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ชื่อบริษัท              | : | บริษัท เซฟ เอนเนอร์จี กรุ๊ป (สงขลา) จำกัด           |
+---------------------+---+----------------------------------------------+
| ประเภทธุรกิจ          | : | ประกอบธุรกิจโรงไฟฟ้าพลังงานชีวมวล                 |
+---------------------+---+----------------------------------------------+
| ที่ตั้งสำนักงานใหญ่       | : | 11/22 หมู่ 20 ถนนนิมิตใหม่ ตำบลลำลูกกา อำเภอลำลูกกา |
|                     |   | จังหวัดปทุมธานี                                  |
+---------------------+---+----------------------------------------------+
| ทุนจดทะเบียน          | : | 20,000,000 บาท มูลค่าที่ตราไว้หุ้นละ 10 บาท         |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ชื่อบริษัท              | : | บริษัท เซฟ เอนเนอร์จี กรุ๊ป (ยะลา 1) จำกัด          |
+---------------------+---+----------------------------------------------+
| ประเภทธุรกิจ          | : | ประกอบธุรกิจโรงไฟฟ้าพลังงานชีวมวล                 |
+---------------------+---+----------------------------------------------+
| ที่ตั้งสำนักงานใหญ่       | : | 11/22 หมู่ 20 ถนนนิมิตใหม่ ตำบลลำลูกกา อำเภอลำลูกกา |
|                     |   | จังหวัดปทุมธานี                                  |
+---------------------+---+----------------------------------------------+
| ทุนจดทะเบียน          | : | 20,000,000 บาท มูลค่าที่ตราไว้หุ้นละ 10 บาท         |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ชื่อบริษัท              | : | บริษัท เซฟ เอนเนอร์จี กรุ๊ป (ปัตตานี) จำกัด           |
+---------------------+---+----------------------------------------------+
| ประเภทธุรกิจ          | : | ประกอบธุรกิจโรงไฟฟ้าพลังงานชีวมวล                 |
+---------------------+---+----------------------------------------------+
| ที่ตั้งสำนักงานใหญ่       | : | 25/28 หมู่ 12 ตำบลบึงคำพร้อย อำเภอลำลูกกา         |
|                     |   | จังหวัดปทุมธานี                                  |
+---------------------+---+----------------------------------------------+
| ทุนจดทะเบียน          | : | 20,000,000 บาท มูลค่าที่ตราไว้หุ้นละ 10 บาท         |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ชื่อบริษัท              | : | บริษัท เซฟ เอนเนอร์จี กรุ๊ป (นราธิวาส 1) จำกัด       |
+---------------------+---+----------------------------------------------+
| ประเภทธุรกิจ          | : | ประกอบธุรกิจโรงไฟฟ้าพลังงานชีวมวล                 |
+---------------------+---+----------------------------------------------+
| ที่ตั้งสำนักงานใหญ่       | : | 11/22 หมู่ 20 ถนนนิมิตใหม่ ตำบลลำลูกกา อำเภอลำลูกกา |
|                     |   | จังหวัดปทุมธานี                                  |
+---------------------+---+----------------------------------------------+
| ทุนจดทะเบียน          | : | 20,000,000 บาท มูลค่าที่ตราไว้หุ้นละ 10 บาท         |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ชื่อบริษัท              | : | บริษัท เซฟ เอนเนอร์จี โฮลดิ้งส์ จำกัด                |
+---------------------+---+----------------------------------------------+
| ประเภทธุรกิจ          | : | ประกอบธุรกิจโรงไฟฟ้าพลังงานชีวมวล                 |
+---------------------+---+----------------------------------------------+
| ที่ตั้งสำนักงานใหญ่       | : | 11/22 หมู่ 20 ถนนนิมิตใหม่ ตำบลลำลูกกา อำเภอลำลูกกา |
|                     |   | จังหวัดปทุมธานี                                  |
+---------------------+---+----------------------------------------------+
| ทุนจดทะเบียน          | : | 1,000,000 บาท มูลค่าที่ตราไว้หุ้นละ 100 บาท         |
+---------------------+---+----------------------------------------------+

+---------------------+---+----------------------------------------------+
| ชื่อ                  |   |                                              |
| สถา                 |   |                                              |
| นที่ตั้งของบุคคลอ้างอิงอื่นๆ |   |                                              |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| นายทะเบียนหลักทรัพย์    |   |                                              |
+---------------------+---+----------------------------------------------+
| ที่ตั้ง                 |   | เลขที่ 93 ถนนรัชดาภิเษก แขวงดินแดง เขตดินแดง       |
|                     |   | กรุงเทพฯ                                      |
+---------------------+---+----------------------------------------------+
| โทรศัพท์              |   | 0-2009-9000                                  |
+---------------------+---+----------------------------------------------+
| โทรสาร              |   | 0-2009-9991                                  |
+---------------------+---+----------------------------------------------+
| เว็ปไซด์              |   | www.set.or.th                                |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ผู้สอบบัญชี             |   |                                              |
+---------------------+---+----------------------------------------------+
| ที่ตั้ง                 |   | ชั้น 33 อาคารเลครัชดา 193/136-137 ถนนรัชดาภิเษก   |
|                     |   | เขตคลองเตย กรุงเทพฯ                           |
|                     |   |                                              |
|                     |   | ตู้ ป.ณ.1047 กรุงเทพฯ                           |
+---------------------+---+----------------------------------------------+
| โทรศัพท์              |   | 0-2264-9090                                  |
+---------------------+---+----------------------------------------------+
| โทรสาร              |   | 0-2264-0789-90                               |
+---------------------+---+----------------------------------------------+
| เว็ปไซด์              |   | www.ey.com                                   |
+---------------------+---+----------------------------------------------+
|                     |   |                                              |
+---------------------+---+----------------------------------------------+
| ที่ปรึกษากฏหมาย        |   | บริษัท เดชอุดม แอนด์ แอสโซซิเอทส์ จำกัด             |
+---------------------+---+----------------------------------------------+
| ที่ตั้ง                 |   | 942/142-3 อาคารชาญอิสสระทาวเวอร์ 1 ชั้น 9        |
|                     |   | ถนนพระราม 4 กรุงเทพฯ                          |
+---------------------+---+----------------------------------------------+
| โทรศัพท์              |   | 0-2233-0055, 0-2233-0068                     |
+---------------------+---+----------------------------------------------+
| โทรสาร              |   | 0-2236-6681                                  |
+---------------------+---+----------------------------------------------+
| เว็ปไซด์              |   | www.dejudomlaw.com                           |
+---------------------+---+----------------------------------------------+